ހަނުހުރުމުގެ ޙައްޤު – ތިމާއާ އެއްކޮޅަށް ހުރި ހެކި ހާމަކުރުން - ޙުސައިން ޝަމީމް ގެ ބްލޮގް\nޖަނަވަރީ 11, 2021\nޖިނާއީ ޢަދުލުގެ ނިޒާމަކީ، ގިނަ ބައެއްގެ ޙައްޤުތަކާ ގުޅުންހުރި ނިޒާމެކެވެ. މިނިޒާމުގެ ތެރޭގައި މީހުންނާމެދު އަޅާ ފިޔަވަޅުތައް ވާންޖެހޭނީ އިންޞާފުވެރި، ދެފުށް ފެންނަ ފިޔަވަޅަކަށެވެ. ކުށްކުރާ މީހުންނަށް ނިޒާމުން ރެކިގެން ދެވިގެން ނުވާނެއެވެ. ނަމަވެސް، އެއަށްވުރެ މުހިންމު ކަމަކީ، ކުށް ނުކުރާ މީހާއަށް ނިޒާމުގެ ތެރެއިން އަނިޔާއެއް ނުލިބުމެވެ. ޤާނޫނީ ޢިލްމުވެރިން ބުނާ ގޮތުން، ކުށްނުކުރާ މީހަކު ކުށެއްގައި ބެދުމަކީ، ކުށް ކުރި މީހަކު ސަލާމަތްވެގެން ދިއުމަށްވުރެ މާ ގޯސް ކަމެކެވެ.\nޖިނާއީ ތަޙުޤީޤު ރާއްޖޭގައި ހިންގަނީ ތަޙުޤީޤީ އިދާރާތަކުންނެވެ. މައިގަނޑު އިދާރާއަކީ ފުލުސް އޮފީހެވެ. އެންޓި ކޮރަޕްޝަން ކޮމިޝަނާއި، ނޭޝަނަލް އިންޓެގްރިޓީ ކޮމިޝަނާއި، މޯލްޑިވްސް ކަސްޓަމްސް ސަރވިސްއާއި، މީރާއާއި މަރު ކޮމިޝަނާއި، އެސެޓް ރިކަވަރީ ކޮމިޝަނާއި، މިހެންގޮސް ބައެއް އިތުރު އިދާރާތައެއް ހުރެއެވެ. މިހުރިހާ އިދާރާތަކުން މައްސަލަ ތަޙްޤީޤުކުރުމަށްފަހު ފޮނުވަންޖެހެނީ ޕްރޮސިކިއުޓަރ ޖެނެރަލްގެ އޮފީހަށެވެ. ތަޙުޤީޤުގެ މައްޗަށް ފިޔަވަޅު އެޅުން (ދަޢުވާ ކުރުން ނުވަތަ ނުކުރުން) އެއީ ޕީޖީގެ ޚާލިޞް ބާރެކެވެ. ތަޙްޤީޤު ގޯހީވިއްޔާ ދަޢުވާއެއް ހުށަހަޅައިގެން ސާބިތެއް ނުކުރެވޭނެއެވެ. މުޅި މަސައްކަތް ބޭކާރުވީއެވެ. ވީމާ، ޖިނާއީ މައްސަލައެއްގެ ތަޙްޤީޤު ރަނގަޅަށް އޮތުމަކީ ޕްރޮސިކިއުޓަރ ޖެނެރަލްގެ މަޞްލަޙަތު ވަރަށް ބޮޑަށް އޮތް ކަމެކެވެ.\nމިވާހަކަ ޤާނޫނުއަސާސީގައިވެސް އެބައޮތެވެ. ޤާނޫނުއަސާސީގެ 223 ވަނަ މާއްދާގެ (ރ) ގައި، “ޖިނާއީ ކުށެއް ކޮށްފިކަމުގެ ތުހުމަތު ކުރެވޭ ޢަމަލުތަކާ ގުޅިގެން ބަލާ ބެލުންތަކާއި ހިންގާ ތަޙުޤީޤުތައް ބަލައި އެކަންކަން ހިންގަނީ ޤާނޫނާ އެއްގޮތަށްތޯ ބެލުން” އަކީ ޕްރޮސިކިއުޓަރ ޖެނެރަލްގެ މަސްއޫލިއްޔަތެކެވެ.\n2008 ވަނަ އަހަރުގެ “ފެހި” ޤާނޫނުއަސާސީގައި ރައްޔިތުންނަށް ކަށަވަރު ކޮށްދީފައިވާ އެއް އަސާސީ ޙައްޤަކީ ހަނުހުރުމުގެ ޙައްޤެވެ. އެއީ، ތިމާއާ ދެކޮޅަށް ބަޔާނެއް ނުދީ ހުރުމުގެ ޙައްޤެވެ. މިވާހަކަ ޤާނޫނުއަސާސީގައި ލިޔުނީ، 2004 ވަނަ އަހަރު ރާއްޖޭގެ ޖިނާއީ ޢަދުލުގެ ނިޒާމު ދިރާސާކޮށް ރިޕޯޓެއް ތައްޔާރުކުރި ޔުނިވަރސިޓީ އޮފް ޕެންސިލްވޭނިޔާގެ ޕްރޮފެސަރ ޕޯލް އެޗް ރޮބިންސަންގެ ރިޕޯޓުގައި، ރާއްޖޭގައި ކުށް ސާބިތުވާ މީހުންގެ ނުވަދިހަ ޕަސެންޓު މީހުންގެ މައްޗަށް ހެކި ނުހުންނަކަމާއި، ކުށް ސާބިތުވަނީ އިޢުތިރާފުގެ މައްޗަށް ކަމަށް ލިޔެ ފާޑު ކިޔުމުންނެވެ. ޕްރޮފެސަރުން އެކަހަލަ ވާހަކަ ވިދާޅުވާނީ ނިކަން ޢިލްމީ ކޮށެވެ. ޕްރޮފެސަރ ރޮބިންސަން ރީތިކޮށް އެވިދާޅުވީ، ފުލުހުން ގަދަކަމުން ބަޔާން ނަގާކަމާއި މިނިޒާމު ހިނގަނީ އަނިޔާވެރިކޮށް ކަމަށެވެ. ހެކީގެ މައްޗަށް ބަލައި ކުށް ސާބިތުކުރުމުގެ ސަޤާފަތެއް ނޯންނަކަމަށެވެ. މިއީ، އޭރު ދިވެހި ސިޔާސީ ވެރިންވެސް ދެއްކި ވާހަކައެކެވެ. އެކަން ޙައްލުކުރުމުގެ ގޮތުން، ޤާނޫނުއަސާސީގައި ފުރަތަމަ ފަހަރަށް ހަނުހުރުމުގެ ޙައްޤު، އަސާސީ ޙައްޤެއްގެ ގޮތުގައި ލިޔުނީއެވެ. އައު ޤާނޫނުއަސާސީއާއެކު އިޢުތިރާފުގެ މައްޗަށް މައްސަލަ ނިންމަމުން އައި ނިޒާމު ކުއްލިއަކަށް ހެކީގެ މައްޗަށް މައްސަލަ ނިންމާ ނިޒާމަކަށް ހިޖުރަކުރީއެވެ.\nދުނިޔޭގެ އެހެން ޤައުމުތަކުގައި ހަނުހުރުމުގެ ޙައްޤޭ ބުނުމުން އެއީ ޤާނޫނީ ވަކީލުން އިތުރަށް ވިސްނަންޖެހޭ ކަމެއް ނޫނެވެ. އެކަން، އެޤައުމުތަކުގެ ޤާނޫނުއަސާސީތަކާއި ޖިނާއީ ޢަދުލުގެ ނިޒާމުގައި ލިޔެ ތަންފީޒުކުރާތާ އެތައް ސަތޭކަ އަހަރެއް ވެއްޖެއެވެ. އެކަމާ ގުޅޭ ގޮތުން އުފެދޭ ތަފާތު ސުވާލުތަކަށް ޤާނޫނުތަކުންނާއި ޝަރްޢީ ކޯޓުތަކުން އޮތީ ޖަވާބުލިބި ނިމިފައެވެ. އެޤައުމުތަކުގެ ޤާނޫނީ ވަކީލުންގެ ކާބަފައިން އުފަންވިއިރުވެސް، އެކަންތައް އޮތީ ނިމި ‘އިސްތިޤުރާރު’ ވެފައެވެ. އެކަމާ މީހަކު އުފައްދާނެ ވަކި އާދަޔާ ޚިލާފު އާ ސުވާލެއް ނެތެވެ.\nދިވެހިރާއްޖެއަކީ ޚާއްޞަ ޤައުމެކެވެ. ނިޒާމުވެސް އަލެވެ. ހަނުހުރުމުގެ ޙައްޤު، އަސާސީ ޙައްޤަކަށް ހެދިތާ އަދި މިވީ 12 ވަރަކަށް އަހަރެވެ. ހަނުހުރުމުގެ ޙައްޤާ ގުޅޭ ޤާނޫނު (ޤާނޫނު ނަންބަރު 2016/12، ޖިނާއީ އިޖުރާއަތުގެ ޤާނޫނު) ފާސްކުރިތާ އަދި މިވީ ހަތަރު ވަރަކަށް އަހަރެވެ. އެހެންކަމުން، ހަނުހުރުމުގެ ޙައްޤު ތަންފީޒުކުރާނެ ގޮތާބެހޭ ބައިވަރު ސުވާލު އަދިވެސް ޖަވާބު ނުލިބި އެބަހުއްޓެވެ. އެއީ ޠަބީޢީ ކަމެކެވެ. ނިޒާމު ފުރިހަމަވަމުންދާ ވަރަކަށް މިކަންކަން ދާނީ ޙައްލުވަމުންނެވެ.\nހަނުހުރުމުގެ ޙައްޤު ތަރުތީބު ކޮށްފައި އޮތީ ޖިނާއީ އިޖުރާއަތުގެ ޤާނޫނުގެ 47 ވަނަ މާއްދާގައެވެ. އެމާއްދާގެ (ހ) ގައި ހަނުހުރުމުގެ ޙައްޤު ކޮންމެ މީހަކަށްމެ ލިބިގެންވާކަމަށް އޮވެއެވެ. އޭގެ ފަހަތުން، އެމާއްދާގެ (ބ) ގައި އޮންނަނީ ” … އޭނާގެ ފަރާތުން ދެވޭ މަޢުލޫމާތަކީ އޭނާއާ ދެކޮޅަށް ހެކީގެ ގޮތުގައި ބޭނުންކުރެވޭނެ މަޢުލޫމާތެއް ކަމުގައިނުވާނަމަ، އެ މަޢުލޫމާތެއް ޤާނޫނު ތަންފީޛުކުރާ އިދާރާއަށް ހާމަކުރަންވާނެއެވެ. އެޙާލަތުގައި ހަނުހުރުމުގެ ޙައްޤުގެ ބޭނުމެއް ނުކުރެވޭނެއެވެ.” މިހެންނެވެ.\nމިދިޔަ ހަފްތާގައި އަޅުގަނޑާ މީހަކު ބައްދަލުކުރިއެވެ. ޓީޗަރެކެވެ. އޭނާގެ މައްޗަށް ފުލުސް އޮފީހަށް ހުށަހެޅުނު މައްސަލައެއްގައި ދަޢުވާ ކުރުމަށް ޕީޖީ އޮފީހަށް ފޮނުވަން އޮތީ ތައްޔާރުވެފައެވެ. ފޯނުގައި އޮތް ފޮޓޯއަކާ ގުޅިގެން އޮރިޔާން ކާޑު ގެންގުޅުމުގެ ކުށުގެ ތުހުމަތެއް ކުރެވެނީއެވެ. ފޮޓޯ އޭނާގެ ފޯނުން ފެނެއެވެ. އެމައްސަލައިގައި އޭނާ ހުރީ ހަނެވެ. އޭނާ ބުނާ ގޮތުން ފުލުހުންވެސް އޭނާގެ ޤާނޫނީ ވަކީލުވެސް އިރުޝާދު ދިނީ ހަނުހުރުމަކީ ރަނގަޅު ކަމެއް ކަމަށެވެ. އަޅުގަނޑާ ބައްދަލުކޮށް ދެއްކި ވާހަކައިގައި، އޭނާގެ ފޯނަށް އެފޮޓޯ އައި ގޮތާއި، އެފޮޓޯ ޑިލީޓު ކުރި ގޮތާއި، އެފޮޓޯ ފެނުނީ ފޮހެފައި ހުރި އެއްޗެހީގެ ތެރެއިންކަމާއި، މިކަމާބެހޭ ވަރަށް ގިނަ މަޢުލޫމާތު ހިއްސާކުރިއެވެ. އެމަޢުލޫމާތުތައް ތަޙްޤީޤުގެ ތެރެއިން ގެނައިނަމަ، އޭނާގެ މައްޗަށް ތުހުމަތެއްވެސް ނެތުނީހެވެ. ދަޢުވާއެއް ނުކުރީހެވެ. ނަމަވެސް، އޭނާ ހަނުހުރީތީ މިމަޢުލޫމާތު ތަޙްޤީޤުގެ ތެރެއިން ލިބިފައި ނެތީއެވެ. ތަޙުޤީޤުން ނުލިބޭ މަޢުލޫމާތެއްގެ މައްޗަށް ޕްރޮސިކިއުޓަރަކަށް ގޮތެއް ނުނިންމޭނެއެވެ. ޕްރޮސިކިއުޓަރަށް ފެންނާނީ ކަރުދާހުގައި އޮތް އެއްޗެކެވެ. ތުހުމަތުކުރެވޭ މީހާ ބުނި އެއްޗެކެވެ.\nހަނުހުރުމުގެ މާނައަކީ، ތިމާގެ އަމިއްލަ ނަފުސާ ދެކޮޅަށް ހުރި ހެކި ހާމަނުކޮށް ހަނުހުރުމެވެ. ތިމާއާ އެއްކޮޅަށް ހުރި ހެކި ހާމަ ނުކުރުމެއް ނޫނެވެ. އެއީ އިޖުރާއަތުގެ ޤާނޫނުގައިވެސް އޮތް ވާހަކައެވެ. މިމައްސަލައިގައި، އޭނާ ހަނުހުރުމުގެ ސަބަބުން އޭނާއާ އެއްކޮޅަށް ހުރި ހެކިވެސް ނުދެއްކި، ނިޒާމުގެ ތެރެއިން އޭނާއަށް ބޮޑު ކަންތައްގަނޑެއް ލައިނުގަނެ ސަލާމަތްވީ އަޅުގަނޑުމެންގެ ސަމާލުކަމަށް އެކަން އައުމުންނެވެ. މިދަޢުވާ ހުށަހެޅިނަމަ، އޭނާގެ ވަޒީފާ ގެއްލުމުގެ ބިރުވެސް އޮތެވެ.\nދިފާޢީ ވަކީލުންގެ ތެރޭގައި ޕީޖީ އޮފީހުގައި މަސައްކަތް ކުރެއްވި ބޭފުޅުން އުޅުއްވައެވެ. ނަމަވެސް، ބައެއް ބޭފުޅުންނަކީ އެތަޖުރިބާ ލިބިވަޑައިނުގެތް ތިއްބެވި ބޭފުޅުންނެވެ. އެބޭފުޅުންނަށް ހަނުހުރުމުގެ ނަތީޖާ ސާފުވެފައި ނެތުމަކީ އެކަށީގެންވާ ކަމެކެވެ. ފުލުހުންނަށް ވާ ގޮތަކީ، ފުލުހުންގެ މަސައްކަތް ކުރެއްވުމުގައި ފަރުވާތެރިވުމުގެ ގޮތުން، މީހަކާ ދިމާއަށް ބާރަށް އެއްޗެއްވެސް ވިދާޅުވާކަށް ބޭނުންފުޅެއް ނޫނެވެ. އެއީ ރަނގަޅުކަމެކެވެ. ނަމަވެސް، މީހަކު ހަނުހުންނަނަމަ، އެމީހަކަށް ހަނުހުރުމުގެ ނަތީޖާ ކިޔައިދިނުމަކީ ކޮންމެވެސް މީހަކު ކުރަންޖެހޭ ކަމެކެވެ. އެހެން ނޫނީ ބައެއް މީހުންނަށް ނުޙައްޤުން އަދަބެއް ލިބުމަކީ ނުހަނު ގާތުގައި އޮންނާނެ ކަމެކެވެ.\nމިޙާދިސާއާ ގުޅިގެން އަޅުގަނޑުގެ ކުރިމަތީގައި އޮތް ސުވާލަކީ، މިކަން ޙައްލުކުރުމަށް އަޅުގަނޑަށް ކުރެވޭނީ ކޮން ކަމެއްތޯއެވެ. ކަމެއް ކުރަން ޖެހޭތޯއެވެ؟ ޖިނާއީ އިޖުރާއަތުގެ 47 ވަނަ މާއްދާގެ (ބ) ގައި އޮތް ވާހަކައަކީ އެންމެންނަށްވެސް އެނގޭ ވާހަކައެކެވެ. ނަމަވެސް، އެކަން ހަނދާންކޮށް ނުދެވެނީއެވެ. ޤާނޫނުއަސާސީގެ 223 ވަނަ މާއްދާގެ (ރ) އިން، ތަޙުޤީޤާ ގުޅޭ ކަންކަން ބެލުމުގެ ބާރު ޕްރޮސިކިއުޓަރ ޖެނެރަލަށް އޮތުމުގެ މާނައެއްކަމަށް އަޅުގަނޑަށް ފެނުނީ މީހުންގެ ޙައްޤުތަކާ ގުޅޭ ކަންކަމުގައި ކޮންވެސް ފިޔަވަޅެއް އެޅުމެވެ.\nއެހެންކަމުން، އަޅުގަނޑު ޤަޞްދުކުރީ ނިޒާމީ ގޮތެއްގައި، ހަނުހުރުމުގެ ޙައްޤު ލިބިގެންވާކަން ހަނދާންކޮށްދޭއިރު، ހަނުހުރެ، ތިމާއާ އެއްކޮޅަށް ހުރި ހެކީގެ ވާހަކަ ނުދައްކުމަކީ ހަނުހުރުމުގެ ތެރެއިން ވާ ކަމެއް ނޫންކަންވެސް ހަނދާން ކޮށްދިނުމަކީ ރަނގަޅު ކަމެއް ކަމަށެވެ. އެކަން ހަނދާން ކޮށްދޭކަން ރެކޯޑުވެފައި އޮތުމުން، ފުލުހުންނަށްވެސް އަދި ތުހުމަތުގައި ހުރި މީހާއަށްވެސް ރައްކާތެރިކަން އޮންނާނެއެވެ. ދަޢުވާ ކުރުމާމެދު ގޮތެއް ނިންމާއިރު، ހަނުހުންނަ މީހާއަށް ލިބިދޭ ޙައްޤުތަކާއި އިލްތިޒާމުތައް ސާފުކޮށް ކިޔައިދީފައިވާކަން ޕްރޮސިކިއުޓަރަށްވެސް ޔަޤީން ކުރެވޭނެއެވެ.\nމިކަންކަން ޙާޞިލުކުރުމަށްޓަކައި، “ޖިނާއީ ކުށެއްގެ ތުހުމަތެއްގައި ސުވާލުކުރާ މީހުންނަށް ޤާނޫނީ އިންޒާރުދިނުމާގުޅޭ އިރުޝާދު” ގެ ނަމުގައި އިރުޝާދެއް މިދިޔަ ހަފްތާގެ ތެރޭގައި ވާނީ ނެރެފައެވެ. އިރުޝާދުގައި އޮންނާނީ، ހަނުހުރުމުގެ ޙައްޤު ލިބިގެންވާކަން ހަނދާންކޮށްދޭއިރު، ހަނުހުރެ، ތިމާއާ އެއްކޮޅަށް ހުރި ހެކި ހާމަނުކޮށްފިނަމަ، އެކަންކަން އިތުރަށް ބެލުމުގެ ފުރުޞަތެއް ނޯންނާނެ ކަމަށާއި، އެކަމުގެ ޒިންމާ އުފުލަންޖެހޭނީ ތުހުމަތުގައި ހުރި މީހާ ކަމަށެވެ. ތަޙުޤީޤު ކުރާ މީހާއަށް ދެވޭނީ ފުރުޞަތެވެ. ފުރުޞަތުގެ ބޭނުން ހިފުމަކީ ތުހުމަތުގައި ހުންނަ މީހާގެ ކަމެކެވެ. އެންމެންގެވެސް އަމާޒަކީ އެއް އަމާޒެކެވެ. އިންޞާފު ޤާއިމުކުރުމެވެ. އިރާދަކުރެއްވިއްޔާ މިއިރުޝާދުގައި ހުރި ގޮތަށް ހިނގަން ފެށުމުން މިނިޒާމު އިތުރަށް ހަރުދަނާވެ، މީހުންގެ އިތުބާރު އިތުރަށް ލިބޭނެކަމަށް އަޅުގަނޑު އުއްމީދު ކުރަމެވެ. ނިޒާމު ހަރުދަނާ ކުރަން، އިންޞާފު ޤާއިމުކުރަން، މީހުންގެ ޙައްޤުތައް ކަށަވަރުކުރަން، މީހަކަށް ނުޙައްޤުން އަދަބެއް ލިބުނަނުދޭން ކުރެވެން ހުރި ހުރިހާ ކަމެއް އަޅުގަނޑުމެން ކުރަންޖެހޭނެއެވެ.\nދެކި އަޑުއެހި ކަންކަން – ޕްރޮސިކިއުޓަރ ޖެނެރަލްގެ އޮފީސް (1 ވަނަބައި)\nރޯދައިގެ ވައްތަރުތައް – މައިންޑްފުލް ރޯދަ\nދުވުމުގެ ރީތި އާދަކާދަތައް\nAli Samah on ދެކި އަޑުއެހި ކަންކަން – ޕްރޮސިކިއުޓަރ ޖެނެރަލްގެ އޮފީސް (1 ވަނަބައި)\nކުރީގެ ލިޔުންތައް Select Month April 2021 March 2021 February 2021 January 2021 December 2020


Ekkala Dhemeehun Anehkkaves Ehthaakah Annanee!? އެއްކަލަ ދެމީހުން އަނެއްކާ އެއްތާކަށް އަންނަނީ؟ – Huvadhoo News Ekkala Dhemeehun Anehkkaves Ehthaakah Annanee!? Huvadhoo News\nއެއްކަލަ ދެމީހުން އަނެއްކާ އެއްތާކަށް އަންނަނީ؟\nމިދިޔަ ބުރާސްފަތި ދުވަހު ފުޓުބޯޅަ ބެލުންތެރިން ރޮއްވާލީ ބާރސެލޯނާގެ ބާސެލޯނާގެ ކެޕްޓަން އަދި މިހާރު ދުނިޔޭގެ އެންމެ މޮޅު ކުޅުންތެރިޔާ ލިއޮނަލް އެންޑްރެސް މެސީ ކޮންޓްރެކްޓް ހަމަވެ ކުލަބު ދޫކޮށްލާ ހަބަރެވެ. 2000 ވަނަ އަހަރު މެސީ ކުޅެން ފެށި ކުލަބު ދޫކޮށްލުން ވީ މެސީ އަށާއި ކުލަބަށްވެސް ދަތި ނިންމުމަކަށެވެ.\nމެސީއާއި އެންމެ ގާތް ކޮށް އުޅެމުން އައީ ނޭމާ 2017 ވަަނަ އަހަރު ކުލަބާއި ވަކިވެގޮސް ޕީ އެސް ޖީ އާއި ގުޅުނެވެ. އެހިސާބުން މެސީގެ އެއްބައި މަދުވި ކަމަށް ބެލުންތެރިން ދެކުނެވެ. ނަމަވެސް މިހާރު ސޯޝަލް މީޑިއާގައި ހޫނުކޮށް ފެތުރެނީ މެސީ ޕީއެސްޖީ އާއި ގުޅޭ ވާހަކައެވެ.\nމިކަމުގެ ސަބަބުން މެސީ އަށް ލިބޭނީ އިތުރު ހިތްވަރެއް ކަމަށް ބެލެވެއެވެ. ދުވަސްވީ އެކުވެރިޔާ އެކު އަލުން ކުޅެލަން މުޅިން އާ ފުރުސަތެކެވެ. މިވަގުތު ޕީއެސްޖީ އިން ދަނީ މަޝްހޫރު މޮޅެތި ކުޅުންތެރިން އަތުވާން ހުރިއްޔާ ނަގަމުންނެވެ. ދާދި ފަހުން ރާމޯސް އާއި އެމްބާޕޭވެސް ގަނެފައި ވެ އެވެ. މެސީ ގަނެފިނަމަ ޕީ އެސްޖީ އަތުނުވާނެ ކަމަށް ދެކެވެއެވެ.\nމެސީގެ ރިކޯޑަކީ 748 ގޯލެވެ.\nޒަމާނުއްސުރެ ބާސެލޯނާ އަށް ކުޅެމުން އަންނަ މެސީ ވަނީ ރެކޯޑް އަދަދަކަށް އިނާމު ހާސިލްކޮށްފައެވެ. ބާސެލޯނާ އަށް ކުޅުމުގެ އިތުރުން މެސީ އަކީ އުފަން ޤައުމުގެ ގައުމީ ޓީމުގެ ކެޕްޓަނެވެ. 21 އަހަރު ބާރސެލޯނާ އެފް ސީ އަށް ކުޅެމުން އައި މެސީގެ ހުނަރަކީ މުޅި ދުނިޔެ ގަބޫލުކުރާ ހުނަރަކަށްވެ ތާރީޙީ ކުޅުންތެރިޔަކަށް ވަނީ ވެފައެވެ.


India ge vaccine aa medhu idhikolhuge kanboduvunthakeh\nއިންޑިއާ ސަރުކާރުން ރާއްޖެއަށް ހަދިޔާ ކުރި ކޮވިޑް-19 އިގެ ވެކްސިނަކީ ދުނިޔޭގެ ސިއްހަތު ޖަމިއްޔާއިން އަދި ގަބޫލު ކޮށްފައިވާ ވެކްސިނެއް ނޫން ކަމުގެ މައުލޫމާތު ލިބިފައިވާ ކަމަށް ބުނެ އިދިކޮޅު ޕްރޮގްރެސިވް ކޮންގްރެސް ކޯލިޝަނުން ކަންބޮޑުވުން ފާޅުކޮށްފި އެވެ.\nކޮވިޝީލްޑް ވެކްސިންގެ އެއްލައްކަ ޑޯޒް އިންޑިއާ ސަރުކާރުން ވަނީ ރާއްޖެއަށް ހަދިޔާ ކޮށްފައެވެ.\nއިދިކޮޅުން މިރޭ ނެރުނު ބަޔާނެއްގައި ބުނީ ދިވެހި ރައްޔިތުންގެ އާންމު ސިއްހަތާއި ދުޅަހެޔޮކަމަކީ ޕްރޮގްރެސިވް ކޮންގްރެސް ކޯލިޝަނުން އެންމެ އިސްކަންދޭ، އެއްކަމަކަށް ވާތީވެ، ކިތަންމެ ބޮޑު ހަރަދެއް ކޮންގެން ނަމަވެސް ކޮވިޑް 19 އިން ރައްކާތެރިވުމަށް ދިވެހިރާއްޖެ ގެންނަންވާނީ ދުނިޔޭގެ ސިއްހަތު ޖަމިއްޔާ އެޕްރޫވްކޮށްފައިވާ، އެންމެ ފެންވަރު ރަނގަޅު، އަދި ވެކްސިންގެ ރައްކާތެރިކަން އެ ޖަމިއްޔާއިން ކަށަވަރު ކޮށްދީފައިވާ ވެކްސިނެއް ކަމަށެވެ. އަދި ދުނިޔޭގެ ސިއްގަތު ޖަމިއްޔާއިން ވަނީ ރައްކާތެރިކަން ކަށަވަރު ކުރެވިފައިވާ ވެކްސިން ތަކެއް ހާމަކޮށްފައި ކަަމަށްވެސް ބުންޏެވެ.\nބަލިތަކުން ދިފާއުވުމަށް ޖަހާ ވެކްސިންއަކީ އެ ވެކްސިންއަކާއި ގުޅޭގޮތުން ގިނަ ތަހުލީލުތަކެއް ކުރުމަށްފަހު، ލިބޭ މައުލޫމާތުގެ މައްޗަށް ބިނާކޮށް ސިއްހަތާއި ބެހޭ މާހިރުންގެ ރައުޔާއި އެއްގޮތަށް އުފައްދާ އެއްޗެއް ކަމުން އަދި ވެކްސިން ޖެހުމުން އުފެދޭ ތަފާތު ރިއެކްޝަންސް އާމެދު ސަމާލުވެ، ފަރުވާ ކުރެވޭނެ ގޮތްތައް ދެނެގަނެވިފައިވާ އެއްޗަކަށް ވާންޖެހޭ ކަމަށް އެ ބަޔާނުގައިވެއެވެ.\n"..ނަމަވެސް، ސަރުކާރުން މިހާރު ރާއްޖެ ގެނެސްފައިވާ ވެކްސިންއަކީ ޑަބްލިއު އެޗް އޯއިން އަދި ގަބޫލުކުރާ ވެކްސިނެއް ނޫންކަމަށް މި ކޯލިޝަނަށް ވަނީ މައުލޫމާތު ލިބިފައި. އަދި އެ ވެކްސިން އަކީ ތަހުލީލު ކުރުމުގެ މަރުހަލާގައި މި ވަގުތު ހުރި ވެކްސިން އެއް. އަދި އެ ވެކްސިނަކީ، މޯލްޑިވްސް ފުޑް އެންޑް ޑްރަގް އޮތޯރިޓީ އާއި ވެކްސިން އެޕްރޫވްކުރާ ކޮމިޓީއިން ހުއްދަ ދީފައިވާ އެއްޗެއް ނޫންކަމަށްވެސް މި ކޯލިޝަނަށް މައުލޫމާތު ލިބިފައިވޭ،" ކޮންގްރެސް ކޯލިޝަންގެ ބަޔާނުގައިވެއެވެ.\nއެ ބަޔާނުގައި ބުނީ ކޮވިޑް19 ގެ ބަލިމަޑުކަން ފެތުރެން ފެށިތާ އަހަރަކަށް ވުރެ ގިނަ ދުވަސް ވެފައިވުމާއެކު، މި ބަލިން ރައްކާތެރިވުމަށްޓަކައި ޑަބްލިއުއެޗްއޯއިން ގަބޫލުކުރާ ވެކްސިން އަކަށް ދިވެހިން އިންތިޒާރުކުރަމުން ދަނިކޮށް، އެހެން ވެކްސިނެއް ރާއްޖޭގައި ޖަހަން ފެށުމަކީ އެ ކޯލިޝަނުން އިންތިހާއަށް ކަންބޮޑުވާ އަދި ހިތާމަކުރާ ކަމެއް ކަަމަށެވެ. ދުނިޔޭގެ ސިއްހަތު ޖަމިއްޔާއިން އެޕްރޫވް ނުކުރާ ވެކްސިންއެއް ބޭނުން ކުރުމަށް އެއްވެސް ދިވެހި ރައްޔިތަކަށް މަޖުބޫރު ނުކުރުމަށާއި ވެކްސިން އެއް ތަހުލީލު ކުރުމުގެ މަރުހަލާއެއްގައި ދިވެހިން ބޭނުން ނުކުރުމަށްވެސް އެ ކޯލިޝަނުން ވަނީ ގޮވާލާފައެވެ.\nޕީޕީއެމް އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ + ކޮވިޑް-19 ކޮވިޑް ވެކްސިން\n"ގައިޑްލައިނާ ހިލާފުވުމަށް މަޖުބޫރު ކުރުވީ ސަރުކާރުން"


United Ah Oeh Hurahakee Ferguson Ge Kaamiyaabee Thah - Vaguthu\nޔުނައިޓެޑަށް އޮތް ހުރަހަކީ ފާގަސަންގެ ކާމިޔާބީތައް\nމެންޗެސްޓާ ޔުނައިޓެޑްގެ ކުރިއެރުމަށް އޮތް ހުރަހަކީ ކުރީގެ ކޯޗު އަލެކްސް ފާގަސަންގެ ކާމިޔާބީތަށް ކަމަށް ޔުނައިޓެޑްގެ ކުރީގެ ފޯވާޑް އަދި އެލްއޭގައި މިހާރު ކުޅެމުން އަންނަ ޒްލަޓަން އިބްރަހިމޮވިޗް ބުނެފިއެވެ.\nއެލެކްސް ފާގަސަންއަކީ ޔުނައިޓެޑް އަށް 26 އަހަރު ކޯޗުކޮށްދީފައިވާ މީހެކެވެ. 2013 ގައި ރިޓަޔާ ކުރިއިރު އެޓީމަށް މުޅިއަކު 13 ލީގާއި ފަސް އެފްއޭ ކަޕް އަދި2ޗެމްޕިއަންސް ލީގު އޭނާ ހޯދަދީފަވެއެވެ. ފާގަސަންގެ ފަހުން އެޓީމަށް ކޯޗްކަން ކޮއްދިން ތިން ކޯޗުންނަށް ވެސް ފާގަސަން ކުރި ވަރަށް މަސައްކަތް ކުރެވިފައެއް ނުވެއެވެ.\nޔުނައިޓެޑްގެ ކުރީގެ ފޯވާޑް އިބްރަހިމޮވިޗް "މިރާ" އަށް ދިން އިންޓަވިއުގައި ބުނެފައިވަނީ އެޓީމްގައި ހިނގާ ކޮންމެ ކަމެއް އަޅާ ކިޔަނީ ފާގަސަން ހުރި އަހަރުތަކާއެވެ. "ޔުނައިޓެޑުން ކޮންމެ ފަހަރަކުވެސް ބުނާނެ ފާގަސަން ހުރި ނަމަ މިހެނެއް ނުވީހޭ. ކޮންމެ ވާހަކައެއް ދެކެވެނީ ފާގަސަންއާ ގުޅުވައިގެން." އޭނާ ބުންޏެވެ.\nއިބްރަހިމޮވިޗް ބުނެފައިވަނީ އެޓީމުން އެކަން ހުއްޓާލަން ޖެހޭ ކަމަށެވެ. ނުހުއްޓައިފިނަމަ އަބަދުވެސް ދެއްކޭނީ ފާގަސަންގެ ވާހަކަ ކަމަށް އޭނާ ބުންޏެވެ.\nޔުނައިޓެޑާއި މިހާރު ހަވާލުވެގެން ހުރި ކޯޗު އޮލެ ގުނަ ސޯލްސްކާ ވަނީ ފާގަސަންގެ އެއްބާރުލުން އޭނާ އަށް އަބަދުވެސް ލިބޭ ކަމަށް ބުނެފައެވެ. އިބްރަހިމޮވިޗް ބުނެފައިވަނީ ޔުނައިޓެޑުން ފާގަސަންއަކީ އެޓީމްގެ ކުރީގެ ކޯޗް އަދި އެއީ މާޒީ ކަމަށް ގަބޫލުކުރަން ޖެހޭ ކަމަށެވެ.\n"ކުރީގެ ވިސްނުން ދޫކޮށްލައި އާވިސްނުމަކާއި އާ ހިތްވަރަކާއި އެކީ އަމިއްލަ ތާރީހެއް ލިޔަން ޔުނައިޓެޑުން އެބަ ޖެހޭ. ކުރިން ވެފައި އޮތް ކަންކަމަށް ބެލުމަކީ އަމިއްލައަށް ޕްރެޝަރަށް ވެއްޓުން. ފާގަސަންގެ ތާރީހު ވަނީ މާޒީގައި ރަން އަކުރުން ލިޔެފައި. އެކަަމަކު އެ މާޒީ ތެރޭގައި އަބަދަކު ނޫޅެވޭނެ" އިތުރަށް އިބްރަހިމޮވިޗް ބުންޏެވެ.\nމާޗް 21, 2019 13:43\nދެން ތިހެން ކިޔާ !


Sarukaarun Covid Ge Namugai Lakka Hadi Haavaifi: Shiyam | Hathaavees\nސަރުކާރުން ކޮވިޑްގެ ނަމުގައި ލައްކަ ހަޑި ހާވައިފި: ޝިޔާމް\nމިއަދު ރާއްޖެއަށް ކުރިމަވެފައި މިވާ ކޮވިޑް19 އާއި ގުޅިގެން އެކަމުގެ ނަމުގައި ރައީސް އިބްރާހީމް މުހައްމަދު ސޯލިހުގެ ސަރުކާރުން ލައްކަ ހަޑި ހާވާފައިވާ ކަމަށް ވިދާޅުވެ ނައިފަރު ދާއިރާގެ މެންބަރު އަހުމަދު ޝިޔާމް ސަރުކާރަށް ފާޑު ވިދާޅުވެއްޖެއެވެ.\nޝިޔާމް ކުރެއްވި ޓްވީޓުގައި މައިގަނޑު ގޮތެއްގައި ފާޑު ވިދާޅުވެފައި ވަނީ ހޯމް މިނިސްޓަރު އިމްރާން އަބްދުﷲ އަށެވެ. އެއީ މިއަދު ނޭޝަނަލް އިމަޖެންސީ އޮޕަރޭޝަން ސެންޓަރު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އެމަނިކުފާނު ދެއްކެވި ވާހަކަފުޅަކާއި ވިދިގެންނެވެ.\nއެކަމަށް ފާޑު ވިދާޅުވެ ޝިޔާމް ކުރެއްވި ޓްވީޓުގައި ވިދާޅުވީ މިއަދުގެ ނޫސްވެރިންގެ ބައްދަލުވުމުގައި ޕީއެންސީގެ ރައީސް އަބްދުއްރަހީމް އަބްދުﷲ އަށް އަމާޒު ކުރައްވާ މިނިސްޓަރު އިމްރާން ދޮގު ވާހަކަފުޅުން ދޭހަވީ އަދުގެ ސަރުކާރު ފެއިލްވެފައިވާ މިންވަރު ކަމަށެވެ.\n"ސަރުކާރުން ކޮވިޑްގެ ނަމުގައި ލައްކަ ހަޑި ހާވައިފި. އޭގެތެރެއަށް އިދިކޮޅު ކޯލިޝަން ދައްވަން ނޫޅުއްވާ. ކޮބައިތޯ ޑޮކިއުމަންޓުތައް،" ޝިޔާމް ވިދާޅުވިއެވެ.\nމިނިސްޓަރު އިމްރާން ވަނީ ވަނީ ކޮވިޑް19 އާއި ގުޅިގެން ސަރުކާރުން ކުރަމުންދާ މަސައްކަތްތައް އިދިކޮޅު ބައެއް ލީޑަރުން ވެސް ބަލައިގަންނަ ކަމަށް ވިދާޅުވެފައެވެ. އިމްރާން ވިދާޅުވީ ކޮވިޑް19 އާއި ގުޅިގެން ސަރުކާރުން ބޮޑު ނިންމުމެއް ނިންމި ދުވަހު އިދިކޮޅު ޕާޓީތަކުގެ އެންމެ އިސް ލީޑަރަކު ގުޅުއްވާފައި އެ ނިންމުން ބަލައިގަންނަ ކަމާއި، މަޝްވަރާކުރުމަށްފަހު ސަރުކާރުން ނިންމާ ނިންމުންތަކަށް ތާއީދު ކުރަމުން ގެންދާނެ ކަމަށް ވިދާޅުވެފައިވާ ކަމަށެވެ. ދާދިފަހުން ރާއްޖެ ޓީވީ އަށް ދެއްވި އިންޓަވިއުއެއްގައި ވެސް މިނިސްޓަރު ވަނީ ހަމަ އެ މޭރުމުން ވާހަކަދައްވާފައެވެ.\nރާއްޖެޓީވީގައި މިނިސްޓަރު އިމްރާން އެފަދައިން ވާހަކަދެއްކެވުމުން އިދިކޮޅު ކޯލިޝަނުން ވަނީ އެކަން ދޮގުކޮށް ބަޔާނެއް ވެސް ނެރެފައެވެ.


Evves insaaneh ge furaana ah gellun dhinumakee thaaeedhu kuraane kameh noon: DRP - AO News\nމަޖިލީހުގެ 2020 ވަނަ އަހަރުގެ ފުރަތަމަ ދައުރުގެ ތިންވަނަ ޖަލްސާގައި ޑީއާރުޕީގެ ލީޑަރ، ޢަބްދުﷲ ޖާބިރު ވާހަކަދައްކަވަނީ - ފޮޓޯ: މަޖިލިސް\nއެއްވެސް އިންސާނެއްގެ ފުރާނައަށް ގެއްލުން ދިނުމަކީ ތާޢީދުކުރާނެ ކަމެއް ނޫން ކަމުގައި ދިވެހި ރައްޔިތުންގެ ޕާޓީ (ޑީއާރުޕީ) އިން ބުނެފައެވެ.\nޑީއާރުޕީގެ ރަސްމީ ޓްވިޓާ އެކައުންޓުން މިއަދު ކުރި ޓްވީޓެއްގައި ބުނެފައި ވަނީ ރައީސް އިބްރާހިމް މުޙައްމަދު ޞާލިޙްގެ ހަށިކޮޅުގައި އަލިފާން ޖެހުމަށް ގޮވާލައި ޗެނަލް 13ގެ ލައިވް ޕްރޮގްރާމެއްގައި ގެނެސްދިން ކޮންޓެންް އެ ޕާޓީން ކުށްވެރިކުރާ ކަމަށެވެ.\nKameah noon. Mifadha kankan huhtuvumah kamaa behey hurihaa muahssasaa akah govaalan. Adhi mi kanhingaa dhiyagoi balaa fiyavalhu elhumahves govaalan 2/2@VaguthuOnline @cnm_mv @DhivehiChannel @Mihaarunews @raajjemv @Raajje_tv @avasmv @oneonlinemv @sunbrk @addulive\n— DRP (@drpmaldives) September 6, 2020\n“އެއްވެސް އިންސާނެއްގެ ފުރާނައަށް، ޖާނަށް ނުވަތަ މާލަށް ގެއްލުމެއް ދިނުމަކީ އެއްވެސް ހާލެއްގައި މި ޕާޓީން ތާއީދުކުރާނެ ކަމެއް ނޫން”، އެ ޓްވީޓްގައި ޑީއާރުޕީން ބުނެފައި ވެއެވެ.\nމީގެ އިތުރުން ޑީއާރުޕީން ބުނީ އެފަދަ ކަންކަން ހުއްޓުވުމަށް ކަމާބެހޭ ހުރިހާ މުއައްސަސާއަކަށް ގޮވާލައިފަ އެވެ. އަދި އެކަން ހިނގައި ދިޔަ ގޮތް ބަލައި، ފިޔަވަޅު އެޅުމަށްވެސް ވަނީ ގޮވާލައިފަ އެވެ.\nރައީސް ޞާލިޙްގެ ހަށިކޮޅުގައި އަލިފާން ޖަހަން މީހަކު ގޮވާލީ ބުރާސްފަތި ދުވަހު މެންދުރު 1:00 ޖެހިއިރު “ރައްޔިތުންގެ އަޑު” ގެ ނަމުގައި ޗެނަލް 13 އިން ވަގުތުން ފޮނުވި ޕްރޮގްރާމެއްގެ ތެރެއިންނެވެ. އެ މައްސަލައާއި ގުޅިގެން ސޯޝަލް މީޑިއާގައިވެސް މިކަން ކުށްވެރިކޮށް އެތައް ބަޔަކުދަނީ ނުރުހުން ފާޅު ކުރަމުންނެވެ. ފުލުހުން ވަނީ މިހާރު އެ މައްސަލައާއި ގުޅިގެން އެ މީހާ ހައްޔަރުކޮށްފައެވެ.\nއެކަމާ ގުޅިގެން ޗެނަލް 13 އިން ވަނީ މަޢާފަށް އެދި ބަޔާނެއް ނެރެފައެވެ. އޭގައިވާ ގޮތުން ބުރާސްފަތި ދުވަހުގެ މެންދުރު 13:00 ގައި ބްރޯޑްކާސްޓު ކުރި ރައްޔިތުންގެ އަޑު ޕްރޮގްރާމަށް ގުޅި ބައިވެރިޔަކު ރައީސް ޞާލިޙަށް ނިސްބަތްކޮށް އޭނާ އަށް ފެންނަނީ އެމަނިކުފާނުގެ ހަށިކޮޅުގައި އަލިފާން ޖަހަން ކަމަށް ބުނި ބުނުމަކީ، އޭނާގެ އަމިއްލަ ޚިޔާލުގެ މައްޗަށް ދެއްކި ވާހަކައެއް ކަމަށް ބުނެފައިވެއެވެ.\nރައީސް ޞާލިޙްޑީއާރުޕީޑީއާރްޕީޗެނަލް 13


ސިހުރު ހާހޫރައާއި އިންތިޚާބު. | Dhiislam | Dhiislam\nސިހުރު ހާހޫރައާއި އިންތިޚާބު.\nހުސެއިން ސާލިމް ފެބްރުއަރީ 6, 2011\nތިމާމެން ކުރާ އެކި އެކި ކަންކަމުގައި، ސިހުރު ހެދުމާއި، ފާލު ބެލުން ފަދަ ކަންކަމަކީ މުޅި ދުނިޔޭގެ އެކި ޤައުމުތަކުގައިވެސް ވަކި ބަޔަކު ކުރަމުން ދާ ކަންކަމެވެ. ނަމަވެސް އެއްވެސް ޖެހިލުމެއް ނެތި އަޅުގަނޑަށް ދަންނަވާލަންކެރޭ ވާހަކައަކީ، ނިސްބަތުން ބަލާއިރު ދިވެހީންނަށްވުރެއް މިކަމުގައި ދުނިޔޭގެ އެއްވެސް ބަޔަކު ކުރީގައި ނޫޅޭނެ ވާހަކައެވެ.\nތެދު ތެދަށް ދަންނަވަނީނަމަ، ދިވެހީންނަކީ އެމީހުން ކުރާ ކޮންމެ ކަމެއްގައިވެސް ކޮންމެވެސް މިންވަރަކަށް މި ނުބައި ޝިރުކުގެ ޢަމަލު ކުރަމުން ދާބައެކެވެ. މިސާލަކަށް ދަންނަވަނީނަމަ، އާ އޮޑި ބާލާއިރު ދޯންޏަށް ސިހުރު ހެދުމުން ފެށިގެން ގޮސް ތިމާގެ ހަޔާތުގެ ބައިވެރިޔަކު ހޯދުމަށްވެސް ސިޙުރު ހަދާ މީހުން ރާއްޖޭގައި އުޅެމުން ދެއެވެ. ދެމަފިރިން ދޭތެރޭ މައްސަލަ ޖެހި އެ ދެމީހުންގެ ގުޅުން ނިމުމަކަށް ގެނައުމަށް ހަދާ ވަރިތޮޅިއަކީވެސް ރާއްޖޭގައި ގިނަ އަދަދަކަށް ހަދަމުން ދާއެއްޗެކެވެ.\nދިވެހީންނަކީ، ގިނަ ކަންތައްތަކުގައި، ސިހުރު ހަދައިގެން ކުރިހޯދަން ބޭނުންވާ ބަޔަކަށް ވީ ހިނދު، ލޯކަލް ކައުންސިލް އިންތިހާބުގައި ކުރިހޯދުމަށް އެފަދަ ކަންކަން ކުރިކަމީ އަޅުގަނޑުމެން ހައިރާން ވާންޖެހޭ ކަމެއް ނޫނެވެ. ޤަބޫލުކުރެވުނަސް، ނުކުރެވުނަސް ހަޤީގަތަކީ މި ފަހަރު ލޯކަލް ކައުންސިލް އިންތިހާބުގައި ކުރި ހޯދުމަށްޓަކައި، ކެމްޕޭނުކުރެއްވުމުގައި އުޅުއްވި ބޭފުޅުންނަށްވުރެއް ބުރަކޮށް އުޅުއްވީ މިދަންނަވާ ނުބައި، ސިހުރު ހެދުމުގައި އުޅުނު މީހުންނެވެ. ރޭގަނޑު މީސްތަކުން ނިދާ މުޅި ރަށް ހިމޭންވުމުން މިވެރިން ނުކުމެ ރަށުތެރޭ މިޖަހާ ސަކަރާތަކީ، ދުވާލުގެ މެންދުރުކޮޅު ކެމްޕޭނުކުރަށްވާ ބޭފުޅުން މި ކުރަށްވާ ކެމްޕޭނަށްވުރެ ވަކި ކުޑަ ކަމެއް ނޫނެވެ.\nލޯކަލް ކައުންސިލް އިންތިހާބުގައި ކުރި ހޯދުމަށްޓަކައި، ބައެއް މީހުން ސިހުރު ހެދިކަމަށް، ޤަބޫލުނުކުރެވޭ ބޭފުޅުންނަށް ދަންނަވާލަމެވެ. މިނުބައި އަމަލު ކުރަނިކޮށް ލޮލުން ދެކުނު މީހުން އަޅުގަނޑުގާތު މިވާހަކަ ދަށްކާފައި އެބަހުއްޓެވެ. ރޭގަނޑު ކީއްކުރަންތޯއެވެ. ރޯމާ ދުވާލު އެންމެން ހިނގާ މަގުމަތީގަވެސް، މި ޖާހިލުން ކިޔަވާ ކުފުރުގެ ކިޔެވެލިތައް ކިޔަވަމުން ހިނގާފައި އެބަހުއްޓެވެ. މިއީ ޙަޤީގަތެވެ.\nމި ނުބައި ޖަރީމާ ހިންގާ ބޭފުޅުންނަށް އަޅުގަނޑު އާދޭހާކު ގޮވާލަމެވެ. ދުނިޔޭގެ އެދުމަށްޓަކައި ތިބޭފުޅުންގެ އާޚިރަތް ތިޔަ ވިއްކަވާލައްވަނީތޯއެވެ؟ ތިމާ ތާއީދުކުރާ ޕާޓީއަށް ކުރި ހޯދައި ދިނުމަށްޓަކައި، މަތިވެރިވެގެންވާ އިސްލާމް ދީނުންވެސް ބޭރުވަނީތޯއެވެ؟ ހެޔޮ ނުވާނެއެވެ. މިއަދު ތިބޭފުޅުން ތިކުރަށްވާ ޖާހިލު އަމަލުތަކުގެ ނަތީޖާ ވަރަށް ފޮނިވެދާނެއެވެ. އެކަމަކު އަދި އެއީ ނިމުމެއް ނޫނެވެ. ތިޔަ ކުރާ އަމަލުތަކާމެދު މާތްﷲ ސުވާލުކުރަށްވާނެއެވެ. އަދިވެސް ދަންނަވަމެވެ. އިސްލާމް ދީނުގެ ބޮޑެތި ބައެއް އިލްމުވެރިން ލިޔުއްވާ ގޮތުގައި ސިހުރު ހާދާ މީހެއްގެ ޖަޒާއަކީ މެރުމެވެ. އަދި އެމީހަކީ ދީނުން ބޭރުވެފައިވާ މީހެކެވެ.\n“حَدَّثَنَا أَحْمَدُ بُنِ مَنِيْعُ , حَدَّثَنَا أَبُو مُعَاوِيَةُ عَنْ إِسْمَاعِيْلُ بُنِ مُسْلِمٍ عَنِ الْحَسَنِ بْنِ جُنْدُبٍ قَالَ , قَالَ رَسُولُ اللهِ حَدُّ السَّاحِرِ ضَرْبَةٌ باِ لسَّيْفِ.”\nމާނައީ: ޙަސަނު ބުނި ޖުންދުބުގެ ކިބައިން އިސްމާޢީލު ބުނި މުސްލިމު ރިވާކުރެއްވިކަމަށް އަބޫ މުޢާވިޔަތުގެ ކިބައިން އަޙްމަދު ބުނި މުނީޢު ތިމަންނާއަށް (ތިރުމިޛީ އަށް) ވިދާޅުވިއެވެ. ރަސޫލުﷲގެފާނު ޙަދީޘްފުޅުކުރެއްވިއެވެ. ސިޙުރުވެރިޔާގެ ޙައްދަކީ ކަނޑިން ޖަހާ މަރާލުމެވެ. (ސުނަނު އައް ތިރުމީޛީ : (1462 ވަނަ ޙަދީޘް)\nމި ލިޔުމަކީ ކަނޑިތީމު އޮންލައިނުން ނަކަލު ކޮށްފައިވާ ލިޔުމެކެވެ.


Addu gai fithuru zakaaiy balaigathun maadhamaa fashanee - AO News\nއައްޑޫގައި ފިތުރު ޒަކާތް ބަލައިގަތުން މާދަމާއިން ފެށިގެން ކުރިއަށްދާނެ.\nމިއަހަރުގެ ފިތުރު ޒަކާތް ބަލައިގަތުން ރޯދަ މަހުގެ2ވަނަ ދުވަހުންފެށިގެން 27 ރަމަޟާން 1441 ވާ ބުދަ ދުވަހުގެ މެންދުރު 12:00 ޖެހުމާއި ހަމަޔަށް ކުރިއަށްދާނެ ކަމަށް އައްޑޫ ސިޓީ ކައުންސިލުން ބުނެފިއެވެ.\nޒަކާތުގެ ފައިސާ އޮންލައިން ކޮށް ޖަމާކުރެވޭ ގޮތަށް ހަމަޖެހިފައިވާ އިރު ފައިސާ ޖަމާކުރުމަށް ހަމަޖެހިފައި ވަނީ ކައުންސިލް އިދާރާގެ ބީ.އެމް.އެލް އެކައުންޓަށެވެ. އެކައުންޓް ގެ ތަފްސީލް ތިރީގައި އެވަނީއެވެ.\nފިޠުރު ޒަކާތުގެ މިންވަރަކީ މީހަކަށް 2.4 ކިލޯގެ ގޮވާމުގެ މިންވަރެވެ. ޒަކާތް ނެރޭނީ އެބަޔަކު އަހަރުތެރޭގައި އާންމުކޮށް ކައި އުޅުނު ގޮވާމުގެ ބާވަތްތަކުން 2.4 ކިލޯގެ މިންވަރެވެ. ނުވަތަ އެ ޢަދަދަށްވާ އަގެވެ.\nއައްޑޫސިޓީގައި އާދައިގެ ހަނޑުލުންނަމަ ދައްކަން ޖެހޭނީ 12 ރުފިޔާއެވެ. ތައިލެންޑްގެ ހުދު ހަނޑުލުންނަމަ 31 ރުފިޔާ ދައްކާއިރު ބާސްމަތި މޮޅު ހަނޑުލުންނަމަ ދައްކަން ޖެހޭނީ މީހަކަށް 55 ރުފިޔާއެވެ. ރަތް ހަނޑުލުންނަމަ މީހަކަށް 62 ރުފިޔާ ދައްކާއިރު އާދައިގެ ފުށުންނަމަ މީހަކަށް ދައްކަން ޖެހޭނީ9ރުފިޔާއެވެ.\nފިތުރު ޒަކާތުގެ ފައިސާ ޖަމާކުރި ޓްރާންސްފަރ ސްލިޕް އެ މީހަކު ހިމެނޭ އަވަށެއްގެ ވައިބަރ ނަންބަރަށް ފޮނުވާއިރު ސްލިޕްގެ ރިމާކްސް ގައި ޒަކާތުގެ ގޮތުގައި ފައިސާ ދެއްކެވި މީހުންގެ އަދަދާއި، ރޭޓް އަދި ފައިސާ ދެއްކި ފަރާތުގެ ނަމާއި އެޑްރެސް ލިއުއްވުމަށް ކައުންސިލުންވަނީ އެދި ވަޑައިގެންފައެވެ.\nއަވަށް އަވަށުގެ ވައިބަރ ނަމްބަރުތައް :\nރަމަޟާން 1441އައްޑޫސިޓީފިތުރު ޒަކާތް


ރޭޕް ކުރާ މީހުންގެ ޖިންސީ އެދުންވެރިކަން ކުޑަކުރުމަށް ކެމިކަލް އޮޕަރޭޝަނެއް ކުރުމަށް ޕާކިސްތާނުގެ ބޮޑުވަޒީރު ޚާން ގޮވާލައްވައިފި | Sandhaanu\nރޭޕް ކުރާ މީހުންގެ ޖިންސީ އެދުންވެރިކަން ކުޑަކުރުމަށް ކެމިކަލް އޮޕަރޭޝަނެއް ކުރުމަށް ޕާކިސްތާނުގެ ބޮޑުވަޒީރު ޚާން ގޮވާލައްވައިފި\nގޭންގަކުން އަންހެނަކު ރޭޕްކުރި މައްސަލައިގައި ޕާކިސްތާނުގައި އެކަމާއި ދެކޮޅަށް މުޒާހިރާކުރަމުންދާ ވަގުތެއްގައި، ޕާކިސްތާނުގެ ބޮޑުވަޒީރު އިމްރާން ޚާން ވިދާޅުވި ގޮތުގައި ޖިންސީ ގޯނާގެ އެންމެ ނުބައި ޖަރީމާއަށް އަދަބުދިނުމަށް އެ މުޖުރިމުން ކެމިކަލް އޮޕަރޭޝަނެއްކޮށް، ޖިންސީ ބާރު ކަނޑުވަންޖެހެއެވެ.\nލާހޫރުގެ އުތުރުގެ އަވަށެއްގައި ދުއްވަމުންދިޔަ ކާރެއް ތެޔޮ ހުސްވެގެން ހުއްޓިފައި އޮއްވައި، ކާރުގައި އިން އަންހެންމީހާ ގޭންގަކުން ރޭޕްކުރީ އޭނާގެ ކުޑަ ދެކުދިންގެ ކުރިމަތީގައެވެ. އެކަމާ ދެކޮޅު ހެދުމަށް އެތައް ސަތޭކަ އަންހެނުންނެއްވަނީ ޕާކިސްތާނުގެ މަގުތަކަށް ނުކުމެ ނުރުހުން ފާޅުކޮށްފައެވެ.\nމި ހާދިސާގައި ބޮޑަށް ނަފްރަތު އިތުރުވީ އަންހެންމީހާ ފިރިހެނަކާއި ނުލައި ރޭގަނޑު ދަތުރުކުރުމުން، މިހާދިސާގެ ޒިންމާ އެ އަންހެންމީހާގެ ބޮލުގައި ފުލުހުން އަޅުވާގޮތަށް ވާހަކަ ދެއްކުމާއި ގުޅިގެންނެވެ.


ކޮންޓްރޯލް ރޫމް އެސިސްޓެންޓް (ކޮންޓްރެކްޓް)\nމަޤާމް :ކޮންޓްރޯލް ރޫމް އެސިސްޓެންޓް\nކޮންޓްރެކްޓް އުސޫލުން މަސައްކަތްކުރާނެ ކޮންޓްރޯލް ރޫމް އެސިސްޓެންޓެއް ބޭނުންވެއްޖެ\nދަރުމަވަންތަ ހޮސްޕިޓަލުގައި ކޮންޓްރެކްޓް އުސޫލުގެ ދަށުން މަަސައްކަތްކުރާނެ ކޮންޓްރޯލް ރޫމް އެސިސްޓެންޓެއް ބޭނުންވެއްޖެއެވެ.\nމަސައްކަތްކުރަންޖެހޭ ވަގުތު: ދުވާލަކު6ގަޑިިއިރު ހަފްތާއަކު5ދުވަހު\nމުސާރަ: -/4465 ރުފިޔާ (މަހަކުު)\nސަރވިސް އެލަވަންސް: -/1500 ރުފިޔާ (މަހަކު)\nމުއްދަތު:4މަސްދުވަސް\nއިމާރާތްތެރޭގައި ކެމެރާ ހަރުކޮށްފައިވާ ހުރިހާ ސަރަހައްދެއް ސިސްޓަމް އިން ބަލަހައްޓަމުން ދިއުން، ހާއްސަކޮށް ވަދެ ނިކުތުމަށް ކަނޑައަޅާފައިވާ ތަންތަން/ދޮރުތައް.\nއެކްސެސް ކޮންޓްރޯލް ސިސްޓަމް ގަވާއިދުން ބެލެހެއްޓުމާއި އެއްވެސް މައްސަލައެއް އުޅޭނަމަ، އެކަމަކަށް ކަނޑައެޅިފައިވާ އުސޫލުތަކަށް އަމަލުކުރުން.\nއޭ.ސީ، ކަރަންޓު އަދި ފަޔަރ ސިސްޓަމްތައް ބަލަހައްޓަމުން ދިއުމާއި އެލާމެއް އަޅައިފިނަމަ، އެކަމަކަށް ކަނޑައެޅިފައިވާ އުސޫލުތަކަށް އަމަލުކުރުން.\nއެއްވެސް ހާދިސާއެއް ދިމާވެއްޖެ ނަމަ އެކަން ހައްލުކުރުމަށް މަސައްކަތްކޮށް، ސުޕަވައިޒަރަށް އަންގާ، އިންސިޑެންޓް ރިޕޯޓު ތައްޔާރުކޮށް އެރިޕޯޓް ގަވާއިދުން ފައިލްކޮށް ބެލެހެއްޓުން.\nއެލާމް ސިސްޓަމްތަކާއި ސެކިއުރިޓީ ކަންކަމާއި ގުޅިގެން އަންނަ ފޯންކޯލްތަކަށް ޖަވާބުދީ އެކަމަކަށް ކަނޑައެޅިފައިވާ އުސޫލުތަކަށް އަމަލުކުރުން.\nކަނޑައެޅިފައިވާ އުސޫލުން އިމާރާތްތެރޭގެ ކަންކަން ހުރިގޮތް ޗެކްކުރުމަށް އިމާރާތްތެރެ ޕެޓްރޯލް ކުރުން.\nކޮންޓްރޯލް ރޫމްއާއި ގުޅުންހުރި އުސޫލުތަކާއި އެސް.އޯ.ޕީތައް ތައްޔާރުކޮށް، އުސޫލު/އެސް.އީ.ޕީ ތަކަށް އަމަލުކުރާވަރު ބެލުމަށްފަހު ކަމާއިބެހޭ ފަރާތްތަކަށް ރިޕޯޓްކުރުން.\nމަސައްކަތާއި ގުޅިގެން އިދާރީ ގޮތުން ނިންމަންޖެހޭ ކަންކަން ކަނޑައެޅިފައިވާ ވަގުތުގެ ތެރޭގައި ފުރިހަމަކޮށް ނިންމުން.\nއެންމެ ޤާބިލު ފަރާތްތައް ހޮވުމަށް ބެލެވޭނެ ކަންތައްތައް:\nކޮމްޕިއުޓަރގެ މަސައްކަތްތަކަށް އަހުލުވެރިވެފައިވުން.\nސީ.ސީ.ޓީވީ މޮނިޓަރިންގ މަަސައްކަތްތަކަށް އަހުލުވެރިވެފައިވުން.\nވީމާ، މި މަގާމުތަކަށް ޝައުގުވެރިވާ ފަރާތްތަކުން ތިރީގައި މިދަންނަވާ މައުލޫމާތުތަކާއިއެކު ސިޓީއަކުން6ސެޕްޓެމްބަރ 2021ވާ ހޯމަ ދުވަހުގެ 13:00 [email protected] އަށެވެ.\nއިތުރު މައުލޫމާތު ސާފުކުރުމަށް ގުޅާނީ 3335343 ނުވަތަ 3335234 ނަންބަރު ފޯނަށެވެ.\nނަންބަރު: 137-HR/IU/2021/ 153


#BREAKING: Ventilator ganan Dubai kunfunyyaa'eku vi ehbbasvun baathilukoffi | Jazeera\tވެންޓިލޭޓަރު އެއްބަސްވުން ބާތިލުކޮށްފި - Jazeera\nވެންޓިލޭޓަރު ގަންނަން ދުބާއީ ކުންފުންޏާއެކު ވި އެއްބަސްވުން ބާތިލުކޮށްފި\nމަރިޔަމް ނިމާ ހަސަން3days ago 130 views1\nކޮވިޑް-19 އާ ގުޅިގެން ރާއްޖެއަށް ބޭނުންވާ ވެންޓިލޭޓަރުތައް ފޯރުކޮށް ދިނުމަށް މިނިސްޓްރީ އޮފް ހެލްތާއި އެގްޒެކިއުޓަރސް ޖެނެރަލް ޓްރޭޑިންގއާ ދެމެދު2އޭޕްރިލް 2020 ގައި ވެފައިވާ އެއްބަސްވުން ބާތިލު ކުރުމަށް އެ ކުންފުންޏަށް ޓާމިނޭޝަން ނޯޓިސް ފިޮނުވައިފިއެވެ.\nވެންޓިލޭޓަރު މައްސަލާގައި އާބިޓްރޭޝަނަށް!\nއެއްބަސްވުމުގައިވާ ގޮތުން، އެއްބަސްވުމުގެ ދަށުން އުފެދޭ މައްސަލަތައް ހައްލުކުރާނީ އާބިޓްރޭޝަން މެދުވެރިކޮށެވެ. އާބިޓްރޭޝަން ހިންގާނެ ތަނަކީ މޯލްޑިވްސް އިންޓަރނޭޝަނަލް އާބިޓްރޭޝަން ސެންޓަރުގަ ކަމަށް ވާއިރު، އާބިޓްރޭޝަނުގައި އަމަލު ކުރާނީ ރާއްޖޭގެ ގާނޫނަށެވެ.\nބަންޑާރަ ނައިބުގެ އޮފީސް\nއެއީ ހުރިހާކަމެއް ނިމުނީ ދޯ؟ މުއައްސަސާ ތައްގުޅިގެން ބޮޑެތި ވައްކަން ކޮށްފަ އެއްބަސް އުވުނީ އޭ ބުނީމަ އެ ނިމުނީ ގައުމެއް ފަނާވެ ނިމުނީ.\nވެންޓިލޭޓަރު އެއްބަސްވުން ބާތިލުކޮށްފި


Jinsee goanaage massala report kuri gothaa gulhigen Majilihun media thakaa dhekolhah | Mihaaru\nޖިންސީ ގޯނާކުރި މައްސަލަ ރިޕޯޓްކުރި ގޮތާ ގުޅިގެން މަޖިލިހުން މީޑިއާތަކާ ދެކޮޅަށް\n09 ޖުލައި 2020 - 18:07\nމިނިވަން މުއައްސަސާތަކުގެ ކޮމިޓީގެ ކަންބޮޑުވުން ހާމަކޮށް، ރައްޔިތުންގެ މަޖިލިހުން، އެމްއެމްސީއަށް ފޮނުވި ސިޓީއެއްގައި އަންގާފައި ވަނީ، އެ މައްސަލާގައި "ހަގީގަތާ ހިލާފު ހަބަރުތައް އެއްވެސް މީޑިއާއަކުން ފަތުރާފައިވާ ނަމަ އެކަން ބައްލަވައި ދެއްވުމަށް އެ ކޮމިޓީން" އެދޭ ކަމަށެވެ.\nރައްޔިތުންގެ މަޖިލިހުގައި އެމްޑީޕީއަށް ނިސްބަތްވާ މެމްބަރެއްގެ އާއިލީ ބޭފުޅަކު ވަނީ، އަންހެން މީހާއަށް ޖިންސީ ގޯނާކުރިކަމުގެ ތުހުމަތުގައި ހައްޔަރުކޮށްފަ އެވެ. އެކަމަކު އެފަދަ ބޮޑު ތުހުމަތެއް ކުރެވުނަސް، ހުޅުމާލޭ ފުލުހުން އޭނާ ކޯޓަށް ނުގެންގޮސް، ދޫކޮށްލި އެވެ. އޭނާގެ އިތުރުން އެހެން ފިރިހެނަކު ވެސް، ހައްޔަރުކުރި އެވެ.\nކަން ވީ ގޮތުގެ ހަގީގަތް އަދިވެސް ނޭނގެ އެވެ. އެ އަންހެންމީހާ ދެ މީޑިއާއަކާ ދެއްކި ކަމަށް، އެ ދެ މީޑިއާއިން ބުނާ ވާހަކާގައި ވަރަށް ބޮޑު ތަފާތުތަކެއް ހުއްޓެވެ. އެކަމަކު ބަނގުރާ ބުއިމުގެ ޕާޓީއެއް ބޭއްވި ސަފާރީއަށް ފުލުހުން އެ ވަގުތު ގޮސް ތަހުގީގު ނުހިންގުމާއި ހައްޔަރުކުރި ދެ މީހުންގެ ޔޫރިން ސާމްޕަލް ނަގާފައި ނުވާތީ، ފުލުހުން ކަން ކޮށްފައި ވަނީ ގޯސްކޮށްކަން، އާންމުންގެ ގިނަ ބަޔަކު ވެސް ގަބޫލުކުރެ އެވެ.\nފުލުހުން ގެންދަނީ، އެ މައްސަލަ ދިފާއުކުރަމުންނެވެ. އަދި ފުލުހުން އަމަލްކުރި ގޮތާ ބެހޭ ތަހުގީގުތައް ކަމާ ބެހޭ ފަރާތްތަކުން މިހާރު އަންނަނީ ކުރަމުންނެވެ.\nރައްޔިތުންގެ މަޖިލިހުގެ ކޮމިޓީން ސިޓީގައި އެދިފައި ވަނީ މީޑިއާތަކުގެ ހަމަތަކާއި އަހުލާގީ މިންގަނޑާ ހިލާފަށް އަމަލްކުރާ މީޑިއާތަކާ މެދު ގާނޫނުގައިވާ ގޮތުގެ މަތިން ފިޔަވަޅު އެޅޭނެ އިޖުރާއަތުތައް ބަޔާންކުރާ ގަވާއިދު އެކުލަވާލައި އިއްޔެގެ ކުރިން މަޖިލިހަށް ފޮނުވުމަށެވެ. އެކަމަކު 15 މެމްބަރުން ތިބޭ މީޑިއާ ކައުންސިލްގެ ބައްދަލުން ހޫނުވެ، އެގޮތަށް ފާސްނުވި ކަމަށް، މައުލޫމާތު ހުރި ބައެއް ފަރާތްތަކުން ބުނެ އެވެ. އެހެންކަމުން އެފަދަ ގަވާއިދެއް މަޖިލިހަށް ފޮނުވިކަން އަދި އެނގޭކަށް ނެތެވެ.\nމީޑިއާތަކުގެ އެޑިޓަރުންގެ ގްރޫޕްގައި މިއަދު ވަރަށް ހޫނުކޮށް ބަހުސް ހިނގި އެވެ. ހުރިހާ އެޑިޓަރުންގެ ވެސް މައްސަލައަކަށް ވީ، ރައްޔިތުންގެ މަޖިލިހުން މީޑިއާގެ މިނިވަންކަމުގެ ތެރެއަށް ވެސް ވަންނަން އުޅޭތީ އެވެ. އެމްއެމްސީން ވަކި ގަވާއިދެއް ހަދާފައި މަޖިލިހަށް ފޮނުވަން ޖެހޭނެ ކަމަކަށް، އެޑިޓަރުން ގަބޫލެއް ނުކުރެ އެވެ.\nއަހުލާގީ މިންގަނޑާ ހިލާފުވާ މީޑިއާތައް ޖުރިމަނާކުރެވިދާނެ އަދަދެއް ވެސް މިނިވަން މުއައްސަސާތަކުގެ ކޮމިޓީން ވަނީ، މީޑިއާ ކައުންސިލުގެ ސަމާލުކަމަށް ގެނެސްފަ އެވެ. އެގޮތުން މާނަކުރުމުގެ ހަމަތައް ބަޔާންކުރާ ގާނޫނާ ހަވާލާދީ، ސިޓީގައި ބުނެފައި ވަނީ 2،000ރ އަށް ވުރެ ބޮޑު ނޫން އަދަދަކުން ޖޫރިމަނާކުރެވިދާނެކަން، ގަވާއިދުގައި ކަނޑައެޅިދާނެ ކަމަށް، ސިޓީގައި ބުނެ އެވެ.\nޖިންސީ ގޯނާގެ އެ މައްސަލައިގެ "ކޮޅެއް މެދެއް" އެނގޭ ގޮތެއް އަދި ނުވެ އެވެ. އެހެންކަމުން އެހާ އަވަހަށް، އެމްޑީޕީގެ ސުޕަ މެޖޯރިޓީ އޮތް، އަދި ނޫސްވެރިކަމުގެ މިނިވަންކަމަށް އަބަދުވެސް ވަކާލާތުކުރާ ޕާޓީއެއްގެ މެމްބަރުން، މީޑިއާތަކާ ދެކޮޅަށް ފިޔަވަޅު އަޅަން އަވަސްވެގަތުމަކީ، އެޑިޓަރުންގެ ކަންބޮޑުވުމެއްކަން، އެޑިޓަރުންގެ ގްރޫޕްގައި ހިނގި ބަހުސްތަކުން ސާފުވެ އެވެ.\nހުޅުމާލެ ރައްޔިތުންގެ މަޖިލިސް މޯލްޑިވްސް މީޑިއާ ކައުންސިލް ސަފާރީ މިނިވަން މުއައްސަސާތަކުގެ ކޮމިޓީ މީޑިއާ ފުލުހުން ޖިންސީ އަނިޔާ ޖިންސީ ގޯނާކުރުން ނޫސްވެރިކަން ނޫސްވެރިން\n53 ކޮމެންޓް, 148 ރިއެކްޝަންސް\nތިޔަ އޮށްގާ އުކަނީ މާމުއިހަތައަކަށްް އިނގޭތޯ! އިރާދަކުރެއްވީޔަ މީޑީއާތަކާ ނުކުޅެވޭނެ ތިހެނެއް.\nމީހުންރޭޕު ކުރާ މީހުން، ވައްކަންކުރާ މީހުން އަދި މިނޫނަސް މިކަހަލަ ހަޑި މުޑުދާރު އަމަލު ހިންގާ މީހުން އަދި އެކަހަލަ މީހުންނާ އިދިގެން އެޅޭ މެންބަރު ރަނގަޅުވާނީ މަޖުލިހުން އިސްތިއުފާ ދިނިއްޔާ.\nނޫސްވެރިން ގެގޮތުގަ ގާބިލު ތައުލީމީ މީހުން ނެތީމަ ތިގޮތައް ދިމާވާނެ.\nމީޑިއާތަކުން ކަންކުރާގޮތް އަބަދުވެސް ރަގަޅެކޭނޫން. އެކަންއެހެން އޮންނަތާ މިރާއްޖޭގައި ނޫސްވެރިކަމަށް މިވީދުވަހެއްމިވީ. ސަރުކާރަށް ސަނާކިޔުމާއި ސަރުކާރާއި ޖައްސާލައިގެން އުޅުން އޭގެތެރޭގައި ދޮގާއި ތެދު އޮވޭ. އެކަމަކު މިފަހަރު ވެގެން މިއުޅެނީ އެހެން ކަމެއްކަންނޭގޭ. ބަލަ ފުރަތަމަ ސަފާރީތައް ބަންދުގެ ހާލަތުގައި ވަނިކޮށް ޕާޓީބޭއްވުނީތީވެސް ބޮޑުމައްސަލައެއް ނޫންތަ. އެހިސާބުން މައްސަލަ ބަލަމުން ކެންޔާ ހިސާބަށްވެސް ދާންވީމަ ދެފައިއައްސިވެގެން މިއުޅެނީ ކީއްވެ\nމީޑިއާ ތަކުގެ މައްސަލަވެސް ހަބަރު ފެތުރުމުގައި ވަރައް ތަފާތު. މިފަދަ ކުޑަ މުޖުތަމައު އެއްގައި އެއް ހާދިސާ އަކައް 15 ވަރަކައް މީޑިއާ އިން 15 ގޮތައް ހަބަރު ގެނެސް ދިނުމުން ފިތުނަ އުފެދުން ނޫން ގޮތެއް ނޯންނާނެ. ޢެހެންނަމަ މަޖުލީގުން މިހާތަނައް ހަދާފައިވާ ހުރިހާ ގާނޫނު ތަކާއި ގަވާއިދު ތަކަކީ ދިވެހި ރައްޔިތުންނާއި ދެކޮޅައް ހަދާފައިވާ އެއްޗެއް.\nމަޖުލިސް މެމްބަރުން ވޯޓު ގަނެގެން މަޖުލިހަށް ވަނުން މާގޯސް. ތީ ހުރިހާ ކަމެއް ފުރިހަމަ ޑިމޮކްރަސީއެއްގެ ކަންކަން އޮންނަ ގޮތުގެ ވާހަކަ. ތިހެން ތިބުނަނީ އެވެސް އަމިއްލަ ފައިދާއަށް. ގޯސްކޮށް އޮންނަ ކަމެއްގެ ގޯސް ފެންނަންވާނީ ތިމާއަށް އެއިން ގެއްލުންވާތީއެއްނޫން\nހުރިހާ ނޫހެއްގަ އަދި ޓީވީ ތަކުން ސަފާރީ ރޭޕްކޭސް ގެ ރިޕޯރޓް އެއްފަހަރާ ގެނެސްދިނުމަކީ މިހާރު ކުރަންވެއްޖެ ކަމެއް, މިކަން އޮއްބާލިޔަދީގެން ނުވާނެ. ސުރުހީތައް ފަލަ ކޮއްލާ ގިނަގިނައިން ސަފާރީ ރޭޕްގެ ވާހަކަ ދައްކާ މިއީ ކުރާ އިހުތިޖާޖް އަކަށް ހަދަމާހިނގާ. ރޯޔަލް ސަފާރީރޭޕް.\nބަލަގަ މައްސަލައަކީ އެކި ނޫސްތަކުން އެހަބަރު ގެނެސް ދިނުމުގައި ބޮޑު ތަފާތު ތަކެއް ހުރުން. ޙަމަ އެކަނި އެ ގަބަރެއް ނޫން. ގިނަ ހަބަރުތައް. ޥަކި ބަޔަކު ވެރިކަމުގަ ތިބީމަ ހަބަރު އަންނަލެއް މާ ވަރުގަދަ.\nވަކި ޓީވީ މީޑިޔާއެއް ވަނީ ލިބިފައިވާ މިނިވަންކަމުގެ ނާޖާއިޒް ފައިދާ ނަގާ ހައްދުން ނައްޓާފަ. ފިޔަވަޅު އެޅެން އެބަަޖެހޭ ...\nރާއްޖެ ޓީވީ އާއި މިނިވަން ނިއުސްގެ ވާހަކަދޯ؟\nމަޖިލިހައް ދައުލަތުގެ ހުރިހާބާރެއް ޖަމާކޮއްގެން ނަސީދު މެމްބަރުންލައްވް,ބަރުލަމާނީ ޑުޜާމާކުޅުަވަނީ މަޖިލިހުން,ރައްޔިތުންނައްްދައްކަމުން ގެންދަނީ ގާނޫނުހެދުމުގެއިތުރުން ގާނޫނުތަންފީޒުކުރުމަކީވެސްމަޖިލިހުގެކަމެއްކަމަށެވެ,އެއްވެސްމިނިސްޓުރީއަކުންކުރަންޖެހޭކަމެއްމިއަދަކުނެތެވެ.ދެންއޮތީ,މަޖިލިހުގެ,ގޯތިތެރެއައްހައްދުޖެހުންބަދަލުކުރުމެވެ,ބަރުލަމާނީބޮޑުވަޒީރައްސަލާމް!!\nއަޅުގަނޑު އުންމީދު ކުރަނީ ދެންއަންނަ ވޯޓަކުން ރައްޔިތުން ހިތްހަމަނުޖެހޭކަން އެމްޑީޕީ އަށް ދައްކާނެ ކަމަށް..\nތިޔަ ހިނގައިގެން އުޅޭކަންތައް މަޑުމަޑުން ގޮސް ގާދޫކޮލުން ބޭރުވުމާން އުޅޭހެން ހާދަ ހީވެޔޭ


ކިތަންމެ ގިނަ ބަޔަކު ރިބާގެ މުޢާމަލާތް ކުރި ކަމުގައިވިޔަސް އެއީ ހުއްދަކަމެއް ނޫން – ޝެއިޚް ޢަލީ ޒާހިރު – Ilm\nކިތަންމެ ގިނަ ބަޔަކު ރިބާގެ މުޢާމަލާތް ކުރި ކަމުގައިވިޔަސް އެއީ ހުއްދަކަމެއް ނޫން – ޝެއިޚް ޢަލީ ޒާހިރު\nކިތަންމެ ގިނަ ބަޔަކު ރިބާގެ މުޢާމަލާތް ކުރި ކަމުގައިވިޔަސް އެކަން ހުއްދަ ނުވާނެކަމަށް އައްޝެއިޚް ޢަލީ ޒާހިރު ވިދާޅު ވެއްޖެއެވެ. ޝެއިޚް މިހެން ވިދާޅުވީ ޖަމިއްޔަތުއް ސަލަފުން މި ރަމަޟާންމަހު ސިއްސިލާކޮށް ކޮންމެ ދުވަހަކު ކުރިއަށް ގެންދާ “މަރުވުމަށްފަހު” ދަރުސްގައެވެ.\nކަށްވަޅުގެ އަޒާބު ލިބިގެންދާ ކަންކަންތަކުގެ މައްޗަށް ބިނާ ކުރި ދަރުސް ޝެއިޚް ވިދާޅުވީ “މީ ވިސްނަށް ޖެހޭކަމެއް މިއަދު ދުނިޔޭގެ ވިޔަފާރިތަކުގަ ކުރާ މުޢާމަލާތްތަށް ސަރުކާރުތަކާއި އާންމު މީހުންގެ މުޢާމަލާތްތަށް ހިމެނިލާމެހި ގުޅިފައިވާނީ ރިބާގެ މުޢާމަލާތަކާއި މިއީ ވަރަށް ފުންކޮށް ވިސްނާ އިސްލާމްދީނުގައި ކަނޑައެޅިފައިވާ ހައްދުތަކުގެ ތެރެއިން ހައްލެއް ހޯދަންޖެހިފައިވާ ކަމެކެވެ. އަމުދުން އިސްލާމީ ޤައުމުތަކުގައި އިސްލާމީ ދަޢުލަތްތަކުގައި މުސްލިމުންނަށް ރިބާގެ ނުޖެހި އެމީހުންނަށް ގޯތިގެދޮރު ލިބޭނެގޮތް، ރިބާގެ މުޢާމަލާތަށް ނުކޮށް އެމީހުންގެ ވިޔަފާރި ކުރިއެރުވޭނެގޮތް، ރިބާގަ ނުޖެހި އިއްފަތްތެރިކަމާއި ރައްކާތެރިކަމާއި އެއްކޮށް އެމީހުންނަށް އުޅެވޭނެގޮތް ވާން އެބަޖެހޭ” ކަމަށެވެ.\nއިތުރަށް ޝެއިޚް ވިދާޅުވީ “ދުނިޔޭގެ ކޮންމެ ތަނެއްގައި އެއީ އިސްލާމީ ޤައުމެއްކަމުގައި ވިޔަސް އެއީ އެނޫން ޤައުމެއް ކަމުގައި ވިޔަސް، ރިބާގެ މުޢާމަލާތްތަށް އެއީ ބޭންކެއްގަ ކުރާ ކަމެއްކަމުގައި ވިޔަސް، އެއީ އަމިއްލަ ގޭގެ ކުރާ ކަމެއްކަމުގައި ވިޔަސް، އެއީ މަގުމަތީ ކުރާ ކަމެއް ކަމުގައި ވިޔަސް އެއީ ﷲގެ އަޒާބުން ސަލާމަށް ވާނެކަމެއްނޫން.”\nރިބާގެ ނުބައިކަން ބޮޑުކަން ބަޔާންކުރައްވަމުން ޝެއިޚް ވިދާޅުވީ “ރިބާގެ އެންމެ ކުޑަ މިންވަރު ބައެއް ހަދީޘްގައި ބަޔާންކޮށްފައިވަނީ ތިބާގެ އަމިއްލަ މަންމައާއިއެކު ބަދުއަޚުލާޤީ އަމަލު ހިންގުން ފަދަކަމެއް ކަމުގައި. އެހެންނަމަވެސް ހަވާނަފުސަށް ތަބާވެވި އަމިއްލަ އެދުންތަށް ބޮޑުވެފައިވާ ބައެއް މުސްލިމް އަޚުންނާއި އުޚުތުން ބިރުވެރިކަމެއްނެތި ރިބާގައި ހިފަނީ ނުވަތަ ރިބާގެ މުޢާމަލާތުގެ ތެރެއަށް ވަންނަނީ. ބައެއް ބޭފުޅުންނަށް ހީވަނީ ވަރަށް ގިނަ މީހުން އެމުޢާމަލާތް އެބަކުރެޔޭ އެއީ ހުއްދަ ކަމެކޭ. ނޫން! ކިތަންމެ ގިނަ ބަޔަކު އެ މުޢާމަލާތް ކުރި ކަމުގައިވިޔަސް އެއީ ހުއްދަކަމެއް ނޫން.”\nއިތުރަށް ޝެއިޚް ވިދާޅުވީ “ﷲގެ އަޒާބު ދެއްކެވުމަށް ޓަކައި މީހުންގިނަވެގެން އެކަމުން ސަލާމެއް ވެވޭނެގޮތެއް ނޯންނާނެ ކަމަށެވެ. އަދި ﷲގެ ދަރުބާރުގައި ޑިމޮކުރަސީއެއް ނުހިގާނެ ކަމަށާއި ﷲގެ ދަރުބާރުގައި މުޒާހަރާކޮށްގެން ކުރެވޭނެ ކަމެއް ނޯންނާނެ ކަމަށެވެ. އަދި ބައިގިނަވެގެން ކުރެވޭނެ ކަމެއްވެސް ނޯންނާނެ ކަމަށް ވިދާޅުވިއެވެ.”


"ލައިގަ'" ގައި އިންޑިއަން އައިޑޮލް ތަރި ޝަންމުކާ ޕްރިޔާގެ ލަވައެއް "ލައިގަ'" ގައި އިންޑިއަން އައިޑޮލް ތަރި ޝަންމުކާ ޕްރިޔާގެ ލަވައެއް\n"ލައިގަ'" ގައި އިންޑިއަން އައިޑޮލް ތަރި ޝަންމުކާ ޕްރިޔާގެ ލަވައެއް\nދެކުނު ސިނަމާގެ ތަރި ވިޖޭ ދެވަރަކޮންޑާގެ ފިލްމު "ލައިގަ" އިޢުލާނުކުރީއްސުރެ މި ފިލްމުގެ ވާހަކަތައް ދަނީ ދެކެވެމުންނެވެ.\nއަނެއްކާވެސް މި ވަނީ މި ފިލްމާއި ގުޅޭ އައު ވާހަކަތަކެއް އިވިފައެވެ. އިންޑިއަން އައިޑިލްގެ ސީޒަން 12 ގެ ތަރި ޝަންމުކާ ޕްރިޔާގެ ލަވައެއް މި ފިލްމުގައި ހިމަނަން ނިންމި ވާހަކައެވެ. ފިލްމުގައި ޝަންމުކާ ލަވައެއް ހިމަނަން ނިންމާ އެނާ ފިލްމަށް ކިޔާނީ ކޮން ލަވައެއްތޯ ކަނޑައެޅުމުގެ މަސައްކަތް މިހާރު ދަނީ ޕްރޮޑަކްޝަން ޓީމުން ދަނީ ކުރަމުންނެވެ.\nއިންޑިއަން އައިޑޮލްގެ ފައިނަލްގަި ވާދަކުރި ހަ ބައިވެރިންގެ ތެެރޭގައި ހިމެނުނު ޝަންމުކާގެ ލަވަކިޔުން އެހެން ބައިވެރިންނަށް ވުރެ ތަފާތެވެ.\nރޮމޭންޓިކް ސްޕޯރޓްސް އެކްޝަން މި ފިލްމުގެ ލީޑް ރޯލުން ފެނިގެންދާނީ 2011 ވަނަ އަހަރު ފިލްމީ ކެރިއަރ ފެށި ތެލުގޫ އެކްޓަރ ވިޖޭ ދެވަރަކޮންޑާއާއި ފިލްމު "ސްޓޫޑަންޓް އޮފް ދަ ޔިއަރ 2" ގެ ތަރި އަނަންޔާ ޕާންޑޭއެވެ. މި ފިލްމުގައި ވިޖޭ ފެނިގެންދަނީ ބޮކްސިން ކުޅުންތެރިއެއްގެ ރޯލުންނެވެ.\nވިޖޭ އަކީ މިހާރު ތެލެގޫ އެކްޓަރުންގެ ތެރެއިން އެންމެ މަޝްހޫރު އެކެކެވެ. އޭނާގެ ބޮޑަށް މަޝްހޫރުވެގެން ދިޔައީ 2017 ގެ ނެރުނު ތެލުގޫ ފިލްމު "އަރުޖުން ރެޑީ" އިންނެވެ. އޭގެ ހިންދީ ރިމޭކް 2019 ގައި ޝާހިދު ކަޕޫރާ އެކު ގެނެސްދިނީ "ކަބީރް ސިންގް" ގެ ނަމުގައެވެ.\nކޯވިޑްގެ ބަލިމަޑުކަމުގެ ސަބަބުން ފިލްމުގެ ޓީޒަރ ރިލީޒްކުރުންވަނީ ފަސްކޮށްފައެވެ. ހިންދީ، ތަމަޅަ، މަލަޔާލަމް، ކަނަޑާ އަދި ތެލުގޫ ބަހުންވެސް ރިލިޒްކުރަން ހަމަޖެހިފައިވާ މި ފިލްމު ޕްރޮޑިއުސްކޮށްފައިވަނީ ކަރަން ޖޯހަރް އަދި ޗަރަމް ކޯރްއެވެ.


Dho?! Namza ge "With Love" aa eku loabeege funn ihusaas thakeh\nނަމްޒާގެ "ވިތު ލަވް"އާ އެކު ލޯބީގެ ފުން އިހުސާސްތަކެއް\nލޯބިވާ ވާހަކަ ބުނުން ނުވަތަ އެ ފުން އިހުސާސް މީހަކަށް ބަޔާންކޮށްދިނުމަކީ ހާދަހާ އުނދަގޫ ކަމެކެވެ؛ އެއީ ގިނަ ދިވެހިންނަށް ވަރަށް "ލަދު" ވެސް ކަމެކެވެ. އަހަރެމެން ލޯބިވާކަން އަންގަނީ ސީދާ އެހެން ނުބުނެ، އެހެން ކޮންމެ ވެސް ގޮތަކުންނެވެ. އެކަމަކު އެ ފުން އިހުސާސްތައް ދުލުން ބުނެ، ފާޅުކޮށްފި ނަމަ ތަފާތެއް ފެނިދާނެ ހެއްޔެވެ؟ -- މަޝްހޫރު ދިވެހި ޕްރެޒެންޓަރު އައިމިނަތު ނަމްޒާގެ އާ ޓޯކް ޝޯ "ވިތު ލަވް" ގައި މި ތަފާތު ފެންނާނެ އެވެ.\nމިއީ ބައިސްކޯފާ އެކު ނަމްޒާ، އޭނާގެ އަމިއްލަ ކޮންސެޕްޓަކަށް ގެނެސްދޭ ފުރަތަމަ ޝޯ އެވެ. ހުރިހާ ގޮތަކުން ވެސް ވަރަށް ހާއްސަ ޝޯއެކެވެ.\nނަމްޒާއާ އެކު ދެމަފިރިން ކަމަށްވާ ޑރ. ނިޝާން އާއި ޑރ. ނަޒްމާ-- ފޮޓޯ: ވިތު ލަވް ޓީމް\nލޯބީގެ ރީތި ވާހަކަދެއްކުމަކީ އާންމުކޮށް މީހުން ކޮށް ނޫޅޭ ކަމަކަށް ވިޔަސް، ނަމްޒާ ބުނީ އެއީ ދިރިއުޅުމުގައި ފާޅުކުރަން ޖެހޭ ވަރަށް މުހިންމު އިހުސާސެއް ކަމަށެވެ. އަދި ލޯބި ސިފަކުރާ ކޮންމެ ފަހަރަކު މި ދައްކަނީ ހަމައެކަނި ދެމަފިރިން ނުވަތަ ލޯބީގެ ގޮތުން ގުޅިގެން އުޅޭ ދެމީހެއްގެ ދެމެދުގައި އޮންނަ ގުޅުމުގެ ވާހަކަ އެކަންޏެއް ވެސް ނޫނެވެ.\nދިރިއުޅުމުގެ އެކި މަރުހަލާތަކުގައި "ލޯބި"\n"ތިމާ އަށް ވުރެ ބޮޑު މީހަކަށް ކުރާ އިހުތިރާމަކީ ވެސް ލޯބި. ތުއްތު ކުއްޖަކަށް މީހުން ބަހަައްޓާ އޯގާތެރިކަމަކީ ވެސް ލޯބި. ދެ އެކުވެރިންގެ ދެމެދުގައި އޮންނަ ރަނގަޅު ގުޅުމަކީ ވެސް ލޯބި. އެއްބަނޑު އެއްބަފާ ދެބެންގެ މެދުގައި އޮންނަ އިތުބާރަކީ ވެސް ލޯބި،" މި ޝޯގައި ލޯބި ސިފަކުރާ ގޮތް އޭނާ ކިޔައިދިނެވެ.\nމި ޝޯ އަށް މެހުމާނުން ގެނައުމުގައި ވެސް ބެލީ އެކަން ކަމަށެވެ.\nނަމްޒާ އާ އެކު ސެކްސަފޯނިސްޓް އަކްސަމް އާއި އޭނާގެ މަންމަ.-- ފޮޓޯ: ވިތު ލަވް ޓީމް\nމެހުމާނުގެ ގޮތުގައި މަންމައަކާއި ދަރިފުޅު، އެއްބަނޑު އެއްބަފާ ދެބެއިން، ގާތް ދެ ރަހުމަތްތެރިން، ދެމަފިރިން، ކައިވެނިކުރަން އުޅޭ ކަޕުލްއެއް، ކައިވެނިކޮށްގެން ދަރިން ތިބޭ ދެމަފިރިން އަދި ވަރަށް ފަހުން ކައިވެނި ކުރި ދެމަފިރިން ވެސް ފެންނާނެ އެވެ؛ އެއީ ދިރިއުޅުމުގެ މި އެކި މަރުހަލާތަކުގައި ލޯބި އޮންނަ ގޮތް ދައްކައިދިނުމުގެ ބޭނުމުގަ އެވެ.\nގާތްގަނޑަށް 50 މިނެޓުގެ ޖުމްލަ9އެޕިސޯޑު ހިމެނޭ މި ޝޯގެ އެންމެ ފަހު އެޕިސޯޑު ފިޔަވާ، ކޮންމެ އެޕިސޯޑަކަށް ދެ މެހުމާނުން އަންނާނެ އެވެ.\n"މެހުމާނުން ނެގުމުގައި ވަރަށް ބޮޑަށް ބެލިން އާންމުކޮށް އަބަދު މި ކަހަލަ ޝޯތަކުން ނުފެންނަ މޫނުތައް ގެނެސްދޭން. އަދި އެކި ދާއިރާތަކުގެ މީހުން ވެސް ގެނެސްދޭން،" ނަމްޒާ ބުންޏެވެ.\nހާއްސަ މެހުމާނަކަށް ރައީސް މައުމޫން\nމި ޝޯގެ ފުރަތަމަ އެޕިސޯޑު ވަނީ މިދިޔަ ހޯމަ ދުވަހުގެ ރޭ ސްޓްރީމިންކުރަން ފަށައިފަ އެވެ. އެ އެޕިސޯޑުގައި މެހުމާނުންގެ ގޮތުގައި ގެނެސްދިނީ ޑޮކްޓަރުން އަދި ދެމަފިރިން ކަމަށްވާ ޑރ. ނަޒްމާ ހަމީދާއި ޑރ. އަހްމަދު ނިޝާން އެވެ.\nކުރިއަށް ހުރި އެޕިސޯޑުތަކުގައި މެހުމާނުންގެ ގޮތުގައި ރައްޔިތުން މަޖިލީހުގެ މައްޗަންގޯޅި ދެކުނު ދާއިރާގެ މެމްބަރު އަހްމަދު ހައިތަމްގެ ދެކަނބަލުންނާއި ކުރީގެ ނޫސްވެރިޔާ އަދި މިހާރު ޕްޒެންޓަރެއްގެ ގޮތުގައި ފެންނަ މޫސާ ވަސީމްގެ ދެމަފިރިންނާއި އާއި އާޓިސްޓެއް އަދި ސެކްސޯފޯނިސްޓެއް ކަމަށްވާ އަކްސަމް އާއި އޭނާގެ މަންމަ ވެސް ފެންނާނެ އެވެ.\n"އަކްސަމްގެ މަންމަ އަކީ ދުވަހަކު ވެސް އިންޓަވިއުއެއް ދިން މީހެއް ނޫން. މިގޮތަށް ދުވަހަކު ކެމެރާގެ ކުރިމަތިން ނުފެންނަ މޫނުތައް ވެސް މެހުމާނުންގެ ތެރޭގައި ތިބޭނެ،" ނަމްޒާ ބުންޏެވެ.\nރާއްޖޭގެ މޮޑެލިންގެ ދާއިރާގައި އެންމެ ސީނިއާ އެކަކު ކަމަށްވާ ހަނީފާ ހިލްމީ އާއި މަގުބޫލު އާޓިސްޓެއް ކަމަށްވާ ހުޔާ އާއި އޭނާގެ ކޮއްކޮއާ އެކު ފެންނާނެ އެވެ. އަދި އެންމެ ފަހު އެޕިސޯޑުގައި ހާއްސަ މެހުމާނެއްގެ ގޮތުގައި ގެނެސްދެނީ ކުރީގެ ރައީސް މައުމޫނު އަބްދުލްގައްޔޫމެވެ.\n"ރައީސް މައުމޫނުގެ އަމިއްލަފުޅު ދިރިއުޅުއްވުމުގެ ވަރަށް ގިނަ ވާހަކަތައް ހިއްސާކުރެއްވި،" ނަމްޒާ ބުންޏެވެ.\nނަމްޒާއާ އެކު ކުރީގެ ރައީސް މައުމޫން އަބްދުލްގައްޔޫމް.-- ފޮޓޯ: ވިތު ލަވް ޓީމް\nހުސް ލޯބީގެ "ރީތި" ވާހަކަތައް\n"އިހުސާސް" ގެ ނަމުގައި އަސަރުގަދަ ޓޯކް ޝޯއެއް މިދިޔަ ރޯދަ މަހު ޓީވީއެމުން ގެނެސްދިން ނަމްޒާ ބުނީ އާންމުކޮށް ގިނަ ޝޯތަކުން ފެންނަ ކަހަލަ ކޮންޓްރޮވާޝިއަލް ވާހަކަތައް "ވިތު ލަވް" ޝޯގައި ނުހުންނާނެ ކަމަށެވެ.\n"އެކަކު އަނެކަކު ވެލިއުކުރާ ވަރާއި މުހިންމު ވަރާއި އެމީހުންގެ ދިރިއުޅުމުގައި ހުރި ލޯބި މުމެންޓްސްތަކުގެ ވާހަކަތައް އަންނާނީ. އެންޓަޓެއިންމަންޓް ޝޯއެއް ވީމަ މީގެ ތެރެއަށް ކޮންމެސް ކަހަލަ ޕާކެއް ކްރިއޭޓްކުރަން އިންނާނެ ގޭމް ސެގްމަންޓެއް ވެސް މީގެ ތެރެއަށް ލައިފައި،" ނަމްޒާ ބުންޏެވެ.\nނަމްޒާއާ އެކު ޕްރެޒެންޓާ މޫސާ ވަސީމްގެ ދެމަފިރިން.-- ފޮޓޯ: ވިތު ލަވް ޓީމް\n"މި ޝޯގައި މި ގެނެސްދެނީ ދިރިއުޅުމުގެ އެންމެ މުހިންމު އެންމެ ބުރަދަން ބޮޑު ޖަޒުބާތު."\nބައިސްކޯފު ޓީމާއި އެ ޓީމުގައި އިސްކޮށް އުޅުނު ނޫރާ އާއި ހަސަން އަށް ޝުކުރު އަދާކުރަމުން ނަމްޒާ ބުނީ މި ޝޯގެ މަސައްކަތް ދިޔައީ ވަރަށް ކާމިޔާބުކޮށް ކަމަށެވެ. މި ޝޯ އަށް ނަމްޒާގެ ހެދުންތައް ޑިޒައިންކޮށްދިނީ ރޯގް ބައި ނަޖޫ އާއި ޖާދުﷲ އެވެ.\nޓީވީ ޝޯ ސްޓްރީމިން ޓީވީ


Bale real gai madukuraane kamah ummeedhu kuran-zidane - Vaguthu\nބޭލް ރިއަލްގައި މަޑުކުރާނެ ކަމަށް އުއްމީދުކުރަން- ޒިދާން\nވޭލްސްގެ ގައުމީ ޓީމުގެ ފޯވާޑް ގެރެތް ބޭލް ކުރިޔައް އޮތްތާގައި ރިއަލްގައި ހުރުމާ ދޭތެރޭގައި ޝައްކު އުފެދޭނަމަވެސް ކޯޗު ޒިދާން އުއްމީދުކުރަނީ ބޭލް ރިއަލްގައި މަޑު ކުރުމަށެވެ.\nމެންޗެސްޓާ ޔުނައިޓެޑުން ވެސް ބޭލް ގެންދަން މަސައްކަތް ކުރަމުން އަންނަ ނަމަވެސް ޒިދާންގެ އެދެނީ ބޭލް ރިއަލް ދޫކޮށް ނުދިއުމަށެވެ. ފަސް ސީޒަނައް ފަހު ގެރެތް ބޭލް އަންނަނީ ސަންތިއާގޯ ބާނެބިއު އާއި ދުރަށް ދާކަމަށް ގިނަ އަޑު ތަކެއް ފެންމަތިވެފައެވެ.\nޓޮޓެންހަމް އިން 100 މިލއަން ޔޫރޯ ދިނުމަށްފަހު ބޭލް ރިއަލް މެޑްރިޑަށް ގެނައިފަހުން އޭނާ ގިނަ އަނިޔާތަކާއި ކުރިމަތިލާން ޖެހުމުގެ ސަބަބުން ރިއަލް މެޑްރިޑުން އުއްމީދު ކުރިވަރުގެ ކުޅުމެއް ބޭލް އަކަށް ދެއްކޭ ގޮތް ވަނީ ނުވެފައެވެ.\nބޭލް ރިއަލް މެޑްރިޑަށް އައިފަހުން އަނިޔާތަކާ ކުރިމަތިލާން ޖެހުނު ނަމަވެސް ލަލީގަ ތައްޓަކާއެކު ތިންފަހަރު ޗެމްޕިއަންސް ލީގު ތަށި ބޭލް ވަނީ އުފުލާ ލާފައެވެ. ނަމަވެސް ވަރުގަދަ ކުޅުންތެރިން ތިބުމާ ގުޅުން ފުރަތަމަ އެގާރައިން ޔަގީން ޖާގަ ބޭލް އަށް ވަނީ ގެއްލިފައެވެ.\n"އޭނާ އަކީ މުހިންމު ކުޅުންތެރިއެއް، ޖާގަ ނުލިބުނަސް އޭނާގެ އަޒުމް ވަރުގަދަ ވާނެ. އެހެން ކުޅުންތެރިން އަންނަނީ މޮޅު ކުޅުމެއް ދައްކަމުން. ކޮންމެ ކުޅުންތެރިޔަކު ވެސް ބޭނުންވާނެ ހުރިހާ މެޗެއް ކުޅެން، ނަމަވެސް އެކަން ކުރަން ވަރުގަދަޔައް މަސައްކަތް ކުރަން ޖެހޭނެ." ޒިދާން ބުންޏެވެ.\nބޭލް އަށް އަނެއްކާވެސް ޒިދާނަށް އޭނާ އަށް ފުރަތަމަ އެގާރައިން ޖާގަ ހޯދުމުގެ ގާބިލުކަން ދެއްކެން ފުރުސަތެއް، ކުރިޔައް އޮތް އާދީއްތަ ދުވަހު އެތްލެޓިކޯ އާއި ދެކޮޅަށް ކުޅޭ މެޗުގައި ލިބޭނެއެވެ. ކުރިޔައް އަދިވެސް ބޮޑު މެޗުތައް އެބަ އޮތެވެ. އޭގެ ތެރޭގައި ޔުވެންޓަސް އަދި ބާސެލޯނާ އާއި ދެކޮޅައް ކުޅޭ މެޗުތައް ހިމެނެއެވެ.


Gaaf Alif atholhah beynunvaa mashroo thakaa behey gothun mashvaraa koffi\nއިއްޔެގެ ބައްދަލުވުމުގެ ތެރެއިން-- ފޮޓޯ: ރައީސް އޮފީސް\nގއ. އަތޮޅަށް ބޭނުންވާ މަޝްރޫއުތަކާ ބެހޭ ގޮތުން މަޝްވަރާކޮށްފި\nގއ. އަތޮޅުގެ ރަށްރަށަށް އުމުރާނީ ގޮތުން ބޭނުންވާ މަޝްރޫއުތަކާ ބެހޭ ގޮތުން ރައީސުލްޖުމްހޫރިއްޔާ އިބްރާހީމް މުހައްމަދު ސޯހިލުއާ، ގއ. އަތޮޅު ކައުންސިލަރުން ބައްދަލުކުރައްވައި މަޝްވަރާކުރައްވައިފި އެވެ.\nއެ ބައްދަލުކުރެއްވުން އޮތީ އިއްޔެ މެންދުރު ފަހު ރައީސުލްޖުމްހޫރިއްޔާގެ އޮފީހުގައެވެ. އެ ބައްދަލުކުރެއްވުމުގައި، ކައުންސިލަރުން ރައީސުލްޖުމްހޫރިއްޔާއަށް ހުށަހެޅުއްވި ކަންކަމުގެ ތެރޭގައި އަތޮޅުގެ އެކި ރަށްރަށަށް އުމުރާނީ ގޮތުން ބޭނުންވާ ބައެއް މަޝްރޫއުތައް ފާހަގަކުރައްވާފައި ވެއެވެ.\nއޭގެ ތެރޭގައި ފެނާއި ނަރުދަމާގެ މަޝްރޫއު އާއި ބަނދަރާއި ބިން ހިއްކުމާއި އަދި އަތޮޅުގެ ވަކިވަކި ރަށްރަށަށް ސިއްހީ ދާއިރާ އާއި ތައުލީމީ ދާއިރާއިން ބޭނުންވާ ބައެއް ކަންކަން ކައުންސިލަރުން ފާހަގަކުރެއްވި އެވެ.\nއޭގެ އިތުރުން ކައުންސިލަރުން ވަނީ އަތޮޅުގެ ފަތުރުވެރިކަމުގެ ދާއިރާގެ ފައިދާ އަތޮޅުގެ ރައްޔިތުންނަށް މިހާރަށް ވުރެ ފުޅާ ދާއިރާއެއްގައި ލިބުމުގެ މުހިންމުކަން ފާހަގަކުރައްވާފަ އެވެ. އަދި މަސްވެރިންގެ ހުރި ކަންބޮޑުވުންތަކާއި ދަތުރުފަތުރުގެ ދާއިރާއިން ބޭނުންވާ ކަންކަން ވެސް ކައުންސިލަރުން މި ބައްދަލުވުމުގައި ރައީސުލްޖުމްހޫރިއްޔާއާ ހިއްސާކުރެއްވި އެވެ.\nއެ ބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ގއ. ކައުންސިލަރުން ފާހަގަ ކުރެއްވި ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫއުތަކާ ބެހޭ އެންމެ ފަހުގެ މައުލޫމާތު ކައުންސިލަރުންނާ ހިއްސާކުރެއްވި އެވެ.\nއޭގެ އިތުރުން ކައުންސިލަރުން ފާހަގަކުރެއްވި ކަންކަމުގައި ސަރުކާރުގެ ކަމާ ގުޅޭ އިދާރާތަކާ މަޝްވަރާ ކުރައްވައިގެން ހައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވި އެވެ.\nރައީސް އޮފީސް ރައީސް ޞާލިޙް ގއ އަތޮޅު


އިންގްލެންޑް ދޫކޮށްލުމަށްފަހު ކްލަބަކަށް ކޯޗުކޮށްދިނުމުގެ ވިސްނުމެއް އަދި ނެތް: ސައުތުގޭޓް\nJune 09, 2019 19:54:16\nއިންގްލެންޑް ދޫކޮށް އެހެން ކްލަބަކަށް ބަދަލުވުމުގެ ވިސްނުމެއްނެތްކަމަށް އެ ޓީމުގެ މިހާރުގެ ކޯޗު ގަރެތު ސައުތުގޭޓް ބުނެފިއެވެ.\nސައުތުގޭޓްގެ އިތުރުން އިންގްލެންޑްގެ އެސިސްޓެންޓް ކޯޗު ސްޓީވް ހޮލަންޑްވެސް އެ ޓީމު ދޫކޮށް ޗެލްސީއަށް ބަދަލުވެދާނެކަމުގެ ވާހަކަތައް މީޑިއާގައި ދެކެވުމުންދާ މި ދަނޑިވަޅުގައި ގައުމީ ޓީމު ދޫކޮށްނުލާނެކަމަށް ސައުތުގޭޓް ވަނީ ބުނެފައެވެ.\n"އަހަރެންގެ ވިސްނުމުގައި އޮތީ އަންނަ އަހަރުގައި އޮތް ޔޫރަޕިއަން ޗެމްޕިއަންޝިޕް. އޭރަށް ޓީމުގެ ހާލަތު މިހާރަށްވުރެ ރަނގަޅު ވާނެ ކަމަށް ވަރަށް ބޮޑަށް ގަބޫލުކުރެވޭ. އެ މުބާރާތަށް ދާން ބޭނުންވަނީ އެންމެ ވަރުގަދަ ޓީމު ގޮވައިގެން." އޭނާ ބުންޏެވެ.\n"ޕޯޗުގަލް އަށް އަހަރެމެން ވިހި ހާހަށް ވުރެ ސަޕޯޓަރުން ގެނައީމު. މި ކަމުން ދޭހަކޮށްދެނީ ގައުމީ ޓީމާއި ސަޕޯޓަރުންގެ ދެމެދު އޮތް ގުޅުން."\nސައުތުގޭޓްގެ އިރުޝާދުގެ ދަށުން އިންގްލެންޑް ވަނީ އެންމެފަހުގެ ވޯލްޑްކަޕްގެ ހަތަރުވަނަ މަގާމް ހޯދައިފައެވެ. މީގެއިތުރުން، ފަހަކަށް އައިސް އިންގްލެންޑްގެ ކުޅުމުގެ ސްޓައިލް ބަދަލުވެ އެހެން ޓީމުތަކުން ޖެހިލުންވާވަރުގެ ޓީމަކަށް ވަނީ ހަދާފައެވެ.\nގައުމީ ފުޓްބޯޅައިގެ ތެރެއިން ނިކުތުމުގެ ވިސްނުމެއް ނެތްކަމަށާއި މިހާރު ލިބިފައިވާ ފުރުޞަތުގެ ބޭނުން އެންމެ ރަނގަޅަށް ހިފުމަކީ އޭނާ އެންމެ ބޭނުންގޮތްކަމަށް ބުންޏެވެ. އެހެންނަމަވެސް، ޔޫރޯ އަށް ފަހު ވާނެގޮތެއް ބުނަން ނޭނގޭކަމަށް ބުންޏެވެ.\n"ޔޫރޯގައި ޓީމުގެ ފަރާތުން ފެނިގެންދާ ކުޅުމަށްފަހު އިތުރަށް މަޑުކުރާނެކަން ޔަގީންވާނީ. އެ ނިންމުމަކީ އަހަރެންގެ ބާރުގެ ދަށުގައި އޮތް ކަމެއް ނޫން. މީގެކުރީން ވެސް އަހަރެމެން ދެ މުބާރާތެއްގެ ސެމީގައި ކުޅެފީމު. އެ ޓާގެޓަށް ވާސިލްނުވެވިއްޖެނަމަ ނުވަތަ އެއަށްވުރެ ދުރަށް ދެވުނު ނަމަވެސް، ފަހުން ވާނެ ގޮތެއް ބުނަން ނޭނގޭ." ސައުތުގޭޓް ބުންޏެވެ.


SunOnline: Fitr Eid aa gulhigen Islamee gina gaumuthakakun kuhverinnah maafu dheefi\nފިތުރު އީދާ ގުޅިގެން އިސްލާމީ ގިނަ ގައުމުތަކަކުން ކުށްވެރިންނަށް މައާފު ދީފި\nމާހިލް މުހައްމަދު 15 Jun 2018, 18:29\nކޮސޯވޯގައި ކުރި ފިތުރު އީދު ނަމާދުގެ ޖަމާޢަތެއްގެ ތެރެއިން -- ފޮޓޯ/ ގެޓީ\nމިއަދު ފާހަގަކުރާ ފިތުރު އީދު ދުވަހުގެ މުނާސަބަތާ ގުޅިގެން، އިސްލާމީ ގިނަ ގައުމުތަކެއްގެ ސަރުކާރުތަކުން ކުށްވެރިންނަށް މައާފު ދީ، ބައެއް މީހުންގެ އަދަބު ލުއިކޮށްދީފިއެވެ.\nއުޒްބެކިސްތާނުގެ ރައީސް ޝައުކަތު މިރްޒިޔޮވް\nރޭޑިއޯ ލިބަޓީގެ އުޒްބެކް ސާވިސްއިން ރިޕޯޓުކުރި ގޮތުގައި، ޖުލައި 12 ވަނަ ދުވަހު އުޒްބެކިސްތާނުގެ ރައީސް ޝައުކަތު މިރްޒިޔޮވް ނެރުއްވި ރިޔާސީ ގަރާރެއްގެ ދަށުން، ފިތުރު އީދުގެ މުނާސަބަތާ ގުޅިގެން އެގައުމުގެ 173 ގައިދީއަކު ޖަލުން މިނިވަން ކުރައްވަން ވަނީ ނިންމަވާފައެވެ. އޭގެ ތެރޭގައި 71 މީހަކު ޕެރޯލްގައި ތިބި މީހުންނެވެ. އަދި 39 މީހެއްގެ ބަންދަށް ލުއި ދިނުމަށް ނިންމެވި އިރު،14 ގައިދީއަކަށް އިއްވާފައިވާ ޖަލު ހުކުމް ލުއިކޮށްދޭންވެސް ރައީސް ޝައުކަތު ވަނީ ނިންމަވާފައެވެ.\nގާތްގަނޑަކަށް 30 މިލިޔަނެއްހާ މީހުންގެ އާބާދީއެއް އޮންނަ އުޒްބެކިސްތާނަކީ މެދުތެރޭ އޭޝިއާގައި ހިމެނޭ، މުސްލިމުންގެ އާބާދީ އެންމެ ބޮޑު ގައުމެވެ.\nއިރާނުގެ ރޫހީ ލީޑަރު އަލީ ޚާމަނާއީ (ވ) އަދި އުއްތަމަފަނޑިޔާރު ސޯދިގު ލަރިޖާނީ (ކ) --\nފިތުރު އީދު ވިލޭރޭގެ ވަގުތެއްގައި އިރާނުގެ ރޫހީ ލީޑަރު އާޔަތުﷲ އަލީ ޚާމަނާއީގެ އޮފީހުން ނެރުނު ބަޔާނެއްގައި ބުނި ގޮތުގައި، އިރާނުގެ އެކި އެކި ކޯޓުތަކުން ހުކުމް އިއްވާފައިވާ 537 ގައިދީއަކަށް ފިތުރު އީދުގެ މުނާސަބަތުގައި މައާފު ދިނުމަށާއި އަދަބު ލުއިކޮށްދިނުމަށް ޚާމަނާއީ ވަނީ ނިންމަވާފައެވެ.\nއިރާނުގެ ނޫސްތަކުން ބުނާ ގޮތުގައި، ކުށްވެރިންނަށް މައާފު ދެއްވުމަށް ރޫހީ ލީޑަރުގެ ކިބައިން އެދިވަޑައިގެންނެވީ އެގައުމުގެ އުއްތަމަފަނޑިޔާރު ސޯދިގު ލަރިޖާނީއެވެ. އުއްތަމަފަނޑިޔާރުގެ އެދިވަޑައިގަތުމާ އެއްގޮތަށް، ރޫހީ ލީޑަރު ޚާމަނާއީ ވަނީ ގަރާރެއް ނެރުއްވައި، 537 ގައިދީއަކާށް މައާފު ދެއްވައި، އަދި އަދަބު ލުއިކޮށްދެއްވާފައެވެ.\nމިސްރުގެ ރައީސް އަބްދުލްފައްތާހު އަލް ސީސީ ވަނީ މި މަހުގެ ކުރީކޮޅު، އެގައުމުގެ ޖަލުތަކުގައި ތިބި 712 ގައިދީއަކަށް މައާފު ދެއްވާފައެވެ. ސައިނާއީ ލިބަރޭޝަން ދުވަހުގެ މުނާސަބަތުގައި ރައީސް ސީސީގެ ރިޔާސީ ގަރާރެއްގެ ދަށުން ގިނަ އަދަދެއްގެ ގައިދީންނާއި ކުށްވެރިންނަށް މައާފު ދިން އިރު، ރައީސް ސީސީ ވަނީ މައާފު ލިބުނު ކުށްވެރިން ފިތުރު އީދުގެ ކުރިން ޖަލުތަކުން މިނިވަންކުރުމަށް ކުރަންޖެހޭ ހުރިހާ ލިޔެކިޔުމެއް ފުރިހަމަކުރުމަށް އަންގަވާފައެވެ.\nއޮމާންގެ ސުލްތާން ޤާބޫސް ބިން ސައީދާއި މިސްރުގެ ރައީސް އަބްދުލްފައްތާހު އަލް ސީސީ\nއޮމާނުގެ ސުލްތާން ޤާބޫސް ބިން ސައީދު އާލް ސައީދު މިދިޔަ ބުދަ ދުވަހު 353 ގައިދީއަކަށް މައާފު ދެއްވާފައެވެ.\nރޯޔަލް އޮމާން ޕޮލިސްއާ ހަވާލައިދީ، ޓައިމްސް އޮފް އޮމާން ނޫހުގއި ރިޕޯޓުކޮށްފައިވާ ގޮތުން ސުލްތާން ގަބޫސް މައާފު ދެއްވި 353 ގައިދީންގެ ތެރެއިން 133 މީހުންނަކީ އެހެން ގައުމުތަކަށް ނިސްބަތްވާ މީހުންނެވެ.\nބަހްރައިނުގެ ރަސްގެފާނު ހަމަދު ބިން އީސާ އަލް ޚަލީފާ އިއްޔެ ވަނީ ޝާހީ ގަރާރެއްގެ ދަށުން 155 ގައިދީއަކު މިނިވަންކޮށްދީފައެވެ. ފިތުރު އީދުގެ މުނާސަބަތުގައި މައާފު ދެއްވި 155 ގައިދީންނަކީ ޖަލު ހުކުމުގެ އެއްބައި އަދާކޮށްފައިވާ ގައިދީންތަކެކެވެ.\nޖިބޫޓީގެ ރައީސް އިސްމާއިލް އުމަރު ޖުލައްޔާ (ވ) އަދި އިތިއޯޕިއާގެ ބޮޑުވަޒީރު ޑރ. އަބީ އަހުމަދު (ކ) --\nހޯން އޮފް އެފްރިކާގައި އޮންނަ ޖިބޫޓީގެ ރައީސް އިސްމާއިލް އުމަރު ޖުލައްޔާ ވަނީ، އެގައުމުގެ ޖަލުތަކުގައި ތިބި އަވަށްޓެރި އިތިއޯޕިއާގެ 45 ގައިދީއަކަށް މައާފުކޮށްފައެވެ. އިތިއޯޕިއާގެ ފޮރިން މިނިސްޓްރީން ނެރުނު ބަޔާނެއްގެ ބުނި ގޮތުގައި ޖިބޫޓީގެ ޖަލުތަކުގައި ތިބި އިތިއޯޕިއާގެ ގައިދީންތަކަކަށް މައާފުދިނުމަށް އެގައުމުގެ ސަރުކާރުން ނިންމީ، ފިތުރު އީދުގެ މުނާސަބަތުގައެވެ.\nއިތިއޯޕިއާގެ އާބާދީގެ 62 ޕަސަންޓު މީހުންނަކީ ނަސާރާ ދީނުގެ މީހުންނެވެ. މުސްލިމުންގެ އާބާދީއަކީ 32 ޕަސަންޓެވެ. ޖިބޫޓީގެ އާބާދީގެ 94 ޕަސަންޓު މީހުންނަކީ މުސްލިމުންނެވެ.\nޔުނައިޓެޑް އެރެބް އެމިރޭޓްސް\nޔުނައިޓެޑް އެރެބް އެމިރޭޓްސްއިން ވަނީ ފިތުރު އީދާ ދިމާކޮށް 2،000 އެއްހާ ގައިދީއަކަށް މައާފު ދީފައެވެ. އެކި ގައުމުތަކުގެ ރައްޔިތުން އޭގެ ތެރޭގައި ހިމެނޭ އިރު، 442 މީހުންނަކީ ޕާކިސްތާނަށް ނިސްބަތްވާ މީހުންނެވެ. ޔޫއޭއީގެ ޚަލީޖްޓައިމްސް ނޫހުން ބުނި ގޮތުގައި ދުބާއީގައި ހުންނަ ޕާކިސްތާން ކޮންސިއުލޭޓާ ގުޅިގެން އެގައުމުން ދަނީ ގައިދީން އެނބުރި ގައުމަށް ފޮނުވުމަށްޓަކައި ބޭނުންވާ ފައިސާ ހޯދުމުގެ މަސައްކަތް ކުރަމުންނެވެ.\nފިތުރު އީދު 1439


19ވަނަ ރައްޔިތުންގެ މަޖިލީހުގެ ދާއިމީ ކޮމިޓީތަކަށް މުޤައްރިރުންނާއި، ނައިބު މުޤައްރިރުން ޢައްޔަންކޮށްފިއެވެ. – Maldivian Democratic Party\n19ވަނަ ރައްޔިތުންގެ މަޖިލީހުގެ ދާއިމީ ކޮމިޓީތަކަށް މުޤައްރިރުންނާއި، ނައިބު މުޤައްރިރުން ޢައްޔަންކޮށްފިއެވެ.\nދާއިމީ ކޮމިޓީތަކުގައި އެކު ޖުމުލަވަނީ 176 ޖާގައެވެ. ޢާންމު އިންތިޚާބުގައި މޯލްޑީވިއަން ޑެމޮކްރެޓިކް ޕާޓީ (އެމްޑީޕީ)އަށް 87 ގޮނޑީގެ ތެރެއިން 65 ގޮނޑި ކާމިޔާބުކުރެވިފައިވާތީ، ދާއިމީ ކޮމިޓީތަކުގެ 132 ޖާގަ އެމްޑީޕީގެ ޕާލިމެންޓްރީ ގްރޫޕްގެ މެންބަރުންނަށް ލިބިވަޑައިގަންނަވައެވެ. އަދި ހުރިހާ ދާއިމީ ކޮމިޓީއެއްގެ އަޣްލަބިއްޔަތު ލިބެނީ އެމްޑީޕީއަށެވެ.\nކޮމިޓީތަކަށް މުޤައްރިރުންނާއި، ނައިބު މުޤައްރިރުން ޢައްޔަންކުރެވިފައިވާގޮތް ތިރީގައި ލިސްޓުކުރެވިފައި އެވަނީއެވެ.\n1. ޢާންމު ކޮމިޓީ\nމުޤައްރިރު: ހެންވޭރު ހުޅަނގު ދާއިރާގެ މެންބަރު ޙަސަން ލަތީފް (އެމްޑީޕީ)\nނައިބު މުޤައްރިރު: ތޮއްޑޫ ދާއިރާގެ މެންބަރު ޙަސަން ޝިޔާން (އެމްޑީޕީ)\n2. ޕެޓިޝަން ކޮމިޓީ\nމުޤައްރިރު: މުލަކު ދާއިރާގެ މެންބަރު އިބްރާހިމް ނަސީރު (އެމްޑީޕީ)\nނައިބު މުޤައްރިރު: ތިނަދޫ ދާއިރާގެ މެންބަރު ޢަބްދުލް މުޣްނީ (އެމްޑީޕީ)\n3. އިމްތިޔާޒު އަދި ސުލޫކީ ކޮމިޓީ\nމުޤައްރިރު: ކުޅުދުއްފުށި އުތުރު ދާއިރާގެ މެންބަރު ޔާސިރު ޢަބްދުއް ލަތީފް (އެމްޑީޕީ)\nނައިބު މުޤައްރިރު: ގަމު ދާއިރާގެ މެންބަރު މުޙައްމަދު ވިސާމް (އެމްޑީޕީ)\n4. ޤަވާޢިދު ކޮމިޓީ\nމުޤައްރިރު: ކުޑަހުވަދޫ ދާއިރާގެ މެންބަރު އަޙްމަދު ޢާމިރު (އެމްޑީއޭ)\nނައިބު މުޤައްރިރު: މުލަކު ދާއިރާގެ މެންބަރު އިބްރާހިމް ނަސީރު (އެމްޑީޕީ)\n5. މާލިއްޔަތު ކޮމިޓީ\nމުޤައްރިރު: ކިނބިދޫ ދާއިރާގެ މެންބަރު މުޙައްމަދު ނާޝިޒް (އެމްޑީޕީ)\nނައިބު މުޤައްރިރު: ތިމަރަފުށީ ދާއިރާގެ މެންބަރު ޢަބްދުﷲ ރިޔާޒް (ޖޭޕީ)\n6. ސަރުކާރު މަސްއޫލިއްޔަތު އަދާކުރާ މިންވަރު ބަލާ ކޮމެޓީ\nމުޤައްރިރު: މާފަންނު ހުޅަނގު ދާއިރާގެ މެންބަރު މުޙައްމަދު ފަލާޙް (އެމްޑީޕީ)\nނައިބު މުޤައްރިރު: ކާށިދޫ ދާއިރާގެ މެންބަރު ޢަބްދުﷲ ޖާބިރު (އަމިއްލަ)\n7. އިގްތިސޯދީ ކޮމިޓީ\nމުޤައްރިރު: މާފަންނު އަލިފުށީ ދާއިރާގެ މެންބަރު މުޙައްމަދު ރަޝީދު ޙުސެއިން (އެމްޑީޕީ)\nނައިބު މުޤައްރިރު: މާފަންނު މެދު ދާއިރާގެ މެންބަރު އިބްރާހިމް ރަޝީދު (އެމްޑީޕީ)\n8. އިޖުތިމާއީ ކޮމިޓީ\nމުޤައްރިރު: ކެނދިކުޅުދޫ ދާއިރާގެ މެންބަރު އަޙްމަދު ޢީސާ (އެމްޑީޕީ)\nނައިބު މުޤައްރިރު: މަޑަވެލި ދާއިރާގެ މެންބަރު ޙުސެއިން ފިރުޝާން (އެމްޑީޕީ)\n9. ޤައުމީ ސަލާމަތާއި ޚާރިޖީ ގުޅުންތަކުގެ ކޮމިޓީ\nމުޤައްރިރު: މަރަދޫ ދާއިރާގެ މެންބަރު އިބްރާހިމް ޝަރީފް (އެމްޑީޕީ)\nނައިބު މުޤައްރިރު: ކެނދިކުޅުދޫ ދާއިރާގެ މެންބަރު އަޙްމަދު ޢީސާ (އެމްޑީޕީ)\n10. މިނިވަން މުއައްސަސާތަކުގެ ކޮމިޓީ\nމުޤައްރިރު: އައްޑޫ މީދޫ ދާއިރާގެ މެންބަރު ރޮޒައިނާ އާދަމް (އެމްޑީޕީ)\nނައިބު މުޤައްރިރު: ގަލޮޅު ދެކުނު ދާއިރާގެ މެންބަރު މީކާޢީލް އަޙްމަދު ނަސީމް (އެމްޑީޕީ)\n11. ޤައުމީ ތަރައްޤީއާއި ތަރިކައިގެ ކޮމިޓީ\nމުޤައްރިރު: ބާރަށު ދާއިރާގެ މެންބަރު އަޙްމަދު ޢަބްދުﷲ (އެމްޑީޕީ)\nނައިބު މުޤައްރިރު: ކެލާ ދާއިރާގެ މެންބަރު އިބްރާހިމް ޝަރީފް (އެމްޑީޕީ)\n12. ސަލާމަތީ ޚިދުމަތްތަކާބެހޭ ކޮމިޓީ\nމުޤައްރިރު: ހިތަދޫ އުތުރު ދާއިރާގެ މެންބަރު މުޙައްމަދު އަސްލަމް (އެމްޑީޕީ)\nނައިބު މުޤައްރިރު: ފަރެސްމާތޮޑާ ދާއިރާގެ މެންބަރު ޙުސެއިން މުޙައްމަދ ލަތީފް (އަމިއްލަ)\n13. ލާމަރުކަޒީ ކޮމިޓީ\nމުޤައްރިރު: ހުޅުމާލޭ ދާއިރާގެ މެންބަރު ޢަލީ ނިޔާޒް (އެމްޑީޕީ)\nނައިބު މުޤައްރިރު: އުނގޫފާރު ދާއިރާގެ މެންބަރު މުޙައްމަދު ވަޙީދު (އެމްޑީޕީ)\n14. ޖުޑީޝިއަރީ ކޮމިޓީ\nމުޤައްރިރު: މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އެމްޑީޕީ)\nނައިބު މުޤައްރިރު: ފޮނަދޫ ދާއިރާގެ މެންބަރު މޫސާ ސިރާޖް (އެމްޑީޕީ)\n15. އެންވަޔަރަމަންޓް އެންޑް ކްލައިމެޓް ޗޭންޖް ކޮމިޓީގ\nމުޤައްރިރު: ހޯރަފުށީ ދާއިރާގެ މެންބަރު އަޙްމަދު ސަލީމް (އެމްޑީޕީ)\nނައިބު މުޤައްރިރު: މައްޗަންގޮޅީ ދެކުނު ދާއިރާގެ މެންބަރު އަޙްމަދު ހައިތަމް (އެމްޑީޕީ)\n16. ހިއުމަން ރައިޓްސް އެންޑް ޖެންޑާ ކޮމިޓީ\nމުޤައްރިރު: ހިންނަވަރު ދާއިރާގެ މެންބަރު ޖީހާން މަޙްމޫދު (އެމްޑީޕީ)\nނައިބު މުޤައްރިރު: ވައިކަރަދޫ ދާއިރާގެ މެންބަރު ޙުސެއިން ޒިޔާދް (އެމްޑީޕީ)\n17. ސްޓޭޓް އޯވންޑް އެންޓަރޕްރައިޒަސް ކޮމިޓީ\nމުޤައްރިރު: ހުޅުދޫ ދާއިރާގެ މެންބަރު އިލްޔާސް ލަބީބް (އެމްޑީޕީ)\nނައިބު މުޤައްރިރު: ފުވައްމުލަކު މެދު ދާއިރާގެ މެންބަރު ޙުސެއިން މުޙައްމަދު ދީދީ (އެމްޑީޕީ)\nރައްޔިތުންގެ މަޖިލީހުގައި ޤާއިމުކޮށްފައިވަނީ 17 ދާއިމީ ކޮމިޓީއެވެ. އެއީ 19 ވަނަ ރައްޔިތުންގެ މަޖިލީހުގައި އަލަށް ޤާއިމުކުރެވުނު ޖުޑީޝަރީ ކޮމިޓީ، ޤައުމީ ތަރިކައިގެ ކޮމިޓީ، އެންވަޔަރަމަންޓް އެންޑް ކްލައިމެޓް ޗޭންޖް ކޮމިޓީ، ލާމަރުކަޒީ ކޮމިޓީ، ހިއުމަން ރައިޓްސް ކޮމިޓީ އަދި ސްޓޭޓް އޯވންޑް އެންޓަރޕްރައިޒަސް ކޮމިޓީ ހިމެނޭގޮތުންނެވެ.\nއަލަށް ޤާއިމުކުރެވުނު ދާއިމީ ކޮމިޓީތަކުގެ އަމާޒަކީ ރައީސް އިބްރާހިމް މުޙައްމަދު ޞާލިޙްގެ ރިޔާސީ ވަޢުދުތަކާއި، އެޖެންޑާ19ގެ ބަރުލަމާނީ ވަޢުދުތަކަށް ކަންފަހިކުރުމެވެ. އަދި ރައްޔިތުންގެ މަޖިލީހުގެ މަސައްކަތާއި، ހިންގުން ޒަމާނީ ބަރުލަމާނީ ހަމަތަކުގެ މައްޗަށް ތަރުތީބުކޮށް، އެކަށީގެންވާގޮތެއްގައި ސަރުކާރު ޖަވާބުދާރީ ކުރުމެވެ.\nމީގެއިތުރުން، ޤައުމީ ސަލާމަތާބެހޭ ކޮމިޓީގެ މަސައްކަތުގެ ތެރެއަށް ޚާރިޖީ ގުޅުންތައް ވިލަރެސްކުރުން ހިމަނާ، އެކޮމިޓީގެ ނަންވަނީ ޤައުމީ ސަލާމަތާއި، ޚާރިޖީ ގުޅުންތަކާބެހޭ ކޮމިޓީގެ ނަމަށް ބަދަލުކޮށްފައެވެ.\nރައްޔިތުންގެ މަޖިލިހުގެ އިންތިޚާބުގައި އެމްޑީޕީއިން ހުށަހެޅި ބަރުލަމާނީ ވަޢުދުތައް ބަހާލާފައިވަނީ އެޖެންޑާ19 ސުރުޚީގެ ދަށުން5ދާއިރާއަކަށެވެ. އެއީ 1. އިންސާފު، 2. އޯގާތެރި ސަރުކާރު، 3. ފަޚުރުވެރި ޢާއިލާ، 4. ޖަޒީރާ ދިރިއުޅުން އަދި 5. ނޫ އިޤްތިސާދެވެ.


Music kulhey than than alhaigen heynvee kon sababeh ovegen thoa?: Saneef\nމިއުޒިކް ކުޅޭ ތަންތަން އަޅައިގެން ހޭންވީ ކޮން ސަބަބެއް އޮވެގެންތޯ؟: ސަނީފު\n- 1 month ago 1 - ފަތޯނާ ފާއިޒް\nމާލޭގައި ނާޗަރަންގީ ޖަގަހަ އަޅައިގެން، ހޭންވީ ކޮން ސަބަބެއް އޮވެގެންތޯ، ރައްޔިތުންގެ މަޖިލީހުގެ ތިނަދޫ ދެކުނު ދާއިރާގެ މެންބަރު ޢަބްދުﷲ ސަނީފު ސުވާލު އުފައްދަވައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި، މާލޭގައި ޒުވާނުންނަށް ހާސްކަމެއް ނެތި މިއުޒިކް އަޑު އަހާލެވޭނެ ގޮތަށް މަރުކަޒެއް ގާއިމު ކުރުމަށް ސަރުކާރަށް ގޮވާލައި ހެންވޭރު ހުޅަނގު ދާއިރާގެ މެންބަރު ޙަސަން ލަޠީފު ހުށަހެޅުއްވި ގަރާރު އިޖްތިމާއީ ކޮމެޓީން ދިރާސާކޮށް ނިންމި ގޮތުގެ ރިޕޯޓަށް ބަހުސް ކުރައްވަމުން ސަނީފު ވަނީ، އެ ގަރާރުގެ މަފްހޫމު ދިވެހި ރައްޔިތުންނަށް ސާފުވާން ޖެހޭ ކަމަށް ވިދާޅުވެފައެވެ.\nސަނީފު ވިދާޅުވީ، ރައްޔިތުންގެ މަޖިލީހުގެ 65 މެންބަރުން އެފަދަ ގަރާރެއް ހުށަހަޅައިގެން، އެއަަށް ބަހުސް ކުރަންވީ ސަަބަބެއް، ރައްޔިތުންނަށްވެސް ނޭނގޭ ކަމަށެވެ.\n"ކޮންކަމަކާތޯ އަޅުގަނޑުމެން ހޭންވީ؟ އަޅުގަނޑުމެން ތަނަކަށް އެއްވެ ބޭހެއް ބޮއެގެންތޯ ހޭންވީ؟ ކޮންކަމަކާތޯ ހޭންވީ ނުކުމެ. މިއުޅެނީ މި މާލޭގައި ދިރިނޫޅެވިގެން. މިއުޅެނީ ސިޔާސަތެއް ނެތިގެންނޭ" އޭނާ ވިދާޅުވިއެެވެ.\nވެރިރަށް މާލޭގެ އުފާވެރިކަން ގެއްލިގެން ދިޔައީ، މާލެ ތޮއްޖައްސައި، ބަރާ ކުރުމުގެ ސަބަބުން ކަމަށްވެސް އޭނާ ވިދާޅުވިއެެވެ. އެހެންވެ، ރާއްޖޭގެ ރަށްތައް ތަރައްޤީކޮށް، މާލެއަށް ލުޔެއް ދީފިނަމަ، އެންމެންވެސް ތިބޭނީ ހެވިފައި ކަމަށް ސަނީފު ވަނީ ވިދާޅުވެފައެވެ.\nސަނީފު ވިދާޅުވީ މިއުޒކް ކުޅޭ މަރުކަޒެއް އެޅުމާއި ބެހޭ ގަރާރަކީ، ދިވެހި ރައްޔިތުންގެ އުއްމީދުތަކާއި އެއްގޮތް ވާގޮތަށް، ރަނގަޅު މަޤްޞަދެއްގައި ހުށަހެޅިފައިވާ ގަރާރެއް ނޫން ކަަމަށާއި، އޭނާ އެ ގަރާރާއި ދެކޮޅު ކަމަށެވެ.\nސާބަހޭ ސަންނަ. ތިޔަ ގަރާރަކީ އަޑިނޭނގޭ އެއްޗެއް.\nއިޖުތިމާއީ ރައްކާތެރިކަން ފޯރުކޮށްދިނުމަށް ދައުލަތް މިހާރު ވަނީ ނުކުޅެދިފައި: ސަޢީދު026 minutes ago\nކޮމެޓީގެ ރިޕޯޓަކީ އިންސާފުވެރި ރިޕޯޓަކަށް ވާނެ: އަސްލަމް028 minutes ago\nއީސީގެ މެންބަރުކަމުގެ މަޤާމަށް ކުރިމަތިލުމުގެ ފުރުޞަތު ހުޅުވާލައިފި057 minutes ago


ރ. އިނގުރައިދޫ މެޖިސްޓްރޭޓް ކޯޓު އިއުލާން\nރ. އިނގުރައިދޫ މެޖިސްޓްރޭޓް ކޯޓުގެ އިއުލާން


Japan ge Foreign Minister aai Minister Shahid bahddhalu kurahvvaifi - One Online\nރާއްޖޭގެ ފޮރިން މިނިސްޓަރު އަބްދުﷲ ޝާހިދު (ވ) އަދި ޖަޕާނުގެ ފޮރިން މިނިސްޓަރު މޮގޭޓީ ތޮޝިމިޓްސު ބައްދަލުކުރައްވަނީ --- ފޮޓޯ: ޖަޕާނުގެ ފޮރިން މިނިސްޓްރީ\nޖަޕާނުގެ ފޮރިން މިނިސްޓަރާއި މިނިސްޓަރު ޝާހިދު ބައްދަލު ކުރައްވައިފި\nޖަޕާނުގެ ފޮރިން މިނިސްޓަރު މރ. މޮޓޭގީ ޓޮޝިމިޓްސު އާއި ފޮރިން މިނިސްޓަރު އަބްދުﷲ ޝާހިދު ބައްދަލު ކުރައްވައިފި އެވެ.\nމިނިސްޓަރު ޝާހިދު ޖަޕާނަށް ވަޑައިގެންނެވީ ޖަޕާނު ސަރުކާރުގެ ދައުވަތަކަށް ރައީސުލްޖުމްހޫރިއްޔާ އެ ގައުމަށް ކުރަންވަމުން ގެންދަވާ ރަސްމީ ދަތުރުފުޅުގައި އެމަނިކުފާނުގެ އަރިހުގައެވެ.\nމި ދަތުރުފުޅުގައި ޖަޕާނުގެ ފޮރިން މިނިސްޓަރާއި މިނިސްޓަރު ޝާހިދު ބައްދަލު ކުރެއްވީ މިއަދުއެވެ. ޖަޕާނުގެ ޓޯކިޔޯގައި ކުރިއަށް ގެންދިޔަ މި ބައްދަލުވުމުގައި ޖަޕާނުގެ ތަހުތަށް އާ އެމްޕެރަރއެއް އިސްކުރެއްވުމުގެ މުނާސަބާގައި އެގައުމުގެ ފޮރިން މިނިސްޓަރަށް މިނިސްޓަރު ޝާހިދު މަރުހަބާ ދެންނެވިއެވެ.\nމީގެ އިތުރުން މިނިސްޓަރު ޝާހިދު ވަނީ ޖަޕާނަށް ތޫފާނެއް އަރައި، އެގައުމަށް ލިބު ގެއްލުންތަކާއި ގުޅިގެން، ދިވެހި ސަރުކާރާއި ރައްޔިތުންގެ ނަމުގައި އެގައުމުގެ ފޮރިން މިނިސްޓަރަށް ތައުޒިޔާ ރައްދުކުރައްވާފައެވެ.\nމި ބައްދަލުވުމުގައި ރާއްޖެއާއި ޖަޕާނާއި ދެމެދު އޮތް ޒަމާންވީ ގުޅުން އިތުރަށް ހަރުދަނާކުރުމާއި ގުޅޭ ގޮތުން ދެ ގައުމުގެ ފޮރިން މިނިސްޓަރުންގެ ދެމެދުގައި މަޝްވަރާ ކުރެއްވެވިއެވެ. އެގޮތުން ރާއްޖޭގެ އިގުތިސާދީ އަދި އިޖުތިމާއީ ތަރައްގީއަށް ދެ ގައުމު ގުޅިގެން، އެކުގައި މަސައްކަތް ކުރުމާ ގުޅޭ ގޮތުން މި ބައްދަލުވުމުގައި މަޝްވަރާ ކުރި ކަމަށް ފޮރިން މިނިސްޓްރީން މައުލޫމާތު ދެއެވެ. ބައިނަލްއަގްވާމީ މައިދާނުގަޔާއި ސަރަހައްދީ ގޮތުން ދެ ގައުމުގެ ގުޅުން އިތުރުކުރުމާ ގުޅެގޮތުން ވެސް މަޝްވަރާ ކުރެއްވި ކަމަށް ފޮރިން މިނިސްޓްރީން މައުލޫމާތު ދެއެވެ.\nމި ބައްދަލުވުމުގައި ޖަޕާނުން ރާއްޖޭގެ ތަރައްގީއަށް ކޮށްދެއްވާ މަސައްކަތް ތަަކަށް މިނިސްޓަރު ޝާހިދު ޝުކުރު އަދާ ކުރެއްވިއެވެ.


High speed ferry test ah dhuvaalaifi | ThePress\nހައި ސްޕީޑު ފެރީ ޓެސްޓަށް ދުއްވާލައިފި\n03 October 2021, 21:46\nފުރަތަމަ ހައި ސްޕީޑުފެރީ މޫދަށް ބާލާފައި\nރާއްޖޭގެ ފުރަތަމަ ހައި ސްޕީޑު ފެރީ ޓެސްޓަށް ދުއްވާލައިފިއެވެ.\nއެމްޓީސީސީން ބުނީ ރާއްޖޭގެ ފުރަތަމަ ހައި ސްޕީޑް ފެރީގެ ނިޒާމުގެ ދަށުން ބެލި ފުރަތަމަ އުޅަނދު ޓެސްޓަށް ދުއްވާލާފައި ވާ ކަމަށެވެ. ދަތުރަށް ފަހި، ފެނަށް ހެޔޮ ފެރީ ޓެސްޓު ދަތުރުގެ ނަތީޖާ އެމްޓީސީން އަދި ހާމައެއް ނުކުރެއެވެ.\nހައި ސްޕީޑް ފެރީގެ މަޝްރޫއު ކާމިޔާބު ކުރުމަށް ޕްލޭނިން މިނިސްޓްރީން ދިން އިރުޝާދާއި ގަލްފް ކްރާފްޓުން ދިން އިހުލާސްތެރި އެއްބާރުލުމަށް އެމްޓީސީސީން ވަނީ ޝުކުރު އަދާކޮށްފައެވެ.\nރާއްޖޭގެ ފުރަތަމަ ހައި ސްޕީޑު ފެރީ މޫދަށް ބެލީ މިދިޔަ މަހު 25 ވަނަ ދުވަހުއެވެ. އެދުވަހު ޕްލޭނިން މިނިސްޓްރީން ވަނީ އިންޖީނު ކޮމިޝަންކޮށް ޓެސްޓްކުރުމަށް ފަހު މިދިޔަ ހަފްތާގެ ތެރޭގައި ސީ ޓްރަޔަލް ފެށޭނެ ކަމަށް ބުނެފައެވެ.\nމި ޕްރޮޖެކްޓުގެ ދަށުން ދަތުރު ކުރުމަށް ބޭނުންކުރާ ފެރީތަކަކީ 30 ނޮޓުގެ ބާރުމިނުގައި ދުވާ ފެރީތަކެކެވެ.\nއެމްޓީސީސީގެ ހައިސްޕީޑް ފެރީތަކުގައި އަޅަން ހަމަ ޖެހިފައިވަނީ ޖަޕާނުގެ ޔަންމާ ކުންފުނިގެ 6CXBM-GT މޮޑެލްގެ 400 ހޯސް ޕަވަރުގެ އިންޖީނު ކަމަށް އެކުންފުނިން ބުނެއެވެ\nއެހެންކަމުން މިހާރު އެމްޓީސީސީން ބޭނުން ކުރާ ފެރީތަކާ އަޅާ ބަލާއިރު ތިން ގުނަ ބާރު މިނުގައި މި ފެރީތައް ދަތުރު ކުރާނެއެވެ. އެ ފެރީތައް ބަނުމުގައި އިސްކަން ދޭނީ ދަތުރުވެރިންނަށް ހިތްފަސޭހަ ދަތުރެއް ކުރެވޭނެ ގޮތަކަށް ކަމަށާއި އެގޮތުން ފެރީގެ ސީޓާއި، ފަސިންޖަރުންގެ ކެބިން ފަރުމާ ކުރަނީ އެފަދަ ދަތުރުތައް ކުރުމަށް އެންމެ އެކަށޭނަ ގޮތަށް ކަމަށް އެމްޓީސީސީން މައުލޫމާތު ދެއެވެ. މީގެ އިތުރުން ނުކުޅުންތެރިކަން ހުންނަ ފަރާތްތަކަށް ބޭނުންވާ ހާއްސަ އިންތިޒާމްތަކެއް އެ ފެރީތަކުގައި ގާއިމް ކުރާނެ ކަމަށް އެމްޓީސީސީން ވަނީ ބުނެފައެވެ. ފެރީއެއްގައި އެއްފަހަރާ 50 މީހުން އުފުލޭނެއެވެ.\nއިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކުގެ ފުރަތަމަ މަރުޙަލާގެ ދަށުން ފެރީގެ ހިދުމަތް ދޭނީ ހއ، ހދ އަދި ށ އަތޮޅުގައެވެ.\nހަފްތާގެ ހުރިހާ ދުވަހެއްގައި ފެރީގެ ހިދުމަތް ދިނުމަށް ނިންމާފައިވާ އިރު، ހޮސްޕިޓަލް ހުންނަ ރަށްރަށަށް މަދުވެގެން ދުވާލަކު ދެ ދަތުރު ކުރަން ނިންމާފައި ވާ ކަމަށްވެސް އާޒިމް މީގެ ކުރިން ވަނީ ވިދާޅުވެފައެވެ އަދި އެެއްވެސް ހިދުމަތެއް ހުއްޓިއްޖެ ނަމަ، ބެކަޕް ޕްލޭނެއް ވެސް ތައްޔާރަށް އޮންނާނެ ކަމަށް އޭނާ ވިދާޅުވެއެވެ.\nއިންޓާގްރޭޓެޑް ނޭޝަނަލް ޕަބްލިކް ފެރީ ނެޓްވޯކް އަކީ މުޅި ރާއްޖެއަށް އަމާޒުކޮށް ފަސިންޖަރުން އަދި މުދާ އުފުލާ ފެރީ ހިމެނޭ ގޮތުން، ނޭޝަނަލް ސްޕެޝަލް ޕްލޭން ގައި ހިމެނޭ3ޒޯންއާއި6ރީޖަން ގުޅުވައި ދިނުމަށް ފަރުމާ ކޮށްފައިވާ ވިއުގައެކެވެ.\nއެގޮތުން ފެރީ ނެޓްވޯކް އިން6ރީޖަން ގައި އެކުލެވޭ ހުރިހާ ރަށްތަކެއް ގުޅުވައި ލެވޭ އިރު، އެއް ރީޖަން އަނެއް ރީޖަން އާ ވެސް ގުޅިގެން ދާނެއެވެ. ފަސިންޖަރުން އުފުލާ ފެރީ ގުޅުވައި ލެވިގެން ދާނީ ތަފާތު ތިން ގޮތަކަށެވެ. އެއީ "ކޮމިއުޓް ލިންކް،" "ނަން-ކޮމިއުޓް ލިންކް،" އަދި "ހައިވޭ ލިންކް" މެދުވެރިކޮށެވެ.


Bankruptcy ge bill tharujamaakoh, bank thakuge hiyaalu hoadhanee\nބޭންކްރަޕްސީގެ ބިލު ތަރުޖަމާކޮށް، ބޭންކުތަކުގެ ހިޔާލު ހޯދަނީ\nރައްޔިތުންގެ މަޖިލީހަށް ހުށަހެޅި އިފްލާސްވުމާއި އިފްލާސް ކުރުން ނުވަތަ ބޭންކްރަޕްސީގެ ބިލު އިނގިރޭސި ބަހަށް ތަރުޖަމާކޮށް، އެ ބިލަށް ރާއްޖޭގައި އޮޕަރޭޓްކުރާ ކޮމާޝަލް ބޭންކުތަކުގެ ހިޔާލު ހޯދާނެ ކަމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދު ހުށަހަޅުއްވާފައިވާ އިފްލާސްވުމާއި އިފްލާސް ކުރުމުގެ ބިލުގެ އިބުތިދާއީ ބަހުސްގެ ތެރެއިން ނަޝީދު ވިދާޅުވީ މި ބިލުގެ ޓެކްނިކަލްކަމުން ރާއްޖޭގައި އޮޕަރޭޓްކުރާ ކޮމާޝަލް ބޭންކުތަކުގެ ހިޔާލު ހޯދުމަކީ މުހިއްމުކަމެއްގެ ގޮތުގައި ދެކެވަޑައިގަންނަވާ ކަމަށެވެ.\n"ޓެކްނިކަލްކަމާއި އެކުގައި އަޅުގަނޑު އެބަވިސްނަން ރާއްޖޭގެ ކޮމާޝަލް ބޭންކުތަކަށް ދައުވަތުދޭން. އެ ބޭފުޅުން މި ބިލާ ގުޅޭގޮތުން ދެކެވަޑައިގަންނަވާ ގޮތެއް ކިޔައިދެއްވުމަށް،" އޭގެ ކުރިން އެ ބިލު އިނގިރޭސި ބަހަށް ތަރުޖަމާކުރުމަށް މަޖިލީހުގެ އަމީންއާއްމުގެ ކިބައިން އެދިވަޑައިގަންނަވަމުން ނަޝީދު ވިދާޅުވި އެވެ.\nބިލުގައި މައިގަނޑު ގޮތެއްގައި އިފްލާސް ކުރުމަށް ހުށަހަޅާފައި ވަނީ ވަކިވަކި ޝަހުސުންނާއި ސޯލް ޕްރޮޕްރައިޓަރުން ނަމަވެސް، ކޯޓަކުން ކަނޑައަޅައިފިނަމަ، މި ގާނޫނުގެ ހަމަތަކުގެ ތެރެއިން ކުންފުންޏެއް ވެސް އިފްލާސް ކުރެވިދާނެ ކަމަށް ބަޔާން ކޮށްފައިވެ އެވެ.\nމިއަދުގެ ކުރިއަށް ދިއަ ބަހުސްގެ ތެރެއިން ނަޝީދު ވަނީ ބޭންކުތަކުން ދޫކުރާ ލޯނުތަކަށް ރަހުނު ކުރާ މުދާ ފަސޭހައިން ވިއްކާލުމަށް ހުރި ދަތިތަކުގެ ސަބަބުން އިންޓަރެސްޓް ބޮޑުވާކަމުގެ ކަންބޮޑުވުން ހިއްސާ ކުރައްވައިފަ އެވެ.


Flat Thakaa Gulhey Massalathah Hushahalhan Haassa Hotline eh Thaarafkoffi ފްލެޓްތަކާއި ގުޅޭ މައްސަލަތައް ހުށަހަޅަން ހާއްސަ ހޮޓްލައިނެއް ތައާރަފްކޮށްފި – Huvadhoo News Flat Thakaa Gulhey Massalathah Hushahalhan Haassa Hotline eh Thaarafkoffi Huvadhoo News\nފްލެޓްތަކާއި ގުޅޭ މައްސަލަތައް ހުށަހަޅަން ހާއްސަ ހޮޓްލައިނެއް ތައާރަފްކޮށްފި\nހިޔާ ފްލެޓްތަކުގައި ދިރިއުޅެމުން ގެންދާ މީހުންގެ ޝަކުވާތައް ގިނަވެފައިވާ ދަނޑިވަޅެއްގައި ހިޔާ ފްލެޓްތަކާއި ގުޅޭ މައްސަލަ ހުށަހެޅުމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން މިވަނީ ހާއްސަ ހޮޓަލައިނެއް ތައާރަފް ކޮށްފައެވެ.\nމިހޮޓްލައިން ތައާރަފްކުރަމުން އެޗްޑީސީން ވިދާޅުވެފައިވަނީ ހުޅުމާލޭ ދެވަނަ ފިޔަވަހީގެ ހިޔާ ފްލެޓްތަކުގައި ދިރިއުޅުއްވާ ފަރާތްތަކުން އެއްވެސް މައުލޫމާތެއް އޮޅުން ފިލުވަން ބޭނުންފުޅުވާނަމަ ނުވަތަ ފްލެޓާ ބެހޭ މައްސަލައެއް ހުށަހަޅަން ބޭނުންފުޅުވާނަމަ އެ އިދާރާގެ 7253535 ނަމްބަރަށް މެސެޖު ކޮށްލައިގެން ކުރިޔަށް ގެންދެވޭނެ ކަމަށެވެ. މިހޮޓްލައިން ތައާރަފް ކުރުމުން ހިޔާ ފްލެޓްތަކުގައި ދިރިއުޅޭ ފަރާތްތަކުން މައްސަލަތައް ރިޕޯޓްކުރުމުގައި ލުއިތަކެއް ލިބިގެންދާނެކަމަށް އުއްމީދުކުރާކަމަށް އެކުންފުނިން ވަނީ ވިދާޅުވެފައެވެ.\nހިޔާ ފްލެޓްތަކާއި ބެހޭ ހޮޓްލައިނަށް މެސެޖް ފޮނުވަން ޖެހޭގޮތް ބަޔާންކޮށްދީ އެޗްޑީއެފްސީން ވަނީ ޓްވީޓެއް ކޮށްފައެވެ. އެޓްވީޓްގައި ބުނާގޮތުން ހޮޓްލައިންއަށް މެސެޖްކުރާއިރު، އެ މެސެޖުގައި މީހާގެ ފުރިހަމަ ނަން، ގުޅޭނެ ފޯނު ނަމްބަރު، ފްލެޓް ނަމްބަރު އަދި މައްސަލަ ނުވަތަ އޮޅުން ފިލުވަން ބޭނުންވާ މައުލޫމާތުގެ ތަފްސީލް ހިމަނަން ޖެހެއެވެ.\nFor any queries/requests regarding Hiya flats, please send an SMS to 7253535. pic.twitter.com/TpMWpPcHPM\n— HDC (@hdcmaldives) October 13, 2021\nހުޅުމާލޭ ދެވަނަ ފިޔަވަހީގައި އިމާރާތް ކޮށްފައިވާ ފްލެޓްތަކުގެ އާބާދީ އިތުރުވަމުން ދާއިރު ޝަކުވާތައްވެސް ދަނީ އިތުރުވަމުންނެވެ. ހިޔާ ފްލެޓްތަކުގައި ދިރިއުޅޭ އާއިލާތަކުން ކުރާ އެންމެ ބޮޑު ޝަކުވާއަކީ ކުނި މެނޭޖް ކުރާނެ ގޮތެއް ނެތުމާއި އެތާނގެ ސެކިއުރިޓީގެ މައްސަލަތަކެވެ. މީގެ އިތުރުން ދާދި ފަހުން ވަނީ ހިޔާ ފްލެޓްތަކުގެ ބިއްލޫރިތައް ތަޅައިގެންދާ މައްސަލައެއްވެސް ފެންމަތިވެފައެވެ.\nހިޔާ ފްލެޓް ހުޅުމާލެ އެޗްޑީސީ


Fehendhoo bandharu ge masahkaiy nimumaa gaathah! | Jazeera\tފެހެންދޫ ބަނދަރުގެ 85 އިންސައްތަ ނިމިއްޖެ - Jazeera\nފެހެންދޫ ބަނދަރުގެ 85 އިންސައްތަ ނިންމާލައިފި\nލީވާން އަލީ ނާސިރް3days ago 38 views0\nބ، ފެހެންދޫ ބަނދަރުގެ މަޝްރޫޢު - ފޮޓޯ: އެމްޓީސީސީ\nބ. ފެހެންދޫ ތަރައްގީކުރާ ބަނދަރުގެ މަސައްކަތުގެ 85 ޕަސެންޓް ނިންމާލައިފި އެވެ.\nއެ މަސައްކަތް ކުރިއަށްގެންދަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިންނެވެ. އެމްޓީސީސީން ބުނީ، ބ. ފެހެންދޫ ބަނދަރުގެ ރިވެޓްމެންޓް ޖެހުމަށް ބޭނުންވާ ބޮޑުހިލަތައް ޕްރޮޖެކްޓް ސައިޓަށް ގެންދެވިފައިވާ ކަމަށާއި، މިހާރު ކުރިއަށްދަނީ އައު ހާބަރ ބޭސިންގެ ޕޭވްމަންޓް މަސައްކަތްތައް ކަމަށެވެ.\nފެހެންދޫ ބަނދަރުގެ 85 އިންސައްތަ ނިމިއްޖެ


މިސަރވިސްގެ ބޭނުމަށް އެންވަޔަރުމަންޓް މޮނިޓަރިންގ ސިސްޓަމެއް ސަޕްލައިކޮށްދޭނެ ފަރާތެއް ހޯދުން\nމިސަރވިސްގެ ބޭނުމަށް އެންވަޔަރުމަންޓް މޮނިޓަރިންގ ސިސްޓަމެއް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2019 މޭ 28 ވަނަ ދުވަހު ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 2019 މޭ 29\nބީލަން ހުޅުވުން އޮންނާނީ 2019 ޖޫން 09 ވަނަ ދުވަހުގެ 11:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 2019 މޭ 28 ވަނަދުވަހުގެ 23:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 28 މޭ 2019 1600


America sifain govaamun vahkan kuranee\nއެމެރިކާ ސިފައިން ލޮރީތައް ބަރާކޮށް ގޮވާމުން ވައްކަން ކުރަނީ\nއެމެރިކާ ސިފައިން ލޮރީތައް ބަރާކޮށް ސީރިއާ އިން ގޮވާން ސްމަގްލް ކުރަނީ\nއެމެރިކާ ސިފައިން ބޯޑަރު ހުރަސްކޮށް ސީރިއާއަށް ވަދެ، ނުކުމެ އުޅޭ ގޮތް ސީރިއާގެ މީޑިއާތަކުން އަބަދުވެސް ކަވަރުކުރެ އެވެ. ހަތިޔާރުން ބަރާކޮށް ލޮރީތައް ސީރިއާއަށް ވަނުމަށް ފަހު ތެލާއި ކާބޯތަކެތިން ބަރާކޮށް ނުކުމު ގޮސް އީރާގަށް ވަންނަ ވާހަކަ ނޫސްތަކުގައި އަބަދު ރިޕޯޓްކުރެ އެވެ.\nއެމެރިކާ ސިފައިން ކުރުދީންނާ ގުޅިގެން ސީރިއާއިން ގޮވާން ވަގަށް ނަގާ ވާހަކަ އަކީ މިހާރު މުޅިން އަލަށް ދެކެވޭ ވާހަކަ އެކެވެ.\nމި ޚަބަރާ ގުޅުވައި އެމެރިކާ ސިފައިން ގޮވާން ބަރާކޮށްގެން ދުއްވާފައިދާ މަންޒަރު އަރަބް ނިއުސް އޭޖެންސީން އާންމުންނާ ހަމައަށް ވަނީ ގެނެސްދީފަ އެވެ.\nދުނިޔެ ގޮވާމަށް ޖެހިފައި އޮތް މި ދަނޑިވަޅުގައި އެމެރިކާ ސިފައިންނަށް ވުރެ ގޮވާމުގެ މުހިންމުކަން ސީރީއާގައި ދިރިއުޅޭ ނިކަމެތިންނަށް މާބޮޑެވެ.\nސީރިއާގެ ރައްޔިތުން ކާން ހައްދާ ގޮވާން ވަގަށް ނަގައި އެހެން ބަޔަކަށް ވިއްކި ނަމަވެސް އެއީ ގާތްގަނޑަކަށް 42،000 ފޮތި ޕާނެވެ. އަގުމަގުކުރުމުން 100،000 އަރާ ކަމަށް އަރަބް ނިއުސް އޭޖެންސީ ބުނެ އެވެ.\nއެމެރިކާއިން ސީރިއާގެ ހުޅަނގު ސަރަހައްދު ތަކުގައި ބާރުގަދަކޮށް ކޮންޓްރޯލް ކުރުމަކީ ސީރިއާއާ ދެކޮޅަށް ކުރާ އިގުތިސޯދީ ހަނގުރާމައެއް ކަމަށް އެ ގައުމުން ބުނެ އެވެ. ސީރިއާ ސަރުކާރުން ބުނާ ގޮތުން އެއީ ތެލާއި ކަނާއިން މުއްސަނދި ސަރަހައްދެކެވެ.\nދިމިޝްގުން ބުނާ ގޮތުން އެމެރިކާގެ ވަކިތަކާ ހެދި ކެއިން ބުއިމަށް ބޭނުންވާ އެއްވެސް އެއްޗެއް އަމިއްލަ ބިމުން ނުލިބެ އެވެ. އެވަރުން ނުވެގެން ސީރިއާއަށް ދަތިކުރަން އަޅާފައި ހުރި ފިޔަވަޅުތަކުގެ ސަބަބުން ކެއން ބުއިމަށް ބަރޯސާވާން ޖެހެނީ އީރާނަށާއި ރަޝިއާއަށް ކަމަށްވެސް އަސަދުގެ ސަރުކާރުން ބުނެ އެވެ.\nއެމެރިކާ ސިފައިން ސީރިއާ ބިމުން ތެޔޮ ވަގަށް ނެގުމަކީ ވަރަށް ބޮޑު މައްސަލައެއް ކަމަށް ސީރިއާގެ ޕެޓްރޯލިއަމް މިނިސްޓަރު، ބައްސާމް ތޯމާ ވިދާޅުވި އެވެ.\nއޭނާ ވިދާޅުވި ގޮތުގައި އެމެރިކާ ސިފައިން ތެޔޮ ސްމަގްލް ކުރުމުގެ ސަބަބުން ފާއިތުވި އަހަރު ސީރިއާއަށް 92 ބިލިއަން ޑޮލަރު ގެއްލުން ވެފައި ވާނެ އެވެ.\nރިޕޯޓްތައް ބުނާ ގޮތުން ސީރިއާގައި މިހާރު ވެސް އެމެރިކާގެ 900 ސިފައިން އެބަތިއްބެވެ. އާންމު ގޮތެއްގައި ސިފައިން ތިބެނީ ޕެޓްރޯލް ވަޅުތަކާއި ގުދުރަތީ ގޭސް ވަޅުތައް ގާޑުކޮށްގެން ކަމަށް ވެސް ޚަބަރުތައް ބުނެ އެވެ.\nސީރިޔާ އެމެރިކާ އިރާގު + ޕޮލިޓިކްސް ބައްޝާރުލް އަސަދު\nރައީސް ބައްޝާރުލް އަސަދު އިރާންގައި


Mathy Thauleemaai Thamreenuthuge Furusathuthakah DHookuraa Loan Miaharu Haassa Jaaga eh, Haassa ehy ah beynunvaa Faraai thakah dheveyne: Higher Education - AO News\nމަތީ ތައުލީމަށް ދޫކުރާ ލޯނުން ހާއްސަ ޖާގައެއް ހާއްސައެހީއަށް ބޭނުންވާ ފަރާތްތަކަށް ދެނީ\nމަތީ ތައުލީމާއި ތަމްރީނުގެ ފުރުސަތުތަކަށް މި އަހަރު ދޫކުރާ ލޯނު ހާއްސައެހީއަށް ބޭނުންވާ ފަރާތްތަކަށް، ހާއްސަ ޖާގަ ދިނުމަށް ހަޔާއެޑިއުކޭޝަން މިނިސްޓްރީއިން ނިންމައިފި އެވެ.\nއެމިނިސްޓްރީން މިއަދު ކުރި ޓްވީޓެއްގައި ބުނެފައިވަނީ މަތީ ތައުލީމު ހާސިލްކުރާ ފަރާތްތަކަށް ހަޔާއެޑިއުކޭޝަނުން ދޫކުރާ ލޯން މިއަހަރު ހާއްސަކޮށް ޖާގަ ދޭނީ ނުކުޅެދުންތެރިކަން ހުންނަ ފަރާތްތަކަށް ކަމަށެވެ.\nމަތީ ތައުލީމާއި ތަމްރީނުގެ ފުރުސަތުތަކަށް މި އަހަރު ދޫކުރާ ލޯނުގެ އެހީގައި ނުކުޅެދުންތެރިކަން ހުންނަ ފަރާތްތަކަށް ހާއްސަކޮށް ޖާގަ ދިނުމަށް މި މިނިސްޓްރީއިންވަނީ ނިންމާފައެވެ.\n— Ministry of Higher Education (@MoHEmv) January 21, 2021\nއެހެންނަމަވެސް ދޭނީ ކިތައް ފުރުސަތުކަން އަންގާފައި ނުވެއެވެ. ވަރަށް އަވަހަށް ލޯނަށް ހުޅުވާލާނެ ކަމަށާއި، ލޯނަށް ހުޅުވާލުމުގެ ކުރިން އެ ތަފްސީލުތައް ހާމަކުރާނެ ކަމަށް މިނިސްޓްރީގެ އޮފިޝަލަކު މީޑިއާއަށް މައުލޫމާތުދީފައިވެއެވެ.\nހަޔާ އެޑިއުކޭޝަނުން ވަނީ އެ ކެޓެގަރީއިން ލޯނަށް ހުށަހަޅަން ޝައުގުވެރިވާ ފަރާތްތަކުން ޖެންޑާ މިނިސްޓްރީގެ ނުކުޅެދުންތެރިކަން ހުންނަ ފަރާތްތަކުގެ ދަފްތަރުގައި ރަޖިސްޓްރީވެފައިވާކަން ކަށަވަރުކުރުމަށް އަންގައިފަ އެވެ.\nވީމާ މި ކެޓެގަރީއިން ލޯނަށް ހުށަހަޅަން ޝައުގުވެރިވާ ފަރާތްތަކުން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ނުކުޅެދުންތެރިކަން ހުންނަ ފަރާތްތަކުގެ ދަފްތަރުގައި ރަޖިސްޓްރީވެފައިވާކަން ކަށަވަރުކުރުމަށް ދަންނަވަމެވެ.\nހިލޭ ފުރަތަމަ ޑިގްރީއަށް ކިޔަވައިދޭން މިދިޔަ އަހަރު ފެށުނު ފަހުން، އޭގެ ދަށުން މިހާތަނަށް 7800 އަށް ވުރެ ގިނަ ދަރިވަރުންނަށް ހިލޭ ކިޔެވުމުގެ ފުރުސަތު މިވަނީ ލިބިފައެވެ. މި އަހަރުގެ ބަޖެޓުގައި މަތީ ތައުލީމުގެ އެކި ފުރުސަތުތައް ހޯދައި ދިނުމުގެ ގޮތުން ލޯނު ސްކީމާއި ސްކޮލަޝިޕް އަދި ހިލޭ ކިޔެވުމަށް 551 މިލިއަން ރުފިޔާ ވަނީ ކަނޑައަޅައިފަ އެވެ.


BREAKING NEWS: Muzaaharaa In Hayyaru Kuri 139 Meehun Fuluhun Ge Bandhugai Ebathibi - Vaguthu\nމުޒާހަރާ އިން ހައްޔަރުކުރި 139 މީހުން ފުލުހުންގެ ބަންދުގައި އެބަތިބި\n"ހުއްޓުވާ" މުޒާހަރާގެ ތެރެއިން - ވަގުތު އިމޭޖަސް: އަމީން ފަހުމީ\nރޭ އިދިކޮޅު ފަރާތްތަކުން މާލޭގައި ކުރި މުޒާހަރާގެ ތެރެއިން ހައްޔަރު ކުރި 139 މީހުން މިހާރު ވެސް ފުލުހުންގެ ބަންދުގައި އެބަތިބި ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ މުޒާހަރާގެ ތެރެއިން 141 މީހަކު ފުލުހުންގެ ބެލުމުގެ ދަށަށް ގެންދިޔަ ކަމަށާއި ނަމަވެސް މިހާރު ފުލުހުންގެ ބަންދުގައި ތިބީ 139 މީހުން ކަމަށެވެ. އެއީ 26 އަންހެނުންނާއި 113 ފިރިހެނުންނެވެ.\nސަރުކާރު "ހުއްޓުވާ" ސަރުކާރު "ވައްޓާލުމަށް" އިދިކޮޅު ފަރާތްތަކުން ކުރި މުޒާހަރާ ވަނީ ރޭ 00:30 ހާއިރު ރޫޅާލާފައެވެ. ނަމަވެސް އޭގެ ފަހުން ވެސް މާލޭގެ އެކި ސަރަހައްދުތަކުގައި މުޒާހަރާ ކުރާ މީހުން ހަރަކާތްތެރިވިއެވެ.\nރޭ އިދިކޮޅު ފަރާތްތަކުން މުޒާހަރާ ކުރީ ރޭގެ މުޒާހަރާ އަކީ ޣައިރު ޤާނޫނީ އެއްވުމެއް ކަމަށާއި އެހެންކަމުން މުޒާހަރާގައި ބައިވެރި ނުވުމަށް ފުލުހުން ތަކުރާރުކޮށް ގޮވާލާފައި ވަނިކޮށެވެ.\nމުޅި ރާއްޖެ އިން މީހުން ގެނެސްގެން މުޒާހަރާ ކުރިއަށް ގެންދިޔަ ނަމަވެސް މުޒާހަރާގައި ބައިވެރިވީ ނިސްބަތުން މަދު ބައެކެވެ. މުޒާހަރާ އަށް އަތޮޅުތެރެއިން މީހުން އައުމަށް އިދިކޮޅު ފަރާތްތަކުން ގޮވާލަމުން ގެންދިޔަ ނަމަވެސް ގިނަ ބައެއްގެ ތަރުޚީބެއް އެކަމަށް ލިބިފައެއް ނުވެއެވެ.\nއިދިކޮޅު މުޒާހަރާ ހުއްޓުވަން އެސްއޯ ފުލުހުން ނެރެފި\nމާޗް 17, 2018 11:15\nހައްޔަރުކުރި މީހުންގެ އަދަދު 100 އަށް ވުރެ މަތިވާނެ ކަމަށް ބެލެވޭ ކަމުގައި ވަނީ ނަމަ އެއީ އެއްވެސް މައްސަލަ އެއް ނޫނޭ އެކަން ދާން ޖެހޭނީ އެމަގުންނޭ މުޒާހަރާ ކުރުމަކީ މާލޭގައި މަނާ ކަމެއް ތަމެން ކިޔާ އެއްޗެއް ސޯޝަލް މީޑިއާގައި ކިޔަންވީ އެއްގޮތަަކަށް ވެސް ދަ ރާއްޖެތެރޭން މާލެ އަށް ބިންމަތީގައި ފައިވާން ދަމަމުން ފެގް ބޮމުން ދާ ބަގަ ތައް އަރާ މުޒާހަރާ ކުރާނެ ކަމެއް ނެތޭ މާލޭ މީހަކު ނުދޭ ދޯ ދަ ރާއްޖެތެރެއަށް މުޒާހަރާ ކުރަން. މިކަން އެމްޑީޕީން ދަނެގަންނަންވީއޭ ތަމެން ބޭނުން ނަމަ އައްޑޫ ހުޅުދޫ ދިގު ފަރުގައި އަށި އަޅައިގެން އެތަނުގައި 100 އަހަރު ދުވަސް ވަން ދެން މުޒާހަރާ ކުރިއަސް މައްސަލަ އެއް ނެތޭ. ތަމެންނަށް ހުއްދަ އެތަނުގައި މުޒާހަރާ ކުރަން. ދަ ގްރޭންޑް މާލެ އަކު މުޒާހަރާ ނުކުރެވޭނެއޭ. މަހަށް ދޭބަލަ ދެން ރަންރީނދޫ ޓްވިޓަރޭ މެން. މަހަށް މަހަށް މަހަށް ދޭބަލަ. ކޮން ގިނަ ބަޔެއްތޭ މުޒާހަރާ އަށް ނިކުތީ އެއީ ލާދީނިއަންސް އޭ މަމެން ބުނަން ނެތީމު ދޯ.\nމާޗް 17, 2018 16:08\nކަލޭ މެން ފިޔާތޮށި ލައިގެން ކިތަންމެ ވަރަކަށް މުޒާހަރާ ކުރިޔަސް ހެޔޮ ދޯ؟\nމާޗް 17, 2018 11:43\nނިސްބަތުން މަދުވީމަތަ ރާއްޖޭގެ ހުރިހާ ފުލުހުންނާއި ސިފައިން ނުކުމެވެސް ތިނެއްޖަހަންދެން މުޒާހަރާހުއްޓާނުލެވި 141 މީހުން ހައްޔަރުކުރީ\nމާޗް 17, 2018 11:49\n139 މީހުން ފުލުހުން ދޫކޮއްލީމަތާދޯ ނުޒާހިރާ އެއް ދެން ކޮށްލެވޭނީ ވެސް\nމާޗް 17, 2018 11:51\nޓިނު ވަގު 100 ހަމަ ނުވޭތަ އަދިވެސް


Anushka dhen ufahdhanee thafaathu loabi ge filmeh\nއަނުޝްކާ ދެން އުފައްދަނީ ތަފާތު ލޯބީގެ ފިލްމެއް\nއަނުޝްކާ ޝަރްމާ: ދެވަނަ އަށް ޕްރޮޑިއުސްކުރާ ފިލްުމުގެ މަސައްކަތް އެޕްރީލްގައި ފަށާނެ\nޒުވާން ބަތަލާ އަނުޝްކާ ޝަރްމާ ވަނީ އޭނާ ދެވަނަ އަށް ޕްރޮޑިއުސްކުރާ ފިލްމު އިއުލާންކޮށްފަ އެވެ. ފޮކްސް ސްޓާ ސްޓޫޑިއޯއާ ގުޅިގެން އަނުޝްކާ ދެވަނަ އަށް ޕްރޮޑިއުސްކުރާ ފިލްމު "ފިލައުރީ" ގައި ބަތަލާގެ ރޯލުން ފެނިގެންދާނީ ވެސް އަނުޝްކާ އެވެ.\nމިފިލްމު އުފައްދާކަން ހިއްސާކުރަމުން އަނުޝްކާ ކުރި ޓްވީޓެއްގައި ވަނީ އޭނާ އާއެކު މިފިލްމުގައި ފެނިގެންދާނީ ޕަންޖާބީ ލަވަކިޔުންތެރިޔާ އަދި އެކްޓަރު ދިލްޖިތް ދޮސަންޖް އާއި "ލައިފް އޮފް ޕައި"ގެ އެކްޓަރު ސޫރަޖް ޝަރްމާ ކަމަށެވެ.\nމުޅިން އަލަށް ޑައިރެކްޓަރެއްގެ ގޮތުގައި ނިކުންނަ އަނޫޝާ ލާލް ޑައިރެކްޓްކުރާ މިފިލްމަކީ ޕަންޖާބުގެ އަވަށެއް ކަމަށްވާ ޕިލައުރްގައި ފެނިގެންދާ ތަފާތު ލޯބީގެ ވާހަކައެއްގެ މައްޗަށް އުފައްދާ ފިލްމެކެވެ.\nޕްރޮޑިއުސަރެއްގެ ގޮތުން އަނުޝްކާ އެންމެ ފުރަތަމަ ޕްރޮޑިއުސްކޮށްފައިވަނީ މިދިޔަ އަހަރު ނިކުތް ކްރައިމް ޑްރާމާ ފިލްމު "އެންއެޗް 10" އެވެ. މިފިލްމަށް ވަނީ ބެލުންތެރިންނާއި ކްރިޓިކްސް އިން އިންތިހާއަށް ތައުރީފުކޮށްފަ އެވެ.\nއަނުޝްކާ އާއެކު މަސައްކަތްކުރަން ފުރުސަތު ލިބުމަކީ އުފަލެއް ކަމަށް ބުނަމުން ފޮކްސް ސްޓާ ސްޓޫޑިއޯގެ ސީއީއޯ ވިޖޭ ސިންގް ވަނީ އަނުޝްކާ އަކީ މޮޅު އެކްޓަރެއް ކަމަށާއި އަދި އޭނާ ވަނީ މޮޅު ޕްރޮޑިއުސަރެއްކަން ސާބިތުކޮށްދީފައި ކަމަށް ބުނެފަ އެވެ.\nމިފިލްމުގެ ޝޫޓިން ފެށުމަށް ހަމަޖެހިފައިވަނީ އެޕްރީލް މަހުގެ ތެރޭގަ އެވެ.\nމިހާރު އަނުޝްކާ އަންނަނީ ސަލްމާން ޚާނާ އެކު "ސުލްތާން"ގެ މަންޒަރުތައް ނަގަމުންނެވެ. މިފިލްމުގެ އިތުރުން އަނުޝްކާ ހަރަކާތެރިވާ، ކަރަން ޖޯހަރު "އެއި ދިލްހޭ މުޝްކިލް" ވެސް މިއަހަރު ރިލީޒްވާނެ އެވެ.


ބަނޑުގައި ވައިހެދުން – Faseha\n4 weeks ago nidhaau\nބަނޑުގައި ވައިހެދުން ނުވަތަ ގެސްޓްރައިޓިސް އަކީ މައިދާގެ ފާރު ދުޅަވުމެވެ. ނުވަތަ މައިދާގެ ފާރުގައި ދުޅައެއް އުފެއްދުމާއި، ބަނޑުގައި ވައިހެދި، އެކަމުގެ އުނދަގޫތައް ކުރިމަތި ކުރުވުމެވެ. ނުވަތަ މިއުދަނގޫތައް ކުރިމަތިކުރުވާ ހާލަތްތަކެކެވެ. މިފަދަ ހާލަތްތަކުގެ ތެރޭގައި :-\nގެސްޓްރޯއީސޮފޭޖިއަލް ރިފްލެކްސް ޑިޒީޒް\nބަނޑުގައި ވައިހެދުން ކުއްލިއަކަށް ކުރިމަތިވެ، ކުރު މުއްދަތަކަށް ވެސް ކުރިމަތިވެދާނެ އެވެ. (Acute gastritis)، ނޫނީ މަޑުމަޑުން ގިނަ ދުވަހުން ކުރިމަތިވެ، ދިގުމުއްދަތަކަށް ދެމިގެންވެސް ހިނގައިދާނެ އެވެ. (Chronic gastritis). ބައެއް ފަހަރު ގެސްޓްރައިޓިސްގެ ސަބަބުން، ބަނޑުގައި ފާރުހެދި، ބަނޑުގެ ކެންސަރު ޖެހުމުގެ ފުރުޞަތު އިތުރުވެއެވެ.\nބަނޑުގައި ވައިހެދުން ކުއްލިއަކަށް ކުރިމަތިވެ، ކުރު މުއްދަތަކަށް ވެސް ކުރިމަތިވެދާނެ އެވެ. (އެކިއުޓް ގެސްޓްރައިޓިސް)، ނޫނީ މަޑުމަޑުން ގިނަ ދުވަހުން ކުރިމަތިވެ، ދިގުމުއްދަތަކަށް ދެމިގެންވެސް ހިނގައިދާނެ އެވެ. (ކްރޮނިކް ގެސްޓްރައިޓިސް).\nސަބަބުތަކާ މަގުފަހިކުރާ ކަންތައްތައް\n(ހ) ހެލިކޮބެކްޓަރ ޕައިލޮރި ކިޔާ ޖަރާސީމަކުންޖެހޭ އިންފެކްޝަން އަށަގަތުން: މިއިންފެކްޝަން ޖެހޭ ބައެއް މީހުންނަށް ގެސްޓްރައިޓިސް ކުރިމަތިވެއެވެ. މިއިންފެކްޝަނަށް މަގުފަހިކުރާ ކަންތައްތަކުގެ ތެރޭގައި:-\n(ށ) ތަދުކަނޑުވާ ބޭސްތައް އާންމުކޮށް (ނޫނީ މާގިނައިން) ބޭނުންކުރުން: އެސްޕިރިން ބުރޫފަން ފަދަ ބޭސްތަކުގެ ސަބަބުން، ކުރު މުއްދަތަކަށް (ކުއްލިއަކަށް) ނުވަތަ މަޑުމަޑުން ގޮސް ގިނަ ދުވަހަށް ދެމިހުންނަގޮތަށް ގެސްޓްރައިޓިސް ކުރިމަތިވެދާނެ އެވެ. މިފަދަ ބޭސްތައް އާންމުކޮށް ނޫނީ މާގިނައިން ބޭނުންކުރުމަކީ ބަނޑުގެ އެތެރޭ ބަތާނަ ފަށް ހިމާޔަތްކޮށްދޭ މާއްދާތަކުގެ މިންވަރު ދަށްކޮށްދޭ ކަމެކެވެ. ދޭތެރެ ދޭތެރެއިން ތަދުކަނޑުވާ ބޭސް ބޭނުންކުރުމުން ގެސްޓްރައިޓިސް ކުރިމަތިވުމުގެ ފުރުޞަތު ކުޑައެވެ. ޕެރެސިޓަމޯލް ފަދަ ބޭސްތަކުގެ ސަބަބުން ގެސްޓްރައިޓިސް ކުރިމައްޗެއް ނުވާނެއެވެ.\n(ނ) އުމުރުން ދުވަސްވުން: އުމުރުން ދުވަސްވީ މީހުންނަށް ގެސްޓްރައިޓިސް ކުރިމަތިވުމުގެ ފުރުޞަތު ބޮޑެވެ. ސަބަބުތަކުގެ ތެރޭގައި:-\n(ރ) މާގިނައިން ބަނގުރާ ބުއިން: ބަނގުރާ ބުއިމަކީ ބަނޑުގެ އެތެރޭ ބަތާނަ ފަށްތައް ހަލާކުވެ، ކާތަކެތި ހަޖަމުކުރުމަށް ދޫކުރާ ދިޔަތަކުގެ ސަބަބުން ބަނޑުގެ ބަތާނަފަށަށް ގެއްލުންވުމުގެ ފުރުޞަތު އިތުރުވެއެވެ. އާންމުކޮށް ބަނގުރަލުގެ ސަބަބުން ކުރިމަތިވަނި އެކިއުޓް ގެސްޓްރައިޓިސް އެވެ.\n(ބ) ދިރިއުޅުމުގައި ދިމާވާ ފިއްތުންތައް: ދިރިއުޅުމުގައި ދިމާވާ އެކި ކަންކަމުގެ ސަބަބުން ދިމާވާ އެކިއެކި ފިއްތުންތަކުގެ ސަބަބުން (އޮޕަރޭޝަނެއްކުރުން، ފިހުން، ވެއްޓި އަނގުނެއް ބިނދުން ފަދަ އަނިޔާއެއްލިބުން، ޓީބީ ފަދަ ބައްޔެއް ޖެހުން) އެކިއުޓް ގެސްޓްރައިޓިސް ކުރިމަތިކުރުވައެވެ.\n(ޅ) އަމިއްލަ ހަށިގަނޑު ބަނޑުގައިވާ ސެލްތަކަށް ހަމަލާދިނުން (Autoimmune gastritis): މީގެ މާނައަކީ އެމީހެއްގެ ހަށިގަނޑުގެ ދިފާޢީ ނިޒާމުން އެމީހެއްގެ ބަނޑުގެ ސެލްތަކަށް ހަމަލާދީ، ހަލާކުކޮށްލުމެވެ. އޭގެ ނަތީޖާއެއްގެ ގޮތުން ބަނޑުގެ އެތެރެއިން ލެވިފައިވާ ރައްކާތެރިކޮށްދޭ ލޮނދި ފަށަލަ ނެތިގެން ދެއެވެ. ހަކުރު ބަލީގެ ޓައިޕް1 އަދި ވިޓަމިން ބީ 12 މަދުވުން ކުރިމަތިވެފައިވާ މީހުންނަށް މިވައްތަރުގެ ގެސްޓްރައިޓިސް ކުރިމަތިވުމުގެ ފުރުޞަތު ބޮޑެވެ.\n(ކ) ޕާނިސިއަސް އެނީމިޔާ ކިޔާ ލޭމަދުވުމުގެ ވައްތަރެއް ހުރުން: މިއީ ވިޓަމިން ބީ 12 ހަށިގަނޑަށް ނެގުމަށް ބޭނުންވާ ބައެއް މާއްދާތައް މަދުވުމުން ދިމާވާ ލޭމަދުވުމުގެ ވައްތަރެކެވެ.\n(އ) ބައެއް އިންފެކްޝަންތައް: މިފަދަ އިންފެކްޝަން ތަކުގެ ތެރޭގައި :-\n(ވ) އެހެނިހެން ބައެއް ކަންތައްތައް\nދިރިއުޅުމުގައި ގެންގުޅެވޭ ނޭދެވޭ އާދަތައް\nމާގިނައިން ކުޅިއެއްޗެތި ބޭނުން ކުރުން\nކޮކާކޯލާ، އެނާޖީ ޑްރިންކްސް ފަދަ ބުއިންތައް މާގިނައިން ބޭނުން ކުރުން\nފިކުރުކުރުމާއި އަރާމާއި ނިދި މަދުވުން\nކާތަކެތި ހިނގާހޮޅިއާ، ބަނޑާއި ދެމެދުގައި ސްފިންކްޓަރގެ ބާރު ދޫވާފަދަ ތަކެތި ބޭނުންކުރުން: (ޗޮކްލެޓް، ކެފޭން ހިމެނޭ ތަކެތި، ބަނގުރާ، ސަރުބީ ގިނަ ކާނާ)\nމަސްތުވާތަކެތި ބޭނުންކުރުން: ކޮކޭން ބޭނުންކުރުން\nގެސްޓްރައިޓިސް އުފެއްދުމުގެ ފުރުޞަތު ބޮޑު ކާނާގެ ބާވަތްތައް\nކެފޭއިން ހިމެނޭ ބުއިންތައް\nކުޅިތެޔޮ ހަވާދުލީ ތަކެތި\nބަނޑަށް އުނދަގޫވުން: އާންމުކޮށް ބަނޑުގެ މައްޗަށް އުދަނގޫވެ ތަދުވެދާނެ އެވެ. ބައެއް ފަހަރު ކެއުމުން ރަނގަޅުވެފައި، އަނެއްބައިފަހަރު ކެއުމުން މިއުދަނގޫ އިތުރުވެގެން ހިނގައިދާނެއެވެ.\nއެއްޗެއް ކާއިރަށް ބަނޑުފުރޭކަމުގެ އިހުސާސްވުން\nގިނަ ދުވަސްވުމުން: ކާހިތްނުވުން ހޮޑުގައި ނޫނީ ބޮޑުކަމު ނަޖިހުގައި ލޭހުރުން\nބައެއް ފަހަރު ގެސްޓްރައިޓިސްގެ އުދަނގޫތައް އެއްގޮތަކަށް ކުރިމަތިނުވެ ވެސް ހިނގައިދާނެއެވެ.\nބަނޑާއި ގޮހޮރުގައި ފާރުހެދުން\nބަނޑާއި ގޮހޮރުގައި ފާރު ހެދި ފޫދިއުން + އެތެރެ ހަށީގައި އިންފެކްޝަން އަށަގަތުން (ޕެރޮޓޮނައިޓިސް)\nއެތެރެ ހަށިން ލޭއައުން\nބަނޑުގެ ކެންސަރު ޖެހުން\nހުރިހާ އެންމެންނަށް ވެސް ގެސްޓްރައިޓިސްގެ އުދަނގޫތައް (ހަޖަމުނުވުން+ ބަނޑަށް އުދަނގޫވުން ފަދަ) ކޮންމެވެސް މިންވަރަކަށް ކުރިމަތިވެދާނެ އެވެ. އާންމު ގޮތެއްގައި މިގޮތަށް ދިމާވާ ގެސްޓްރައިޓިސްގެ އުދަނގޫތައް ހުންނަނީ ކުރު މުއްދަތަކަށެވެ. އެއްވެސް ބޭހެއް ބޭނުން ނުކުރިޔަސް ފިލައިހިނގައިދާނެއެވެ.\nކޮންމެހެން ޑޮކްޓަރަށް ދައްކަންޖެހޭ ހާލަތްތަކުގެ ތެރޭގައި:-\nހަފްތާއަކަށްވުރެ ގިނަ ދުވަހަށް ގެސްޓްރައިޓިސްގެ އުނދަގޫތައް ހުރުން\nބޮޑުކަމު ނަޖިހުގައި ލޭހުރުން\nގެސްޓްރައިޓްސް ހުރިތޯ ދެނެގަތުމަށް ކުރެވޭ ޓެސްޓުތަކުގެ ތެރޭގައި\nހެލިކޮބެކްޓަރ ޕައިލޮރި އިންފެކްޝަން ހުރިތޯ ބެލުން (ލޭ، ބޮޑު ކަމު ނަޖިހުން ބެލިދާނެ)\nއެންޑޮސްކަޕީ ހެދުން: އެންޑޮސްކަޕީގެ އެހީގައި ޝައްކު ކުރެވޭ ހިސާބުން އެތިކޮޅެއް ނަގައިގެން ޓެސްޓު ކުރެވޭނެ ނޫނީ ބަޔޮޕްސީ ހެދިދާނެ އެވެ. ހެލިކޮބެކްޓަރ ޖަރާސީމުގެ އަސަރު + ކެންސަރުގެ އަސަރު ހުރިތޯ ބެލިދާނެ!\nބޭރިއަމް ސްވެލޯވް ޓެސްޓުހެދުން: ބޭރިއަމް ސަލްފޭޓް ކިޔާ ކެމިކަލް އެއް ބޯން ދިނުމަށްފަހު އެކްސްރޭ ތައް ނެގެއެވެ. އެގޮތުން ކާތަކެތި ހިނގާހޮޅި، ބަނޑު، ގޮހޮރުގެ އެކްސްރޭ ނެގެއެވެ. މިގޮތަށް ނެގުމުން އެކްސްރޭ އިން ބަނޑުގެ އެތެރޭ ފާރު ރީތިކޮށް ފެންނަން ހުންނާނެ އެވެ. އާންމުކޮށް ނަގާ އެކްސްރޭ އިން ފެންނާކަން ނުހުންނާނެއެވެ.\nބޮޑުކަމު ނަޖިސް ޓެސްޓުކުރުން: ލޭހުރިތޯ ބެލުމަށް / ހެލިބެކްޓަރ ހުރިތޯ ބެލުމަށް\nހެލިކޮބެކްޓަރ ހުރިނަމަ ޖަރާސީމު މަރާ ބޭސް:3އެންޓިބަޔޮޓިކް – 14-10 ދުވަހުގެ މުއްދަތަށް CAM\nއެސިޑް އުފެއްދުން ހުއްޓުވާ ބޭސްތައް: އޮމެޕްރަޒޯލް، ރެބި، ލެންސޮ،އީސޮ، ނޫނީ ޕެންޓޮޕްރަޒޯލް\nއެސިޑް އުފެއްދުން ކުޑަކުރާ ބޭސްތައް: ރެނިޓިޑިން،\nއެންޓަސިޑްސް: މިއީ ބަނޑުގައި އުފެދޭ ގޭސްތައް ހަމައަކަށް އަޅުވައިދޭ ބޭސްތަކެވެ.: ޑައިޖީން، ރެލްސަރ\nނޯޓް: އެއްވެސް ބޭހެއް ބޭނުންކުރުމުގެ ކުރިން ޑޮކްޓަރުގެ އިރުޝާދު ހޯދަންވާނެއެވެ.\nގެސްޓްރައިޓިސް ހުންނަ މީހުން އެކަމުގެ އުދަނގޫތައް ކުޑަކޮށް ރައްކާތެރިވުމަށް ކުރެވިދާނެ ކަންތައްތައް\nއެއްފަހަރާ ގިނައިން ކެއުމުގެ ބަދަލުގައި އިރުއިރުކޮޅާ އެތިކޮޅުކޮޅުން ކެއުން\nކެއުމުގެ އާދަ ވަކި އިންތިޒާމަކުން (ގަޑިންގަޑިއަށް ކެއުން) ބެހެއްޓުން\nތަދުކަނޑުވާ ބޭސްތައް މާގިނައިން ނޫނީ އާންމުކޮށް ބޭނުން ނުކުރުން\nކުޅި، ތެޔޮ، ހަވާދުލީ ތަކެތި ބޭނުންކުރުމުން ދުރުހެލިވުން\nހުތްތަކެތި ބޭނުންކުރުން މަދުކުރުން: އަލަނާސި، ލުނބޯ، އޮރެންޖު ފަދަ ހުތްތަކެތި\nކެފޭއިން ހިމެނޭ ބުއިންތައް ބޭނުންކުރުން މަދުކުރުން\nކާގޮތަށް ނިދަން ނުއޮށޯތުން\nރޭގަނޑު: މަތިންއަރާ މޭއަންދާނަމަ: ބޯދޮށަށް ބާލިހެއް ލައި އުފުލައިގެން އޮތުން\nNext ސަރުބީ މަތިވުން


Aharuge Furathama Fathuruveriya Aai Eku Maldives Border Miles Program Fashaifi - Vaguthu\n2021 ވަނަ އަހަރު ރާއްޖެ އައި ފުރަތަމަ ފަތުރުވެރިޔާއާއެކު މޯލްޑިވްސް ބޯޑަރ މައިލްސް، ޕްރޮގްރާމް ފަށައިފިއެވެ. މިއީ މުޅި ދުނިޔޭގައި ވެސް މިފަދަ ޕްރޮގްރާމެއް ފެށި ފުރަތަމަ ފަހަރެވެ.\nމި ޕްރޮގްރާމަކީ ކޮވިޑް-19 ބަލިމަޑުކަމާއެކު ދިވެހިރާއްޖޭގެ ބޯޑަރު ބަންދުކުރުމާއި ގުޅިގެން، ފަތުރުވެރިން ރާއްޖެއައުން ހުއްޓި، ޤައުމުގެ އިޤްތިޞާދަށް އައި ހީނަރުކަމުން އަރައިގަނެ، ރާއްޖޭގެ ފަތުރުވެރިކަން އާ ހަރުފަތަކަށް ގެންގޮސް، އިތުރަށް ކުރިއެރުވުމަށްޓަކައި މޯލްޑިވްސް އިމިގްރޭޝަންގެ އިސްނެގުމާއެކު، މިނިސްޓްރީ އޮފް ޓޫރިޒަމް، މޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން އަދި މޯލްޑިވެސް އެއަރޕޯޓްސް ކޮމްޕެނީ ގުޅިގެން ފަށާފައިވާ ޕްރޮގްރާމެކެވެ.\nމި ޕްރޮގްރާމުގެ ބައިވެރިންނަށް ލިބޭ ޚާއްސަ ފައިދާތައް ބެހިގެންވަނީ ތިން ދަރަޖައަކަށެވެ. އެއީ އައިދު (ލޮއި ދަރަޖަ)، އަންތަރަ (ރިހި ދުރަޖަ) އަދި ޢަބާރަނަ (ރަން ދަރަޖަ) އެވެ. މިއިން ކޮންމެ ދަރަޖައެއް ހާސިލްކުރާ ފަތުރުވެރިއަކަށް ވެސް އެފަތުރުވެރިއަކު ހާސިލްކުރާ ދަރަޖައަކާއި ގުޅޭ ޚާއްސަ ފައިދާ ތަކެއް ލިބިގެން ދާނެއެވެ. އަދި މި ޕްރޮގްރާމްގައި ބައިވެރިވާ ފަތުރުވެރިންނަށް ލިބޭ ޕޮއިންޓު އިތުރުވަމުންދާ މިންވަރަކަށް، ފަތުރުވެރިންނަށް ލިބިގެންދާ ފައިދާތަކާ ޚިދުމަތްތައް ވެސް އިތުރުވެގެންދާނެއެވެ.\nމި ޕްރޮގްރާމް ފެށުމުގެ ގޮތުން ބޭއްވި ޚާއްސަ ރަސްމިއްޔާތުގައި ކޮންޓްރޯލަރ ޖެނެރަލް އޮފް އިމިގްރޭޝަން މުޙައްމަދު އަޙުމަދު ޙުސައިން، އެމްއެމްޕީއާރސީގެ މެނޭޖިންގ ޑިރެކްޓަރ ޠައްޔިބު މުޙައްމަދު، މިނިސްޓްރީ އޮފް ޓުއަރިޒަމްގެ ޑެޕިއުޓީ މިނިސްޓަރ އަޙުމަދު އާތިފް އަދި އެމްއޭސީއެލްގެ އިސްވެރިން ބައިވެރިވެވަޑައިގެންނެވިއެވެ. އަދި މީގެ އިތުރުން މި ޕްރޮގްރާމްގެ އެކިއެކި އިޝްތިހާރުތަކާއި ޕޯސްޓަރ ތަކުގައި ހިމަނާފައިވާ މޮޑެލުން، ދިވެހި ސަގާފީ ހެދުމުގައި ބޯޑަރ މައިލްސްގެ ފުރަތަމަ މެމްބަރަށް މަރުހަބާ ދެންނެވިއެވެ.\nމި ޕްރޮގްރާމް ފެށުމާ ގުޅިގެން ކޮންޓްރޯލަރ ޖެނެރަލް އޮފް އިމިގްރޭޝަން މުޙައްމަދު އަޙުމަދު ޙުސެއިން ވިދާޅުވީ، މިފަދަ ޕްރޮގްރާމެއް ފެށުމުގެ ވިސްނުން އައީ، ފަތުރުވެރިޔާގެ ދަތުރު ރާއްޖެއިން ފެށެނީ އިމިގްރޭޝަން އޮފިސަރާއި ހަމައިން ކަމުގައިވުމުން ކަމަށެވެ. މިޕްރޮގްރާމުގެ ސަބަބުން ތަކުރާރުކޮށް ރާއްޖެއަންނަ ފަތުރުވެރިން އިތުރުވެގެން ދާނެކަމަށް ކޮންޓްރޯލަރ ވިދާޅުވިއެވެ. އަދި މިއީ، ސަރުކާރުގެ އިސްތިރާޖީ ޕްލޭންގައިވާ ނޫ އިގްތިސާދުގެ ސިޔާސަތުގެ ދަށުން ފަތުރުވެރިކަން އިތުރަށް ކުރިއެރުވުމަށް އެޅުނު މުހިންމު ފިޔަވަޅެއްކަމުގައި އޭނާ ވިދާޅުވިއެވެ.\nމޯލްޑިވްސް ބޯޑަރ މައިލްސް ޕްރޮގްރާމް އިފްތިތާހުކުރެއްވުމާ ގުޅިގެން އެމްއެމްޕީއާރްސީގެ މެނޭޖިން ޑިރެކްޓަރު ތައްޔިބު މުހައްމަދު ވިދާޅުވީ 2021 ވަނަ އަހަރު ދިވެހިރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާއަށް މަރުހަބާ ކިޔައި މޯލްޑިވްސް ބޯޑަރ މައިލްސްގެ ކާޑު ހަވާލުކުރެވިފައިވާއިރު މި ޕްރޮގްރާމް އަކީ ކާމިޔާބު ޕްރޮގްރާމަކަށް ވުމުގެ އުންމީދުކުރައްވާ ކަމަށެވެ. "މި ޕްރޮގްރާމް މެދުވެރިކޮށް ރާއްޖެ ޒިޔާރަތްކުރާ ފަތުރުވެރިންގެ އަދަދު އިތުރުވެ ފަތުރުވެރިކަމުގެ ދާއިރާއަށް މީގެ ސަބަބުން މަންފާތަކެއް ކުރާނެކަމަށްވެސް އުއްމީދު ކުރަން. މިޕްރޮގްރާމް މާކެޓްކުރުމުގައި އަޅުގަނޑުމެންގެ ފަރާތުން ލިބެންޖެހޭ ހުރިހާ އެއްބާރުލުމެއް ދޭނެކަމުގެ ޔަގީންކަން ވެސް އަރުވަން." ތައްޔިބު ވިދާޅުވިއެވެ.\nމޯލްޑިވްސް ބޯޑަރ މައިލްސް ޕްރޮގްރާމާއި ގުޅިގެން މިނިސްޓަރ އޮފް ޓޫރިޒަމްގެ ޑރ އަބްދުﷲ މަޢުސޫމް ވިދާޅުވީ، ފަތުރުވެރިކަމުގެ މަންޒިލްތަކުގެ މެދުގައި ވާދަވެރިކަން އިތުރުވަމުންދާ ވަގުތެއްގައި އައުކަންތައްތައް ތަޢާރުފުކޮށް ދިވެހިރާއްޖެއަކީ ދުނިޔޭގެ އެންމެ މަޤުބޫލު ފަތުރުވެރިކަމުގެ މަންޒިލްގެ ގޮތުގައި ދެމެހެއްޓުމަކީ މިނިސްޓްރީގެ އެއް އަމާޒުކަމުގައެވެ. އެގޮތުން، ބޯޑަރ މައިލްސް ޕްރޮގްރާމް ވެގެންދާނީ މިފަދައިން ތަޢާރަފުކުރެވުނު ވަރަށް މުޙިއްމު ޕްރޮގްރާމަކަމަށް ވިދާޅުވިއެވެ.\nމި ޕްރޮގްރާމާއި ގުޅޭގޮތުން މޯލްޑިވްސް އެއަރޕޯޓްސް ކޮމްޕެނީ ލިމިޓެޑްގެ އެމްޑީ އަދި ސީއީއޯ ގޯޑަން އެންޑްރޫ ސްޓުވަރޓް ވިދާޅުވިގޮތުގައި، މޯލްޑިވްސް ބޯރޑަރ މައިލްސް އަކީ މިބާވަތުގެ ފުރަތަމަ އަދި ފަތުރުވެރިން ދިވެހި ރާއްޖެއަށް ވަރަށް ޝައުގު ކުރުވަނިވި ޕްރޮގްރާމަކަށް ވެގެންދާނެ ކަމަށެވެ. އަދި ފަތުރުވެރިން ދިވެހިރާއްޖެއަށް އައުމަށް ހިތްވަރު ދިނުމުގެ ގޮތުން ފަތުރުވެރިންގެ ސަލާމަތާއި ރައްކާތެރިކަން އެންމެ މަތީ ފަންތީގައި ހިފެހެއްޓުމަށް މަސައްކަތް ކުރަމުންދާކަމަށް ފާހަގަކުރެއްވެވިއެވެ. މީގެއިތުރުން ވެލާނާ އިންޓަނޭޝަނަލް އެއަރޕޯޓުގައި އަޅާފައިވާ ސަލާމަތީ ފިޔަވަޅުތަކަށް ބަލައި، ދުނިޔޭގެ އެއަރޕޯޓު ޖަމީއާއިން ވަނީ އޭ.ސީ.އައި އިންޓަރނެޝަނަލް ހެލްތް އެކްރެޑިޓޭޝަން ސަރޓްފިކޭޓް ދެއްވާފައިކަމަށާއި، ދިވެހިރާއްޖޭގެ ބައިނަލްއަގްވާމީ ވައިގެ ބަނދަރު ހުޅުވާލުމަށްފަހު ފްލައިޓް ތަކުގެ އަދަދު ގިނަވުމާއިއެކު ފަތުރުވެރިންގެ އަދަދުތައްވެސް ގިނަކަމުގައި ދަންނަވައި، އެބޭފުޅާވަނީ "ޓީމް މޯލްޑިވްސް" އަށް މަރުހަބާއާއި ޝުކުރު ދަންނަވާފައެވެ.\nރާއްޖޭގައި ރަޖިސްޓަރ ކޮށްގެން ހިންގާ ފަތުރުވެރިންނަށް ޚިދުމަތްދޭ ހުރިހާ ތަނަކަށް ވަނީ މި ޕްރޮގްރާމްގެ ޕާޓްނަރަކަށް ވުމުގެ ފުރުސަތު ހުޅުވާލާފައެވެ. މި ޕްރޮގްރާމާއި ގުޅޭ އެންމެ ފަހުގެ މަޢުލޫމާތު، ބޯޑަރ މައިލްސްގެ ވެބްސައިޓް، އަށް ޒިޔާރަތް ކުރެއްވުމުން ލިބިލައްވާނެއެވެ.


ދައުލަތަށް ލިބެންޖެހޭ ފައިސާ ހޯދުމަށްޓަކައި މި ސަރުކާރުން އިސްނަންގަވައިގެން ކުރައްވަމުން ގެންދަވާ މަސައްކަތްތަކުގެ މަޢުލޫމާތު އެޓަރނީ ޖެނެރަލް ހިއްސާ ކުރައްވައިފި | ދައުލަތަށް ލިބެންޖެހޭ ފައިސާ ހޯދުމަށްޓަކައި މި ސަރުކާރުން އިސްނަންގަވައިގެން ކުރައްވަމުން ގެންދަވާ މަސައްކަތްތަކުގެ މަޢުލޫމާތު އެޓަރނީ ޖެނެރަލް ހިއްސާ ކުރައްވައިފި – Sarukaaruge Khabaru\nދައުލަތަށް ލިބެންޖެހޭ ފައިސާ ހޯދުމަށްޓަކައި މި ސަރުކާރުން އިސްނަންގަވައިގެން ކުރައްވަމުން ގެންދަވާ މަސައްކަތްތަކުގެ މަޢުލޫމާތު އެޓަރނީ ޖެނެރަލް ހިއްސާ ކުރައްވައިފި\nދައުލަތަށް އެކި ފަރާތްތަކުން ދައްކަންޖެހިފައިވާ ފައިސާގެ ތެރެއިން މަދަނީ ގޮތުން ހޯދަންޖެހިފައިވާ ފައިސާ ހޯދުމަށްޓަކައި މި ސަރުކާރުން އިސްނަންގަވައިގެން ކުރައްވަމުން ގެންދަވާ މަސައްކަތްތަކުގެ މަޢުލޫމާތު، އެޓަރނީ ޖެނެރަލް އަލްއުސްތާޛު މުޙައްމަދު އަނިލް ރާއްޖޭގެ ނޫސްވެރިންނާ ހިއްސާ ކުރައްވައިފިއެވެ. މިގޮތުން މިއީ، ދައުލަތުގެ ފައިސާއަށް ޚިޔާނާތްތެރިވުމާއި، ޤާނޫނީ ގޮތުން ދައުލަތަށް ދައްކަންޖެހޭ ފައިސާއަށް އިހުމާލުވުމުގެ ސަބަބުން ދައުލަތަށް ލިބެންޖެހޭ ފައިސާ ކަމުގައި އެމަނިކުފާނު ވިދާޅުވިއެވެ.\nއެޓަރނީ ޖެނެރަލް މި މަޢުލޫމާތު ހިއްސާ ކުރެއްވީ ރައީސުލްޖުމްހޫރިއްޔާގެ އޮފީހުގައި މިއަދު ބޭއްވެވި ނޫސްވެރިންގެ ބައްދަލުވުމެއްގައެވެ. މި ނޫސްވެރިންގެ ބައްދަލުވުމުގައި މިނިސްޓަރ އޮފް ޓޫރިޒަމް މޫސާ ޒަމީރުވެސް ބައިވެރިވެވަޑައިގެންނެވިއެވެ.\nއެޓަރނީ ޖެނެރަލްގެ ވާހަކަފުޅުގައި، ދައުލަތުގެ ކަމާބެހޭ މުއައްސަސާތަކުން ވަރަށް ބޮޑު އިސްކަމެއް ދީގެން މި މައްސަލަތައް ބަލަމުންދާ ކަމަށާއި، މިއާ ގުޅޭ ކަންތައްތަކަށް ފިޔަވަޅު އަޅައި، ދައުލަތަށް ލިބެންޖެހޭ ފައިސާ އަނބުރާ ހޯދުމަށްޓަކައި މި ސަރުކާރުން ވޭތުވެ ދިޔަ ތިން އަހަރުގެ ތެރޭގައި ގިނަ މަސައްކަތްތަކެއް ކުރައްވާފައިވާކަން ފާހަގަ ކުރެއްވިއެވެ.\nމި މަސައްކަތްތަކުގެ ތަފްސީލަށް ބައްލަވައިލައްވަމުން، ސަރުކާރުގެ އެކިއެކި ވުޒާރާތަކާއި އިދާރާތަކާ އެކު ހިންގާ އެކިއެކި މުއާމަލާތްތަކާ ގުޅިގެން، އެކިއެކި ކުންފުނިތަކުން ފައިސާ އަނބުރާ ހޯދުމަށް އެޓަރނީ ޖެނެރަލްގެ އޮފީސް މެދުވެރިކޮށް ބައެއް މައްސަލަތައް މިހާރުވެސް ކޯޓަށް ހުށަހަޅާފައިވާ ކަމުގައި އެމަނިކުފާނު ބަޔާންކުރެއްވިއެވެ. މިގޮތުން، ސަރުކާރަށް ލިބެންޖެހޭ ގާތްގަނޑަކަށް 57 މިލިއަން ރުފިޔާ ހޯދުމަށްޓަކައި މިހާރު ޝަރީއަތަށް ހުށަހަޅައި، އޭގެ ތެރެއިން 30 މިލިއަނެއްހާ ރުފިޔާ މިހާރު ދައުލަތަށް ލިބިފައިވާ ކަމުގައިވެސް އެޓަރނީ ޖެނެރަލް ވިދާޅުވިއެވެ.\nފަހުގެ ތާރީޚުގައި ހިންގާފައިވާ ކޮރަޕްޝަންގެ އެންމެ ބޮޑު އެއްމައްސަލަ ކަމުގައިވާ އެމް.އެމް.ޕީ.އާރް.ސީ. ގެ ޚިޔާނާތުގެ މައްސަލައިގެ މައްޗަށް އަލިއަޅުއްވައިލައްވަމުން، އޮޑިޓަރ ޖެނެރަލްގެ އޮފީހުން މައްސަލަ ބެއްލެވުމަށްފަހު، އެ މައްސަލާގައި 79.37 މިލިއަން ޑޮލަރ ދައުލަތަށް ލިބެންޖެހޭކަމަށް ކަނޑައަޅުއްވާފައިވާކަން އެޓަރނީ ޖެނެރަލް ފާހަގަ ކުރެއްވިއެވެ. އަދި، މިފަދަ ކަންކަން ކުރިއަށް އޮތްތާނގައި ވިޔަ ނުދިނުމަށްޓަކައި އަޅަންޖެހޭ ފިޔަވަޅުތައް ސަރުކާރުން އަޅަމުން ގެންދާކަމުގައި ޓޫރިޒަމް މިނިސްޓަރ ވިދާޅުވިއެވެ. މިގޮތުން، ރަށްތައް ދޫކުރުމުގައާއި އެކުއިޒިޝަން ކޮސްޓް ނެގުމުގައި ކުރިއަށް ގެންދަންޖެހޭ ފައިސާގެ ހުރިހާ މުއާމަލާތެއްވެސް މިހާރު މީރާ މެދުވެރިކޮށް ކުރިއަށް ގެންދާ ކަމުގައި މިނިސްޓަރ ވިދާޅުވިއެވެ. މީގެ އިތުރުން، މިހާރު އަމަލު ކުރަމުންދާ އުސޫލުތައް ބަލައި އިސްލާހުކޮށް، އިތުރަށް އެފަދަ ކަމެއް ދިމާ ނުވާނެ ގޮތަކަށް ކަންތައްތައް ރޭވުމަށްޓަކައި ފައިނޭންޝަލް އޮޑިޓްގެ އިތުރަށް މިހާރު ޓޫރިޒަމް މިނިސްޓްރީން ދޫކޮށްފައިވާ ކޮންޓްރެކްޓްތަކާ ބެހޭ ޚާއްޞަ އޮޑިޓެއް ކުރިއަށް ގެންދާ ކަމުގައިވެސް ޓޫރިޒަމް މިނިސްޓަރ ވިދާޅުވިއެވެ.\nއެޓަރނީ ޖެނެރަލްގެ ވާހަކަފުޅުގައި، މީރާއިން މިހާރު ކުރަމުންދާ މަސައްކަތްތަކުގެ ތެރެއިން މިއަހަރު އެކަނި 1800 ފިޔަވަޅު އެކި ފަރާތްތަކާ ދޭތެރޭ އަޅާފައިވާ ކަމުގައި ވިދާޅުވިއެވެ. މިގޮތުން، 17 ކުންފުންޏެއްގެ އެކައުންޓް ހިފަހައްޓާފައިވާ ކަމަށާއި، މީގެ ތެރެއިން 14 ފަރާތަކުން އަދިވެސް ފައިސާ ދައްކާފައި ނުވާތީ އެ ފަރާތްތަކުގެ މައްސަލަ ޝަރީޢަތަށް ހުށަހަޅާފައިވާ ކަމުގައި އެމަނިކުފާނު ވިދާޅުވިއެވެ. މި 14 މައްސަލަތަކުން ޖުމްލަ 4.5 ބިލިއަން ދިވެހި ރުފިޔާއާ ގާތްކުރާ އަދަދެއް ދައުލަތަށް ލިބެންޖެހޭ ކަމުގައިވެސް އެޓަރނީ ޖެނެރަލް ވިދާޅުވިއެވެ.\nމީގެ އިތުރުން، ސަރުކާރުގެ އެންމެ އިސް ވާޖިބެއް ކަމުގައި ދެކެނީ ދައުލަތަށް ލިބެންޖެހޭ ފައިސާ އަނބުރާ ހޯދައިދިނުން ކަމުގައި އެޓަރނީ ޖެނެރަލް ބަޔާން ކުރެއްވިއެވެ. އަދި، ޤާނޫނީ ގޮތުން މިހާރު ހުރި ބައެއް ގޮންޖެހުންތަކަށް ހައްލު ހޯދުމަށްޓަކައި އެޓަރނީ ޖެނެރަލްގެ އޮފީހުން އިސްނަންގަވައިގެން “އިންސޯލްވެންސީ ލޯ” އަކާއި “ބޭންކްރަޕްސީ ލޯ” އެއް ޑްރާފްޓް ކުރުމުގެ މަސައްކަތް މިހާރު ކުރައްވަމުން ގެންދަވާ ކަމުގައިވެސް ވިދާޅުވިއެވެ.


ސިވިލް ސަރވިސް ކޮމިޝަންގެ ރައީސް ފައިނަށް ވަޑައިގަންނަވައިފި - R. Fainu Council\nސިވިލް ސަރވިސް ކޮމިޝަންގެ ރައީސް ފައިނަށް ވަޑައިގަންނަވައިފި\nފައިނު ކައުންސިލް އިދާރާ 11:19 PM ޚަބަރު\nސިވިލް ސަރވިސް ކޮމިޝަންގެ ރައީސް ޑރ. ޢަލީ ޝަމީމް 22 ޑިސެމްބަރ 2017 ވަނަ ދުވަހު ފައިނަށް ޒިޔާރަތް ކުރައްވައިފިއެވެ. މިޒިޔާރަތަކީ ރ. އަތޮޅު ކައުންސިލާއި ސިވިލް ސަރވިސް ޓްރެއިނިންގ އިންސްޓިޓިއުޓް ގުޅިގެން ރ. އުނގޫފާރުގައި ކުރިޔަށް ގެންދިޔަ ކޯސްތަކުގެ ނިމުން ފާހަގަކޮށް ސެޓްފިކެޓް ދިނުމަށްޓަކައި ބޭއްވުނު ރަސްމިއްޔާތުގައި ބައިވެރިވެވަޑައިގެންނެވުމަށް ކުރެއްވި ދަތުރުފުޅެއްގައި ރ. އަތޮޅުގެ ބައެއް ރަށްރަށުގެ ސިވިލް ސަރވަންޓުންނާއި ބައްދަލު ކޮށްލުމަށް ކުރެއްވި ޒިޔާރަތެކެވެ. އެގޮތުން، މިދަތުރުފުޅުގައި ފައިނުގެ އެކި އިދާރާތަކުގައި މަސައްކަތް ކުރައްވާ ސިވިލްސަރވަންޓުންނާއި ބައްދަލު ކުރެއްވިއެވެ. މިބައްދަލުވުމުގައި ސިވިލް ސަރވަންޓުންގެ ހުރި ކަންބޮޑުވުންތައް ޙިއްސާ ކުރެވުނެއެވެ. އަދި ސިވިލް ސަރވަންޓުންގެ ކުރިމަގަށްޓަކައި ސިވިލް ސަރވިސް ކޮމިޝަނުން ކުރައްވަމުން ގެންދަވާ މަސައްކަތްތަކުގެ މަޢުލޫމާތު ޙިއްސާ ކުރެއްވިއެވެ.\nސިވިލް ސަރވިސް ކޮމިޝަންގެ ރައީސް ފައިނަށް ވަޑައިގަންނަވައިފި Reviewed by ފައިނު ކައުންސިލް އިދާރާ on 11:19 PM Rating: 5


3 ކެޓަގަރީއަކުން ފުލެޓް ނުދިނުމަށް ނިންމާ ފޯމްތައް ބާޠިލްކޮށްފި | Sangu News\n3 ކެޓަގަރީއަކުން ފުލެޓް ނުދިނުމަށް ނިންމާ ފޯމްތައް ބާޠިލްކޮށްފި\n18 ފެބްރުއަރީ 2021 - 19:06\nހިޔާ މަޝްރޫޢޫގެ ދަށުން ފްލެޓު ދިނުމަށް ކުރީ ސަރުކާރުން ކަނޑައެޅި ތިން ކެޓަގަރީއެއްގެ ފޯމްތައް ބާޠިލްކޮށް ފްލެޓް ނުދިނުމަށް ސަރުކާރުން ނިންމައިފިއެވެ.\nފްލެޓް ނުދިނުމަށް ކަނޑައަޅާފައިވަނީ އެއް ކޮޓަރީގެ ފްލެޓް ކެޓަގަރީތަކުންނެވެ. އެ ކެޓަގަރީތަކުން ފްލެޓަށް އެދި ހުށައަޅާފައިވާ ހުރިހާ ފަރާތްތަކަށް ފްލެޓް ދިނުމަށް ކުރީގެ ރައީސް ޢަބްދުﷲ ޔާމީންގެ ސަރުކާރުން ނިންމާފައިވެއެވެ. ނަމަވެސް މިސަރުކާރުން ފްލެޓް ނުދިނުމަށް ނިންމާ ސަރުކާރުގެ ގެޒެޓްގައި ޝާއިޢުކޮށްފައިވާ ކެޓެެގަރީތަަކީ:\nފަންނީ ކެޓަގެރީގައި ހިމެނޭ ފަރާތްތަކަށް ހިޔާ ފްލެޓް ދޫކޮށްލުމުގެ ފުރުސަތު ހުޅުވާލައިފި\n"ދިރިއުޅުމުގެ ހާލަތަށް ޕޮއިންޓް ދީފައި ވަނީ އެންމެ ރަނގަޅަކަށް ނޫން"\nޝަކުވާ ހުށަހެޅި ފަރާތްތަކުގެ ތެރެއިން ޖަވާބު ނުލިބޭ ފަރާތްތަކުން އެންގުމަށް އެދިއްޖެ


Thaaedhu kuda vedhaane thee Boris kanbodu vejje\nއިނގިރޭސިވިލާތުގައި ފަށަން އުޅޭ އާންމު އިންތިހާބުގެ ވަގުތު ކުޑަތަންވެފައިވާ މި ދަނޑިވަޅިގައި، ވެރިކަންކުރާ ކޮންޒަވެޓިވް ޕާޓީއާ އިދިކޮޅު ލޭބާ ޕާޓީގެ މެދުގައިވާ އާންމުންގެ ތާއީދުގެ ފަރަގު ކުޑަވަމުންދާތީ އެކަމާ އިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ކަންބޮޑުވުންފާޅު ކުރައްވައިފި އެވެ.\nބޮރިސް މިހެން ވިދާޅުވީ، ސާވޭކުރާ ކުންފުންޏެއް ކަމަށްވާ ޔޫގޯވްއިން ކުރި ސާވާއެއްގައި، އިދިކޮޅު ލޭބާ ޕާޓީއަށްވުރެ ވެރިކަންކުރާ ކޮންޒަވޭޓިވް ޕާޓީގެ މަގްބޫލުކަން 15 ޕަސަންޓު މަތީގައި އުޅޭ ކަމަށް ދެއްކުމުންނެވެ. ނަމަވެސް ދެ ވަނަ ސާވޭގައި މި ޕަސަންޓު ވަނީ 12 އަށް ދަށްވެފަ އެވެ. އަދި ތިން ވަނަ ސާވޭގައި އަށް ޕަސަންޓަށް ވެއްޓިފަ އެވެ.\nފުރަތަމަ ސާވޭގެ ނަތީޖާ ދައްކާފައިވަނީ ހައުސް އޮފް ކޮމަންސްގައި ހިމެނޭ 650 ގޮނޑީގެ ތެރެއިން މަދުވެގެން 359 ކޮންޒަވެޓިވް ޕާޓީން ކާމިޔާބުކުރާނެ ކަމުގަ އެވެ. މީގެ އެއް ހަފްތާކުރިން ކުރި ތިންވަނަ ސާވޭގައި ދެޕާޓީގެ ފަރަގު އަށް ޕޮއިންޓަށް ކުޑަވެފައިވާއިރު އެ ސާވޭގެ ނަތީޖާއަށް ބަލާއިރު ކޮންޒަވޭޓިވް ޕާޓީއަށް ލިބޭނެ ކަމަށް ބެލެވިފައިވަނީ ހައުސް އޮފް ކޮމަންސްގެ 650 ގޮނޑީގެ ތެރެއިން ގާތްގަނޑަކަށް 339 ގޮނޑިއެވެ. ހައުސްގެ އެންމެ ކުޑަ އަޣްލަބިއްޔަތަކީ 326 އެވެ.\nމިއާއެކު ބޮރިސް ވަނީ އާންމު ތަގުރީރުތަކުގައި ކަންބޮޑުވުންފާޅު ކުރައްވަން ފަށައިފަ އެވެ. މިިއިން ކޮންމެ ސާވޭއަކުން ވެސް ދައްކައިދެނީ ބޮރިސް ހަވާލުވެހުރި ކޮންޒަވޭޓިވް ޕާޓީ، އިދިކޮޅު ލޭބާ ޕާޓީގެ މައްޗަށް ކާމިޔާބު ހޯދާނެ ކަމަށެވެ. ނަމަވެސް ފަހުގެ ސާވޭތަކުން ދައްކަނީ އިދިކޮޅު ލޭބާ ޕާޓީގެ މައްޗަށް ކޮންޒަވޭޓިވް އަށް ކުރި ހޯދޭނީ ކުޑަ އަގުލަބިއްޔަތަކުން ކަމަށެވެ. މި ނަތީޖާ ފުރޮޅި، ކޮންޒަވޭޓިވް ޕާޓީ އިންތިހާބުން ބަލިވާނެ ކަމަށް ގިނަ ބަޔަކު ދަނީ ބުނަމުންނެވެ.\nއާންމު އިންތިހާބުގެ ފަށަން ހަމަޖެހިފައިވަނީ މިމަހުގެ 12 ވަނަ ދުވަހު އެވެ. ޔޫރަޕިއަން ޔޫނިއަން (އީޔޫ) އިން އިނގިރޭސި ވިލާތް ވަކިވުމަށް ބޮރިސް ކުރައްވަމުންގެންދަވާ މަސައްކަތް ދެމެހެއްޓެން އަންނަނީ އޭނާ ނިސްބަތްވާ ޕާޓީއަށް މެޖޯރިޓީ ލިބިގެންނެވެ.


ދެން ރެސިޕީ | ޕިސްޓާޝިއޯ މިލްކް ކޭކް – Dhen.mv\nރައުފާ ރަޝީދު May 8, 2021 - 11:14 am\n125 ގ. ޕިސްޓާޝިއޯ ނަޓްސް\n50 ގ. ބަޓަރު (ދިޔާކޮށްފައި)\n¼ ޖޯޑު ތެޔޮ\n¼ ޖޯޑު ހަކުރު\n1 ސައި ސަމުސާ ވެނީލާ އެސެންސް\n½ ޖޯޑު ފުށް\n¼ ޖޯޑު ކޯން ފުލާރ\n1 ސައި ސަމުސާ ބޭކިން ޕައުޑަރ\n¼ ސައި ސަމުސާ ލޮނު\n1 ދަޅު އެވަޕަރޭޓެޑް މިލްކު\n¼ ޖޯޑު ދިޔާ ކިރު\nތަވައެއްގައި ފިސްޓާޝިއޯ ނަޓްސްކޮޅު ފިހެލާށެވެ. އެއަށް ފަހު މި ބަދަންކޮޅު މިކްސަރަކަށް އަޅައި ފުޑުކޮށްލާށެވެ. ފުޑުކުރި ބަދަންތަކުގެ3މޭޒުމަތީ ސަމްސާ ވަކިން ނެގުމަށް ފަހު އެއް ފަރާތެއްގައި ބަހައްޓާށެވެ.\nބިހުގެ ގޮބޮޅި އާއި ހުދުބައި ވަކިކޮށްލާށެވެ. މީގެ ހުދު ބައި ތަށްޓަކަށް އެޅުމަށް ފަހު، ކުޑަ ލޮނުކޮޅެއް އަޅައި ވިޕްކޮށްލާށެވެ. އިތުރު ތައްޓެއްގައި ބިހުގެ ގޮބޮޅި، ބަޓަރު، ތެޔޮ، އަދި ހަކުރު އެޅުމަށްފަހު ރަނގަޅަށް އެއްކޮށްލާށެވެ. އެއަށްފަހު މީގެ ތެރެއަށް ވެނީލާ އެސެންސްކޮޅު އަޅައި އަނެއްކާ ވެސް ރަނގަޅަށް އެއްކޮށްލާށެވެ.\nމީގެ ތެރެއަށް ފުށް، ކޯންފުލާރ، ބޭކިން ޕައުޑަރ އަދި ކިރު އެޅުމަށްފަހު ރަނގަޅަށް އެއްކޮށްލާށެވެ. އަދި މީގެ ތެރެއަށް ކުރިން ފުޑުކުރި ބަދަކޮޅު އަޅައި އަނެއްކާވެސް އެއްކޮށްލާށެވެ. (މިއީ ވަކިން ނަގައިފައި ބެހެއްޓި ބަދަންކޮޅެއް ނޫނެވެ)\nއަވަން 180 ޑިގްރީ ސެލްސިއަށް ހޫނުކުރަން ޖައްސާށެވެ. އަދި ޓްރޭއެއްގައި ބަޓަރު ހޭކުމަށް ފަހު މި މިކްސް އަޅައި 30 ނުވަތަ 40 މިނެޓް ވަންދެން އަވަންގައި ފިހެލާށެވެ. ކޭކު ފިހެވުނުތޯ ބަލަން ކޭކުގެ މެދަށް ޓޫތްޕިކެއް ހަރާލުމަށް ފަހު، އޭގައި ނުހޭކޭނަމަ އެހެރީ ފިހެވިފައެވެ.\nކޭކަށް އަޅާ ކިރުކޮޅު ތައްޔާރުކުރުމަށް، ތަށްޓެއްގައި އެވަޕަރޭޓެޑް މިލްކު، ގެރިކިރު ދިޔާ ކިރު އަދި ކުރިން ވަކިކޮށްފައި ބެހެއްޓި ތިން ސަމްސާ ބަދަންކޮޅު އަޅައި ރަނގަޅަށް އެއްކޮށްލާށެވެ.\nއަވަންގައި ފިހުނު ކޭކު ހިހޫވުމުން، އުލެއް ބޭނުންކޮށްގެން މުޅި ކޭކުގައި ލޯވަޅު އަޅާލާށެވެ. އަދި ދެންމެ ތައްޔާރުކުރި ކިރުކޮޅު ކޭކުގެ މައްޗަށް އޮއްސާލާށެވެ. ފިނިކުރުމަށް ފުރިޖުގައި ދެ ގަޑިއިރު ކޭކު ބަހައްޓާލަންވާނެއެވެ\nޤަވާއިދާ ޚިލާފަށް ރާއްޖޭގެ ސަރަޙައްދަށް ވަދެ އުޅުނު މަސް ބޯޓެއް އަތުލައިގެންފި